
«Είμαστε 11 εκατομμύρια οι ζωντανοί και το όνομά μας αντίσταση» 


«Η κατοχική κυβέρνηση Τσολάκο- 
γλον εκμηδένισε κυριολεκτικά τη δυνα¬ 
τότητα επιβίωσής μου, που στηριζόταν 
σε μια αξιοπρεπή σύνταξη που επί 35 
χρόνια εγώ μόνον (χωρίς ενίσχυση κρά¬ 
τους) πλήρωνα γι’ αυτή. Πιστεύω πως οι 
νέοι χωρίς μέλλον κάποια μέρα θα πά¬ 
ρουν τα όπλα και στην πλατεία Συντάγ¬ 
ματος θα κρεμάσουν ανάποδα τους εθνι¬ 
κούς προδότες, όπως έκαναν το 1945 οι 
Ιταλοί στον Μουσολίνι (πιάτσα Πορέτο 
του Μιλάνου).» (από το σημείωμα του 
Δημήτρη Χριστούλα) 

Η αυτοκτονία του Δημήτρη Χρι- 
στούλα, του 77χρονου συνταξιούχου 
φαρμακοποιού, ήταν μια συμβολική πο¬ 
λιτική πράξη ενός ανθρώπου με αξιο¬ 
πρέπεια. Η ζωή του, που συνδέθηκε με 
κινηματική δράση, ο τόπος που επέλε- 
ξε να δώσει τέλος στη ζωή του - το Σύ¬ 
νταγμα- και το σημείωμα που άφησε, 
δεν αφήνουν κανένα περιθώριο αμφι¬ 
βολίας. Ήταν μια διαμαρτυρία και ταυ¬ 
τόχρονα το αποτέλεσμα του πλήρους 
αδιεξόδου όπου μας οδηγεί η λαομίση¬ 


τη Τρόικα και η κατοχική κυβέρνηση 
Παπαδήμου. 

Γιατί είναι το ίδιο το καπιταλιστικό 
σύστημα και η «συμμορία του ευρώ», 
ΠΑΣΟΚ, ΝΔ, ΛΑΟΣ και «πρόθυμοι», 
που δολοφονεί καθημερινά ανθρώπους 
οδηγώντας τους στην φτώχεια, την εξα¬ 
θλίωση, την ταπείνωση, το χάσιμο κάθε 
ίχνους δημοκρατικών δικαιωμάτων και 
ελευθεριών, στο θάνατο. Αυτή η συμμο¬ 
ρία που έχει κάτσει στο σβέρκο μας, με 
τις πολιτικές της, με Μνημόνια και μέ¬ 
τρα εξοντώνει τους εργαζόμενους, τα 
φτωχά λαϊκά στρώματα και τη νεολαία 
για να σώσει μια χούφτα τραπεζίτες και 
επιχειρηματίες.Οι ίδιοι που με περίσσιο 
κυνισμό και υποκρισία φόρεσαν τη μά¬ 
σκα της συμπόνιας και έσπευσαν να χύ¬ 
σουν κροκοδείλια δάκρυα για τον νε¬ 
κρό - ενώ κατέστειλαν με ΜΑΤ, χημι¬ 
κά και βία τους χιλιάδες που τον τίμη¬ 
σαν στο Σύνταγμα. Με ανήκουστο θρά¬ 
σος έσπευσαν να υποσχεθούν «γρήγο¬ 
ρη έξοδο από την κρίση» (!!) και ελπίδα 
για να μην ξανασυμβούν «τέτοια συμ¬ 


βάντα»! Οι ίδιοι που κυνικά τον δολο¬ 
φονούν, με δηλώσεις όπως του δοσί- 
λογου βουλευτή του ΠΑΣΟΚ Μπεγλί- 
τη: «Το αν είχε χρέη ή δεν είχε χρέη, αν 
τα έφαγαν τα παιδιά του, αν τα έφαγε ο 
ίδιος...».Ή του έτερου ΠΑΣΟΚτζή δο- 
σίλογου Κουκουλόπουλου: «Μιλά στο 
όνομα πολλών, γιατί προφανώς ένας 
συνταξιούχος φαρμακοποιός, όσα χρό¬ 
νια κι αν περάσουν από τη σύνταξή του, 
δεν ψάχνει ποτέ στα σκουπίδια.» και 
«Εάν ο ίδιος άνθρωπος είχε άλλη προ¬ 
σέγγιση, θα μπορούσε να μας βοηθή¬ 
σει και πολύ καλά για το πώς τα 4 δισ. 
του 2004 για δαπάνες φαρμάκου έγιναν 
9 δισ. μέσα σε λίγα χρόνια...»!! 

Ο 77χρονος είναι δικός μας νεκρός. 
Το μήνυμα που έστειλε με την πράξη 
του θα παραμείνει ζωντανό. Έχουμε το 
χρέος να τιμήσουμε τους νεκρούς μας, 
πυροδοτώντας μια γενικευμένη εξέγερ¬ 
ση, για να επιβάλλουμε τις δικές μας 
λύσεις, να στείλουμε στον αγύριστο τη 
νέα χούντα που προσπαθούν να μας 
επιβάλλουν. 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον νε¬ 
οφιλελευθερισμό, την εκμετάλλευση, την καταστολή, την κατα¬ 
στροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσου¬ 
με το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4 η Διεθνή. 

ΑΡΙΙΤΑ ΜΕ ΙΑ ΑΟΙΙΑΙΙΗ ΙΟΥΛΗ 



στηρίξτε-ψηφίστε 


0.Κ.Λ.Ε.& 

■ΟΐΐϊίΙΠΒβπ Κρμμ·Ηηιπτ*ιι· ΑίΕΰη*™* Εϋιϋας ^ 


ΠΟΝΤΙΚΗ ΕΚΔΗΑΟΙΕΙΙ 
της 0.ΚΛΕ. 

Στα πλαίσια της πολιτικής της καμπάνιας, η Ο.Κ.Δ.Ε πραγματο¬ 
ποιεί σειρά εκδηλώσεων - συζητήσεων με θέμα «ΗΧρεοκοπία τον 
Ελληνικού Καπιταλισμού και τα Μνημόνια της Καταστροφής . Η 
πρόταση της ΟΚΔΕ για μια σοσιαλιστική διέξοδο από την κρί¬ 
ση», με σκοπό να παρουσιάσει τις θέσεις, την πολιτική, την πρακτι¬ 
κή και το πρόγραμμά της. Καλούμε όλους τους συναγωνιστές, συ¬ 
ντρόφους και φίλους που βρεθήκαμε στους δρόμους, στις πλατεί¬ 
ες και στις σκληρές ταξικές συγκρούσεις της προηγούμενης περιό¬ 
δου, να συμμετέχουν θέτοντας τους δικούς τους προβληματισμούς 
και εκτιμήσεις για την χρεοκοπία του ελληνικού καπιταλισμού, τη 
Χούντα των Μνημονίων, τις σκληρές ταξικές ταξικές συγκρούσεις 
του παρόντος και του μέλλοντος - και για μια άλλη εργατική, σο¬ 
σιαλιστική διέξοδο από την λαίλαπα της καπιταλιστικής κρίσης. 
Ήδη έχουν πραγματοποιηθεί εκδηλώσεις σε Ιωάννινα, Βόλο, Σέρ¬ 
ρες, Κοζάνη, Κιλκίς, Πάτρα, Λάρισα, Αλεξανδρούπολη και στο Πε¬ 
ριστέρι στην Αθήνα, ενώ για το αμέσως επόμενο διάστημα έχουν 
προγραμματιστεί εκδηλώσεις σε γειτονιές της Θεσσαλονίκης και 
σε άλλες πόλεις της Ελλάδας: 

ΚΑΛΛΙΘΕΑ (Αττική): Τρίτη 10 Απριλίου, 6:30 μμ, δημαρχείο 
Καλλιθέας (Μαντζαγριωτάκη 74-76) 

ΝΙΚΑΙΑ (Αττική): Πέμπτη 19 Απριλίου, 7:00 μμ, δημαρχείο 
Νίκαιας (Π. Τσαλδάρη 10) 

ΚΑΒΑΛΑ: Τρίτη 10 Απριλίου 7μμ Καφέ «Παλαιά βιβλιοθήκη» 
ΒΕΡΟΙΑ: Τετάρτη 11 Απριλίου 6μμ Εργατικό Κέντρο Βέροιας 
ΤΡΙΚΑΛΑ: Τετάρτη 11 Απριλίου 7μμ Στέκι “ΚΟδδΟΝΕΚΟ” - 
Αμαλίας 18 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιηαίΠ 6Γ§αΗΕιραΗ@οΕ(ΐ6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ιηαΐΐ: €Γ§αΙίΕίρα1ί@οΕά€.§Γ 

Η άΠΟΨή ΜΑΣ 

Μόνιμη καταιγίδα 

σκληρών μέτρων 

μετά τις εκλογές 


Νέα μέτρα φωτιά μας περιμένουν αμέ¬ 
σως μετά τις εκλογές, όπως προβλέπουν 
το Ινστιτούτο Εργασίας της ΓΣΕΕ, η Ε.Ε 
και το ΔΝΤ, ο διεθνής τύπος και όλοι οι 
οικονομικοί αναλυτές. Μόνο η δοσίλογη 
κυβέρνηση και τα κόμματα του κεφαλαί¬ 
ου «χώνουν το κεφάλι στο χώμα» προε¬ 
κλογικά σε μια προσπάθεια να κρύψουν 
το πασιφανές: ότι τελικά με το «κούρε¬ 
μα» του χρέους δεν σωθήκαμε αλλά αμέ¬ 
σως μετά τις εκλογές θα ακολουθήσουν 
νέοι επαναλαμβανόμενοι γύροι διαρκών 
σκληρών μέτρων, που θα μας βουλιάζουν 
κάθε μέρα όλο και πιο βαθιά στην χρεο¬ 
κοπία και την εξαθλίωση. 

Συγκεκριμένα, μέτρα ύψους 14,5 δισ. 
ευρώ μας περιμένουν αμέσως μετά τις 
εκλογές. Αυτό προβλέπουν η νέα Δα¬ 
νειακή Σύμβαση και το Μνημόνιο II, για 
τα οποία τόσο το ΠΑΣΟΚ όσο και η ΝΔ 
έχουν δεσμευτεί προς το ΔΝΤ και την 
Ε.Ε. ότι θα εφαρμόσουν κατά γράμμα. Η 
νέα κυβέρνηση θα πρέπει μέχρι τον Ιού¬ 
νιο να ψηφίσει μέτρα για μειώσεις των 
δαπανών κατά 5,5% του ΑΕΠ (11,5 δισ. 
ευρώ) και για αύξηση των εσόδων κατά 
1,5% του ΑΕΠ (3 δισ. ευρώ), Τα μέτρα 
αφορούν στην διετία 2013-2014, αλλά 
δεν αποκλείεται να εφαρμοστούν νωρί¬ 
τερα, δηλαδή εντός του δευτέρου εξαμή¬ 
νου του τρέχοντος έτους. 

Η μείωση των δαπανών θα προέλ- 
θει από περικοπές 6,3 δισ. ευρώ σε δα¬ 
πάνες της γενικής κυβέρνησης, μειώσεις 
3,2 δισ. ευρώ σε κοινωνικά προγράμμα¬ 
τα και επιδόματα, και «ψαλίδι» 2,1 δισ. 
ευρώ από τις συγχωνεύσεις στο Δημό¬ 
σιο. Αυτό σημαίνει νέες μειώσεις μισθών, 
επιδομάτων και συντάξεων, ακόμη πε¬ 
ρισσότερες απολύσεις, κλείσιμο και υπο- 
λειτουργία φορέων του Δημοσίου. Τα 
συγκεκριμένα μέτρα θα προσδιοριστούν 
σε συμφωνία με την τρόικα αμέσως μετά 
τις εκλογές και μέχρι τα τέλη Μάη, και 
θα συμπεριληφθούν στο Μεσοπρόθε¬ 
σμο Πλαίσιο Δημοσιονομικής Στρατηγι¬ 


κής 2012 - 2016 το οποίο θα κατατεθεί 
στην Βουλή το αργότερο μέχρι τα τέλη 
Ιουνίου. 

Ιδιαίτερη βαρύτητα θα δοθεί στις ιδι¬ 
ωτικοποιήσεις, το ξεπούλημα του δη¬ 
μόσιου πλούτου. Επιχειρήσεις όπως ΔΕ- 
ΠΑ-ΔΕΣΦΑ (αέριο), ΕΛΠΕ (πετρέλαια), 
ΟΠΑΠ, ΕΥΔΑΠ, ΕΥΑΘ, αλλά και η ακί¬ 
νητη περιουσία του Δημοσίου (δρόμοι, 
λιμάνια, κτήματα, κτίρια, παραλίες, λί¬ 
μνες, δάση κλπ), θα βγουν στο σφυρί και, 
με δεδομένο το περιορισμένο επενδυτι¬ 
κό ενδιαφέρον, θα ξεπουληθούν για ένα 
κομμάτι ψωμί. 

Βέβαιη πρέπει να θεωρείται και νέα 
μείωση μισθών στον ιδιωτικό τομέα. Η 
επιστολή Παπαδήμου, Βενιζέλου, Προ- 
βόπουλου προς το ΔΝΤ ξεκαθαρίζει ότι 
αν κριθεί ότι οι μέχρι τώρα μεταρρυθ¬ 
μίσεις δεν επιτυγχάνουν το επιδιωκόμε- 
νο αποτέλεσμα, η επόμενη ελληνική κυ¬ 
βέρνηση θα έχει τη δέσμευση να προ¬ 
χωρήσει σε νέο γύρο μειώσεων μισθών 
των ιδιωτικών υπαλλήλων με νομοθετι¬ 
κή ρύθμιση. 

Νέα επώδυνα μέτρα έρχονται αμέ¬ 
σως μετά τις εκλογές και στο ασφαλι¬ 
στικό σύστημα. Οι δραματικές μειώ¬ 
σεις μισθών, η εκτίναξη της πραγματικής 
ανεργίας στο 26% σύμφωνα με τις εκτι¬ 
μήσεις του Ινστιτούτου Εργασίας της 
ΓΣΕΕ, η αύξηση των συνταξιοδοτήσεων 
(220.000 επιπλέον συνταξιούχους εκτιμά 
το υπουργείο Εργασίας), η μείωση των 


εργοδοτικών εισφορών και άλλες απαι¬ 
τήσεις της τρόικας για μείωση των κοι¬ 
νωνικών δαπανών, έχουν οδηγήσει τα 
ασφαλιστικά ταμεία στην κατάρρευση. 
Ήδη το 2011 τα ταμεία κύριας ασφάλι¬ 
σης παρουσίασαν απώλειες 4,5 δισ. ευρώ, 
και σύμφωνα με τις πλέον συντηρητικές 
εκτιμήσεις για το 2012, οι απώλειες εσό¬ 
δων θα ξεπεράσουν τα 6,5 δισ. ευρώ. 

Συγκεκριμένα για τα εφάπαξ βοηθή¬ 
ματα τον Ιούνιο το υπουργείο Εργασί¬ 
ας ετοιμάζεται να προτείνει στους φο¬ 
ρείς των ασφαλισμένων να επιλέξουν 
είτε μείωση του ποσού είτε αύξηση των 
εισφορών. Επιπλέον, στο μνημόνιο προ- 
βλέπεται συνολική μείωση των ασφαλι¬ 
στικών εισφορών του ΙΚΑ κατά 5%, με 
το 2,75% να αφορά σε καθαρή μείωση 
των εισφορών και το υπόλοιπο 1,75% και 
0,5% να προκύπτει από την μείωση της 
εισφοράς υπέρ της Εργατικής Κατοικίας 
και της Εργατικής Εστίας αντίστοιχα. 

Ακόμη στην επιστολή Παπαδήμου, 
Βενιζέλου, Προβόπουλου προβλέπεται 
νέα μείωση συντάξεων και ασφαλιστι- 
κών/συνταξιοδοτικών παροχών και αύ¬ 
ξηση ασφαλιστικών εισφορών: «Με δε¬ 
δομένη τη μεγάλη συμμετοχή των συ- 
νταξιοδοτικών δαπανών στις δημόσι¬ 
ες δαπάνες, η μεγάλη δημοσιονομική 
προσαρμογή που απομένει (βλ. μετά τις 
εκλογές) θα πρέπει να περιλάβει πρό¬ 
σθετες προσαρμογές στις συντάξεις», 
ενώ σε άλλο σημείο τονίζεται ότι «μέχρι 


το τέλος Σεπτεμβρίου 2012, θα προσαρ¬ 
μόσουμε τις συντάξεις και θα διευρύνου¬ 
με τη βάση των εισφορών». 

Με την ύφεση να κλείνει το 2011 
στο 7,5% και για το 2012 να προβλέπε- 
ται πάνω από 5% (σύμφωνα με τις πιο αι¬ 
σιόδοξες προβλέψεις), μέτρα χρεοκοπί¬ 
ας σαν τα παραπάνω κι ακόμη χειρότε¬ 
ρα θα έρχονται διαρκώς το ένα μετά το 
άλλο. Σύντομα οι μισθοί και οι συντά¬ 
ξεις θα μειωθούν στο ένα τρίτο ή ακόμη 
λιγότερο απ’ ότι ήταν πριν μπούμε στο 
ΔΝΤ. Μισθοί πείνας των 400 ευρώ, συ¬ 
ντάξεις φιλοδωρήματα των 300 ευρώ θα 
επεκταθούν παντού, η ανεργία θα ξεπε- 
ράσει το 30% (και το 50% για τους νέ¬ 
ους), η δημόσια ιατροφαρμακευτική πε¬ 
ρίθαλψη, η δωρεάν παιδεία και η κοινω¬ 
νική ασφάλιση θα οδηγηθούν και στην 
τυπική κατάργηση. 

Στον 21° αιώνα το σάπιο καπιταλιστι¬ 
κό σύστημα και τα χρεοκοπημένα πολι¬ 
τικά επιτελεία του δεν μπορούν να εξα¬ 
σφαλίσουν πια ούτε το αυτονόητο: μια 
θέση εργασίας, έναν μισθό, μια σύνταξη, 
ένα νοσοκομείο, ένα σχολείο, ένα αξιο¬ 
πρεπές βιοτικό επίπεδο. Οι εργαζόμενοι, 
τα φτωχά λαϊκά στρώματα και η νεολαία 
πρέπει να οργανώσουν τον αγώνα τους 
ΓΙΑ ΝΑ ΦΥΓΟΥΝ ΟΛΟΙ ΟΙ ΥΠΕΥ¬ 
ΘΥΝΟΙ ΤΗΣ ΧΡΕΟΚΟΠΙΑΣ, ΓΙΑ ΝΑ 
ΔΙΑΓΡΑΦΕΙ ΤΟ ΧΡΕΟΣ ΚΑΙ ΝΑ ΚΑ- 
ΤΑΡΓΗΘΟΥΝ ΤΑ ΜΝΗΜΟΝΙΑ ΚΑΙ 
ΟΛΑ ΤΑ ΑΝΤΕΡΓΑΤΙΚΑ ΜΕΤΡΑ, ΓΙΑ 
ΤΗΝ ΕΞΟΔΟ ΑΠΟ ΤΗΝ Ε.Ε. ΚΑΙ 
ΤΟ ΕΥΡΩ, ΓΙΑ ΤΗΝ ΟΙΚΟΔΟΜΗΣΗ 
ΜΙΑΣ ΝΕΑΣ ΕΠΑΝΑΣΤΑΤΙΚΗΣ ΔΥ¬ 
ΝΑΜΗΣ, ως τη μόνη εγγύηση για να 
συγκρουστούμε αποτελεσματικά με το 
σύστημα στο σύνολό του. 

Ειδικά στις επερχόμενες εκλογές να 
στηρίξουν και να ψηφίσουν την Ο.Κ.Δ.Ε, 
ως μια συνέχεια και ανάδειξη των αγώ¬ 
νων, ως μια συμβολή στην οργάνωση της 
εργατικής αντίστασης και αντεπίθεσης 
των εργαζόμενων μαζών. 



Η καπιταλιστική βαρβαρότητα... 

με ιην γλώσσα ίων αριθμών 


Σ οκ προκαλούν τα στοιχεία του Σώ¬ 
ματος Επιθεώρησης Εργασίας, σχε¬ 
τικά με την κατάσταση στην αγορά 
και τις συμβάσεις που υπογράφουν 
οι εργαζόμενοι. Σύμφωνα μ’ αυτά, 
το πρώτο δίμηνο του 2012, το ποσοστό όσων 
εργάζονται με μερική και εκ περιτροπής απα¬ 
σχόληση αγγίζει πλέον το 54%. Την ίδια στιγμή, 
αυξάνεται και το ποσοστό της ανασφάλιστης 
εργασίας, καθώς φτάνει το 33,3%, με το μεγα¬ 
λύτερο πρόβλημα να εντοπίζεται σε εταιρείες 
εστίασης, σεκιούριτι και καθαρισμού. Από τις 
περίπου 67.323 προσλήψεις το 2012, οι 32.577 
ήταν πλήρους απασχόλησης, οι 26.076 με μερι¬ 
κή απασχόληση και οι 8.670 με εκ περιτροπής. 
Επιπλέον, 8.000 συμβάσεις πλήρους απασχόλη¬ 
σης μετατράπηκαν σε μερική, 5.492 σε εκ περι¬ 
τροπής και 2816 σε εκ περιτροπής με μονομερή 
απόφαση του εργοδότη. Αξίζει να σημειωθεί ότι 
η αύξηση στη μετατροπή των συμβάσεων από 
πλήρους σε εκ περιτροπής με μονομερή απόφα¬ 
ση του εργοδότη αγγίζει το 149%. 


Σ το ίδιο ζοφερό κλίμα και 
τα στοιχεία για τις μειώ¬ 
σεις μισθών σχεδόν δύο 
μήνες μετά την ψήφιση 
του Μνημονίου II. Από 
τις 14 Φεβρουάριου, με την εφαρμο¬ 
γή του νόμου, έχουν υπογραφεί 87 
επιχειρησιακές συμβάσεις σε όλη τη 
χώρα, που αφορούν 3.561 εργαζομέ¬ 
νους, ενώ την περίοδο Οκτωβρίου 
2011 - Φεβρουάριου 2102 είχαν υπο¬ 
γραφεί μόλις 65. Η μέση μείωση μι¬ 
σθών μέσω επιχειρησιακών συμβά¬ 
σεων είναι 21,14%, ενώ η υψηλότε¬ 
ρη άγγιξε σε κάποιες περιπτώσεις και 
το 35%. Ωστόσο, για πολύ περισσό¬ 
τερους εργαζόμενους (πάνω από 21 
χιλιάδες) υπήρξαν μειώσεις με ατο¬ 
μικές συμβάσεις εργασίας, που κατά 
μέσο όρο είναι της τάξης του 21,82%, 
ενώ έφτασαν και στο 28% σε 4.701 
επιχειρήσεις. 


Ν έα άνοδο σημείωσε ο αριθμός 
των ανέργων στην Ισπανία -για 
όγδοο συνεχή μήνα- το Μάρτιο, 
καθώς οι επιχειρήσεις σ’ όλους 
τους τομείς συνέχισαν τις απο¬ 
λύσεις. Από τα στοιχεία του ισπανικού υπουρ¬ 
γείου Εργασίας προκύπτει ότι ο αριθμός των 
εγγεγραμμένων ανέργων αυξήθηκε κατά 0,8% 
(38.769 άτομα) σε σχέση με τον προηγούμενο 
μήνα, για να διαμορφωθεί στα 4,75 εκ. Ο αριθ¬ 
μός αυτός αποτελεί ρεκόρ από την αρχή της κρί¬ 
σης το 2008 και την πρώτη δημοσιοποίηση των 
μηνιαίων αυτών στατιστικών το 1996. Το επίση¬ 
μο ποσοστό της ανεργίας ανήλθε στο 22,9% το 
τέταρτο τρίμηνο του 2011 και είναι το υψηλότε¬ 
ρο στην Ευρωπαϊκή Ένωση. Στο μεταξύ, εκτίνα¬ 
ξη του δημόσιου χρέους της χώρας σε περίπου 
78% του ΑΕΠ (από 68% το 2011) προβλέπεται 
σύμφωνα με τον ισπανό υπουργό Οικονομικών. 
Ταυτόχρονα, ανακοινώθηκαν περικοπές 27 δισ. 
ευρώ (2,5% του ΑΕΠ) από τον κεντρικό προϋ¬ 
πολογισμό του 2012. 
































4 Εργατική Πάλη 


ΠΟΛΙΤΙΚΗ 


Απρίλιος 2012 


Στο μάτι ίου κυκλώνα ιικ κρίσης 
Ισπανία και Ιταλία 


Η επιβολή των κατα¬ 
στροφικών μνημο¬ 
νίων, το αναμενό¬ 
μενο κούρεμα των 
ομολόγων και η νέα 
δανειακή σύμβαση, έβγαλαν προσω¬ 
ρινά την Ελλάδα από το μάτι του κυ¬ 
κλώνα της βαθιάς ευρωπαϊκής κρί¬ 
σης. Ωστόσο, η κρίση όχι μόνο δεν 
λύθηκε αλλά μεταφέρεται πλέον, χω¬ 
ρίς τα φύλλα συκής της Ελλάδας, Ιρ¬ 
λανδίας και Πορτογαλίας, στην καρ¬ 
διά της Ευρωζώνης και της Ευρώπης, 
στην καρδιά του ίδιου του ευρώ. Οι 
καρχαρίες των αγορών έχουν στρα¬ 
φεί πλέον στην Ισπανία και στην 
Ιταλία. Το πρόβλημα τώρα δεν είναι 
η έξοδος της Ελλάδας από το ευρώ 
αλλά αυτό που κρύβονταν από πίσω, 
και που προσπαθούσαν να αποτρέ¬ 
ψουν: η έξοδος της Ισπανίας και της 
Ιταλίας δηλαδή η διάλυση της ευ¬ 
ρωζώνης και ίσως της Ευρωπαϊκής 
Ένωσης. 

Από τότε που ανέλαβε διοικητής 
της Ευρωπαϊκής Κεντρικής Τράπεζας 
(ΕΚΤ) ο Μάριος Ντράγκι, έχει πραγ¬ 
ματοποιηθεί μία στροφή 180 μοιρών 
στην πολιτική της αλλά και στην πο¬ 
λιτική της ίδιας της Μέρκελ — μία 
απότομη και ραγδαία στροφή προς 
την λεγάμενη νομισματική χαλάρω¬ 
ση δηλαδή στο «τύπωμα χρήματος». 
Η ΕΚΤ μείωσε το επιτόκιο δανει¬ 
σμού σε ευρώ, από 1,5% τον Οκτώ¬ 
βριο του 2011 στο 1,25 τον Νοέμβριο 
του 2011 και στο 1% τον Δεκέμβριο. 
Ταυτόχρονα, στις 21 Δεκέμβρη του 
2011, η ΕΚΤ προσέφερε τριετή δά¬ 
νεια ύψους 489 δις ευρώ, με επιτόκιο 
μόλις 1%, σε 520 ευρωπαϊκές τράπε¬ 
ζες και μετά από δύο μήνες, στις 28 
Φλεβάρη, άλλο ένα παρόμοιο πα¬ 
κέτο, αυτή την φορά ύψους 530 δις 
σε 800 ευρωπαϊκές τράπεζες, ενώ ο 
ίδιος ο Ντράγκι αφήνει ανοικτό το 
θέμα και ενός ακόμη τρίτου πακέτου. 
Ο στόχος ήταν να κρατηθεί το κε¬ 
φάλι των ευρωπαϊκών τραπεζών έξω 
από το νερό και ταυτόχρονα να ανα¬ 
κουφιστούν οι πιέσεις στα επιτόκια 
δανεισμού της Ιταλίας και της Ισπα¬ 


νίας. Πράγματι, την μερίδα του λέο- 
ντος από αυτά τα δάνεια την πήραν 
οι ιταλικές και οι ισπανικές τράπεζες 
που με την σειρά τους δάνεισαν, αγο¬ 
ράζοντας κρατικά ομόλογα, το ιτα¬ 
λικό και ισπανικό κράτος. Έτσι ανα¬ 
κουφίστηκαν οι αγορές και τα επιτό¬ 
κια δανεισμού της Ιταλίας και Ισπα¬ 
νίας συγκρατήθηκαν ή και έπεσαν 
ελαφρώς. Αλλά αυτή η ανακούφιση 
δεν κράτησε ούτε έναν μήνα. 

Σε δημοπρασία ισπανικών ομο¬ 
λόγων στις 4 Μάρτη, το ισπανικό 
δημόσιο ζητούσε να δανειστεί 3,5 δις 
ευρώ και κατόρθωσε να πάρει μόνο 
2,6 ενώ τα επιτόκια δανεισμού τόσο 
για ισπανικά όσο και για τα ιταλικά 
ομόλογα άρχισαν και πάλι να ανε¬ 
βαίνουν εξαπλώνοντας τον πανι¬ 
κό που με τα μέτρα του Ντράγκι είχε 
προς στιγμήν καταλαγιάσει. Στις 7 
Απρίλη, τα επιτόκια δανεισμού για 
τα ΙΟετή ισπανικά ομόλογα ήταν στο 
5,86% ενώ για τα αντίστοιχα ιταλικά 
στο 5,49%. 

Η κρίση βαθαίνει απειλώντας 
την ίδια την ΕΕ 

Ολόκληρη η ευρωζώνη και η ΕΕ 
έχουν μπει πλέον σε μια νέα ύφεση. 
Το πρώτο τρίμηνο του 2012, η οι¬ 
κονομία της Γερμανίας γνωρίζει μια 
οριακή αύξηση κατά 0,1% ενώ της 
Γαλλίας συρρικνώνεται. Το ΑΕΠ της 
Ιταλίας προβλέπεται να μειωθεί στο 
τέλος της φετινής χρονιάς κατά 2,2% 
(από κει που προβλέπανε άνοδο 
κατά 0,7%), ενώ το ΑΕΠ της Ισπα¬ 
νίας προβλέπεται να μειωθεί κατά 
1,7% από αύξηση κατά 0,7% το 2012. 
Στον ίδιο φαύλο κύκλο αντεργατι- 
κών μέτρων και όξυνσης της κρίσης 
μπαίνει και η Πορτογαλία όπου το 
ΑΕΠ προβλέπεται να μειωθεί φέτος 
κατά 3,4%. Αυτός είναι ο ένας λόγος 
που μπαίνουν ξανά στο μάτι του κυ¬ 
κλώνα η Ισπανία και Ιταλία. 

Το 2011 και παρά τα αντεργατικά 
μέτρα των σοσιαλιστών, το έλλειμ¬ 
μα του προϋπολογισμού της Ισπανί¬ 
ας, ξέφυγε στο 8,5% του ΑΕΠ. Η νέα 
δεξιά κυβέρνηση του Ραχόι «δεσμεύ¬ 
τηκε» στην ΕΕ να το μειώσει σε 
4,4% για φέτος και σε 3% για 
το 2013. Γι’ αυτό και πήρε μια 
σειρά αντεργατικών μέτρων 
που μόνο για φέτος ανέρχο¬ 
νται σε 27 δις. Παρ’ όλα αυτά 
διαπίστωσε ότι η Ισπανία με 
αυτά τα μέτρα όχι μόνο δεν θα 
γλίτωνε από την μοίρα της Ελ¬ 
λάδας αλλά θα την έφτανε και 
μια ώρα αρχύτερα, και από οι¬ 
κονομική αλλά κυρίως και από 
πολιτική άποψη. Γι’ αυτό ανα¬ 
κήρυξε μονομερώς την παρα¬ 
βίαση της συμφωνίας για μεί¬ 
ωση του ελλείμματος στο 4,4% 
για φέτος και το μετέτρεψε σε 
5,8% αλλά με την ταυτόχρονη 
διατήρηση του στόχου για το 
2013. Αυτός ήταν ακόμη ένας 
επιπρόσθετος λόγος για να... 
αγριέψουν οι αγορές. 

Το δημόσιο χρέος της 
Ισπανίας θα αυξηθεί φέτος στο 


79,8% του ΑΕΠ από 68,5% το 2011 
(αλλά σε αυτό δεν υπολογίζεται το 
μεγάλο χρέος των περιφερειακών 
κυβερνήσεων καθώς και τα 40 δις 
που χρωστάνε, μαζί με την κεντρική 
διοίκηση, στους προμηθευτές τους). 

Η κατάσταση είναι παρόμοια 
και στην Ιταλία. Η κυβέρνηση Μό- 
ντι πήρε μια σειρά αντεργατικών μέ¬ 
τρων, αλλά τόσο το έλλειμμα όσο 
το δημόσιο χρέος δεν χαλιναγωγού¬ 
νται αλλά τείνουν να ξεφύγουν και 
ταυτόχρονα η οικονομική κρίση να 
οξυνθεί. Γι’ αυτό και η κυβέρνηση 
αναγκάστηκε, και κάτω από τις ερ¬ 
γατικές κινητοποιήσεις, να πάει προς 
τα πίσω μέτρα, όπως οι ιδιωτικοποι¬ 
ήσεις των δημόσιων επιχειρήσεων, η 
αύξηση του ΦΠΑ στο 23%, κ.α. 

Από κοντά και η Πορτογαλία που 
το δημόσιο έλλειμμά της σχεδόν τρι¬ 
πλασιάσθηκε το πρώτο δίμηνο του 
2012 φθάνοντας τα 799 εκ. ευρώ από 
274 το αντίστοιχο δίμηνο του 2011. 

Το πραγματικό πρόβλημα πίσω 
από τον νέο πανικό, είναι το τερά¬ 
στιο χρέος των χωρών της ευρωζώ¬ 
νης και της ΕΕ, που με την σειρά του 
οφείλεται στην μακροχρόνια κρίση 
του καπιταλισμού που τώρα όμως 
κινδυνεύει με κατάρρευση. Σύμφω¬ 
να με μελέτη της Διεθνούς Τράπε¬ 
ζας Διακανονισμών το δημόσιο χρέ¬ 
ος, το 2011, ήταν για την Ισπανία 
706 δις ή 69,6% του ΑΕΠ της, για 
την Ιταλία 1.884 δις ή 121,4%, για 
την Πορτογαλία 190 δις ή 102,6%, 
για την Γαλλία 1.689 δις ή 85,4%, για 
την Γερμανία 2.090 δις ή 81,5% του 
ΑΕΠ της. Ακόμα χειρότερα, σύμφω¬ 
να με μελέτη της ΜεΚΐηδεγ, το συ¬ 
νολικό (δημόσιο και ιδιωτικό) χρέος 
ως ποσοστό του ΑΕΠ ήταν το 2011, 
για την Ελλάδα 296%, για την Ισπα¬ 
νία 363%, Ιταλία 314%, Πορτογαλία 
479%, Γαλλία 346%, Γερμανία 278% 
και τέλος για την Βρετανία 507% και 
την Ιαπωνία 512%. 

Γι’ αυτόν τον λόγο η Ισπανία και 
η Ιταλία μπαίνουν στο μάτι του κυ¬ 
κλώνα, έστω και με καθυστέρηση 
τριών μηνών λόγω της εσπευσμέ¬ 
νης αλλαγής πολιτικής της Μέρκελ 
και της ΕΚΤ. Φαίνεται ότι είναι δύ¬ 
σκολο να ξεφύγουν γιατί μαζί με τα 
τεράστια χρέη τους έχουν μπει λόγω 
των πολιτικών λιτότητας (που σε 
σχέση με την Ελλάδα είναι ακόμη 
ήπιες) στον φαύλο κύκλο της αλλη- 
λοενίσχυσης της κρίσης και της αύ¬ 
ξησης του χρέους. Είναι σίγουρο ότι 
και η ΕΚΤ θα περάσει σε νέο πακέτο 
στήριξης και η Μέρκελ συζητά πλέ¬ 
ον την αύξηση του Ευρωπαϊκού Μη¬ 
χανισμού Στήριξης στο 1 τρις ευρώ. 
Αλλά είναι εξίσου σίγουρο ότι αυτά 
τα ημίμετρα δεν μπορούν να συνεχι¬ 
στούν επ’ άπειρο. Και επειδή ούτε η 
Γερμανία ούτε η ΕΕ δεν μπορούν να 
σηκώσουν το βάρος των χρεών της 
Ισπανίας και της Ιταλίας, ξανατίθε- 
ται με όλη την ωμότητα το πρόβλη¬ 
μα της επιβίωσης της ευρωζώνης και 
της ΕΕ, αλλά και ενός ανεξέλεγκτου 
μπινγκ-μπανγκ για τον παγκόσμιο 
καπιταλισμό. 



επίκαιρη... 

ΕΣΤΕΙΛΑΝ ΔΗΜΟΣΙΟΓΡΑΦΟ ΣΤΟ 
ΧΕΙΡΟΥΡΓΕΙΟ ΤΑ ΚΤΗΝΗ ΤΩΝ ΜΑΤ 

Σε διαδήλωση-συγκέντρωση για να τιμηθεί η μνή¬ 
μη του 77χρονου συνταξιούχου στις 5 Απρίλη, που 
χτυπήθηκε βάναυσα από τα ΜΑΤ, ο πρόεδρος της 
Ένωσης Φωτορεπόρτερ Ελλάδας Μάριος Λώλος χτυ¬ 
πήθηκε από ΜΑΤατζή με ανάποδο γκλομπ στο κεφάλι 
και οδηγήθηκε στο νοσοκομείο σε κρίσιμη κατάσταση. 
Όπως καταγγέλει σε ανακοίνωσή της η ΕΦΕ «δεν είναι 
η πρώτη φορά που ο πρόεδρος της ΕΦΕ στοχοποιείται 
και μάλιστα με τον ίδιο τρόπο... στις 15/2/2012 χτυπή¬ 
θηκε πισώπλατα στο κεφάλι από άνδρα των ΜΑΤ, ενώ 
ασκούσε το λειτούργημά του... Διαπιστώνουμε ότι δεν 
υπάρχει η παραμικρή εξέλιξη σε παρόμοιες βάναυσες 
επιθέσεις που έγιναν στο παρελθόν, όπως αυτή στον 
συνάδελφό μας δημοσιογράφο Μανώλη Κυπραίο, ο 
οποίος υπέστη μόνιμη αναπηρία, και ότι μένουν ανα¬ 
πάντητες δεκάδες επώνυμες καταγγελίες... για την 
προκλητική και βίαιη συμπεριφορά της αστυνομίας». 

Οι δολοφονικές επιθέσεις σε μάχιμους δημοσιο¬ 
γράφους έχουν γίνει το απαραίτητο συμπλήρωμα της 
όλο και πιο σκληρής καταστολής ενάντια στους εργα¬ 
τικούς και κοινωνικούς αγώνες. Το ίδιο και η διατεταγ¬ 
μένη υπηρεσία των καθεστωτικών ΜΜΕ, που προσπά¬ 
θησαν για μέρες ν’ αποσιωπήσουν το γεγονός και το 
έβγαλαν στη φόρα μόνο όταν πια ο Μ. Λώλος εξερχό¬ 
ταν από το χειρουργείο, ευτυχώς χωρίς κίνδυνο. Φυ¬ 
σικά, ο υπουργός της χουντικής καταστολής Χρυσο- 
χοϊδης υποσχέθηκε -είναι και προεκλογική περίοδος- 
«έρευνα για διαλεύκανση του συμβάντος» για ακόμα 
μια φορά... 

ΣΚΑΝΔΑΛΩΔΗΣ ΑΘΩΩΣΗ ΓΙΑ ΤΗΝ 
ΕΠΙΘΕΣΗ ΣΤΗΝ ΑΓΓ. ΚΟΥΤΣΟΥΜΠΟΥ 

Στη βιομηχανία καταδικαστικών αποφάσεων ενά¬ 
ντια στο εργατικό κίνημα και τη νεολαία, που τα δικα¬ 
στήρια βγάζουν κατά παραγγελία των εργοδοτών, της 
χούντας κυβέρνησης-τρόικας και του κεφαλαίου, ήρθε 
να προστεθεί άλλη μια πρωτοφανής και σκανδαλώδης 
απόφαση. Το Πρωτοδικείο Αθηνών, δια στόματος του 
εισαγγελέα Απόστολου Ανδρέου, βάφτισε τη δολοφο¬ 
νική επίθεση ενάντια στη συντρόφισσα του ΕΕΚ Αγ¬ 
γελική Κουτσουμπού στις 6 Δεκέμβρη 2009 ως «τρο¬ 
χαίο ατύχημα»! 

Ο εισαγγελέας απέρριψε ως «αβάσιμη» τη μήνυσή 
της (για βαριά σωματική βλάβη) κατά του αστυνομι¬ 
κού Θεμιστοκλή Ποιμενίδη καθώς και κατά των αξιω¬ 
ματικών (για ηθική αυτουργία) που έδωσαν την εντολή 
για την επιχείρηση της ΕΛΑΣ με σκοπό τη διάλυση της 
πορείας στην πρώτη επέτειο της δολοφονίας του Αλέ- 
ξη Γρηγορόπουλου στις 6 Δεκεμβρίου 2009. Ο αστυνο¬ 
μικός, όπως μαρτυρεί και το βίντεο-ντοκουμέντο, ου¬ 
σιαστικά πέρασε με τη μηχανή του πάνω από τη συ¬ 
ντρόφισσα (ενώ ήταν σε εξέλιξη επίθεση της αστυνο¬ 
μίας στα μπλοκ της πορείας και πιο συγκεκριμένα στο 
ΕΕΚ), με αποτέλεσμα αυτή να μεταφερθεί σε κωματώ¬ 
δη κατάσταση στο νοσοκομείο, με βαριά τραύματα. 

Σύμφωνα με τον εισαγγελέα -άκουσον άκουσον!- 
ο αστυνομικός απλά «οδηγούσε απρόσεκτα, αφηρημέ¬ 
να και με αυξημένη ταχύτητα, με συνέπεια της αμελούς 
αυτής συμπεριφοράς να μην αντιληφθεί εγκαίρως την 
εγκαλούσα Αγγελική Κουτσουμπού, η οποία βρέθηκε 
στην πορεία του οχήματος του»! 

Η αστική «δικαιοσύνη» όχι μόνο ξεπερνάει πλέον 
κάθε όριο γελοιότητας αλλά και γίνεται όλο και πιο 
επικίνδυνη, ένα τυφλό όργανο της χούντας που το κε¬ 
φάλαιο, οι κυβερνήσεις του, οι υπηρέτες των Μνημονί¬ 
ων και της Τρόικας θέλουν να επιβάλλουν ενάντια στο 
εργατικό κίνημα, στους κοινωνικούς αγώνες, στους 
αγωνιστές, σε κάθε εργαζόμενο και νέο. Πρέπει να πα¬ 
λέψουμε με όλες μας τις δυνάμεις για ν’ απαλλαγούμε 
απ’ αυτή τη χούντα μια ώρα αρχίτερα. 

Επίσης, για το Νοέμβριο αναβλήθηκε η δίκη του 
συντρόφου του ΕΕΚ Κυριάκου Μουτίδη, που συ- 
νελήφθηκε από τα ΜΑΤ στην ίδια διαδήλωση στις 
6/12/2009, ενώ υπερασπιζόταν τους συντρόφους του 
από τη δολοφονική επίθεση των ΜΑΤ και Δίας. 

Εργατική Πάλη 5 


Όχι στη στρατόπεδα συγκέντρωσης 



Τ ο μισάνθρωπο 
αντιμεταναστευ- 
τικό έργο της κα¬ 
τοχικής κυβέρνη¬ 
σης κορυφώνε- 
ται με το σχέδιο του Χρυσοχοΐδη 
για τα «κέντρα κράτησης μετα¬ 
ναστών». Η σχετική τροπολογία 
που ψηφίστηκε στη Βουλή προ¬ 
βλέπει τη δημιουργία 30 στρατο¬ 
πέδων συγκέντρωσης πανελλα¬ 
δικά (τρία ανά ηπειρωτική περι¬ 
φέρεια), όπου θα κρατούνται οι 
μετανάστες που δεν συμπληρώ¬ 
νουν τις προϋποθέσεις για άδεια 
παραμονής μέχρι να απελαθούν. 
Το σχέδιο, όπως παρουσιάστηκε 
από τον υφυπουργό Προστασί¬ 
ας του Πολίτη Όθωνα προβλέ¬ 
πει ένα χώρο με τριπλή(!!!) πε- 
ρίφραξη, όπου θα στοιβαχτούν 
τουλάχιστον χίλια άτομα με χώ¬ 
ρους εστίασης και αυλή ανά 50 
άτομα, που θα φυλάσσεται εντός 
και εκτός. Το κόστος κατασκευ¬ 
ής υπολογίζεται σε 4 εκατομμύ¬ 
ρια ευρώ ανά κέντρο, τα οποία 
ο Χρυσοχοΐδης δεν άργησε να 
ζητήσει από την Κομισιόν, μαζί 
με τα κονδύλια για την απέλα¬ 
ση των μεταναστών. Το πρώτο 
στρατόπεδο συγκέντρωσης σχε¬ 
διάστηκε να γίνει στην Αθήνα, 
στην Αμυγδαλέζα (εκεί βρίσκε¬ 
ται το κολαστήριο μεταναστών 
του Αλλοδαπών) και αναμένε¬ 
ται να λειτουργήσει μέχρι τέλος 
Απρίλη. 

Το έργο αυτό, που έβαλαν 
άρον-άρον στην ατζέντα τους οι 
γκεμπελίσκοι της Βουλής, αψη¬ 
φώντας τις διαμαρτυρίες των 
τοπικών κοινωνιών αλλά ακό¬ 
μα και δικών τους δημάρχων και 
βουλευτών, είναι μόνο ένα μέρος 
του νέου «Εθνικού Σχεδίου Δρά¬ 
σης» για τους μετανάστες ή του 


σχεδίου «Αθηνά». Τα αστυνομι¬ 
κά πογκρόμ, οι συλλήψεις και τα 
βασανιστήρια κατά των μετανα¬ 
στών πολλαπλασιάστηκαν τους 
τελευταίους μήνες, ενώ τώρα 
τους κυνηγούν και μέσα στα σπί¬ 
τια τους: μόνο την τελευταία 
εβδομάδα του Μάρτη έγιναν 
γύρω στις 2.000 προσαγωγές 
και 420 συλλήψεις μεταναστών, 
αλλά και συλλήψεις δεκάδων ιδι¬ 
οκτητών σπιτιών που είχαν ενοί¬ 
κους μετανάστες. Το Υπουργείο 
ΠΡΟ.ΠΟ. και το Υπουργείο Υγεί¬ 
ας ανακοίνωσαν την αρχή μαζι¬ 
κών υγειονομικών ελέγχων που 
θα καταλήγουν στο σφράγισμα 
των σπιτιών όπου διαμένουν με¬ 
τανάστες ως «εστιών μόλυνσης», 
με ποινικές κυρώσεις για τους 
ιδιοκτήτες, και φυλάκιση των με¬ 
ταναστών μακριά από τα αστικά 
κέντρα, ακόμα και αυτών που αι- 
τούνται άσυλο. Οι επιχειρήσεις- 
σκούπα της αστυνομίας θα επε- 
κταθούν και σε πιο απομακρυ¬ 
σμένες περιοχές, όπου ζουν ή ει¬ 
σέρχονται στη χώρα μετανάστες. 
Επιπλέον, με τη νέα Υγειονομική 
Διάταξη δεν θα μπορεί μετανά¬ 
στης να εργαστεί στην Ελλάδα 
χωρίς πιστοποιητικό υγείας. 

Η λειτουργία των στρατοπέ¬ 
δων συγκέντρωσης, εκτός από 
γενοκτονία ενός μεγάλου κομ¬ 
ματιού της εργατικής τάξης, δη¬ 
λαδή των μεταναστών, σημαίνει 
τρομερή υποβάθμιση και γκετο¬ 
ποίηση των περιοχών όπου θα 
κατασκευαστούν, και γι’ αυτό 
βρίσκει όλη την κοινωνία αντί¬ 
θετη, με μαχητικές κινητοποιή¬ 
σεις, και τους δημάρχους να εκ¬ 
φράζουν την αντίθεσή τους. 
Προωθείται και επιβάλλεται από 
μια συμμορία φασιστοειδών: το 
Χρυσοχοΐδη, το Λοβέρδο, το Βε- 


νιζέλο, το Σαμαρά, τον περιφε¬ 
ρειάρχη Αττικής Γιάννη Σγου¬ 
ρό και τα τσιράκια τους. Χαρα¬ 
κτηριστικό είναι ότι στους κα¬ 
τοίκους της Νεάπολης Κοζάνης, 
που διαδήλωσαν ενάντια στην 
κατασκευή στρατοπέδου συγκέ¬ 
ντρωσης στην περιοχή τους, ο 
Χρυσοχοΐδης δήλωσε ότι «δεν 
έχει ώρα για ανούσιες διαβου- 
λεύσεις». 

Οι δοσίλογοι της Τρόικας 
γνωρίζουν τη ματαιότητα αυ¬ 
τών των μέτρων και το μόνο επι¬ 
χείρημά τους είναι η καταστο¬ 
λή. Κατασκευάζουν το δολοφο¬ 
νικό φράχτη στον Έβρο, υπό¬ 
σχονται να καταργήσουν τους 
νόμους που βελτίωναν έστω και 
λίγο την κατάσταση των μετανα¬ 
στών (ο νόμος Ραγκούση για την 
ιθαγένεια, η ρύθμιση για το άσυ¬ 
λο), πολλαπλασιάζουν τις κα¬ 
θημερινές επιχειρήσεις-σκούπες, 
κλέβοντας το μεροκάματο και 
τη ζωή από χιλιάδες μετανά¬ 
στες. Εκτός από την αστυνομία, 
επιστρατεύονται οι συμμορίες 
των νεοναζί, που εμφανίζονται 
πια και επίσημα ως συνομιλητές, 
όπως ο ακροδεξιάς πρόεδρος της 
«Επιτροπής Κατοίκων» του Αγί¬ 
ου Παντελεήμονα, Σπύρος Γιαν- 
νάτος, που συμμετέχει στη δια¬ 
κομματική επιτροπή για τη μετα¬ 
νάστευση. 

Διέλυσαν τους καταυλισμούς 
των μεταναστών στην Ηγου¬ 
μενίτσα και στην Πάτρα εκβι- 
άζοντάς τους να γυρίσουν στα 
αστικά κέντρα. Δημιούργησαν 
πιάτσες εμπορίου ναρκωτικών 
στα πανεπιστήμια σε Αθήνα και 
Θεσσαλονίκη και σε άλλους χώ¬ 
ρους όπου βρίσκονται οι μετανά¬ 
στες και η νεολαία, για να τους 
ρημάξουν και να καταργήσουν 


και στην πράξη το πανεπιστημι¬ 
ακό άσυλο. Δεν είναι τυχαίο ότι 
μόλις άρχισε να υλοποιείται το 
«Εθνικό Σχέδιο Δράσης», η Νο¬ 
μική Σχολή Αθηνών έκλεισε για 
τρεις εβδομάδες (!!!) με εντο¬ 
λή του Πρυτανικού Συμβουλίου, 
για να μην αποτελεί καταφύγιο 
για τους μετανάστες μικροπωλη- 
τές. Δηλαδή, όταν το διατάζουν 
οι ίδιοι, δεν θεωρείται παρακώ¬ 
λυση εκπαιδευτικής διαδικασίας, 
σε αντίθεση με τον αγώνα των 
300 μεταναστών απεργών πείνας 
που διεξαγόταν στο ίδιο κτήριο. 

Ο πόλεμος που κήρυξε στους 
μετανάστες η δοσίλογη κυβέρ¬ 
νηση της Τρόικας είναι ένας πό¬ 
λεμος ενάντια σε όλους τους 
εξαθλιωμένους και τους αγωνι- 
ζόμενους. Δεν πρόκειται για ένα 
απλό προεκλογικό αποπροσανα¬ 
τολιστικό τέχνασμα όπως υπο¬ 
στηρίζουν οι ρεφορμιστές. Οι 
έλληνες και οι ευρωπαίοι εργο¬ 
δότες και οι υπηρέτες τους στη 
Βουλή σκοπεύουν να πάρουν τη 
ρεβάνς από τους ντόπιους και 
μετανάστες εργαζόμενους και να 
αποτελειώσουν όσους μπορούν 
να σταθούν στο δρόμο τους 
προς την οριστική και ανενόχλη¬ 


τη αφαίμαξη της ελληνικής κοι¬ 
νωνίας. Δεν είναι τυχαίο ότι μαζί 
με την τροπολογία για τα στρα¬ 
τόπεδα συγκέντρωσης κατατέ¬ 
θηκε στη Βουλή το σχέδιο νόμου 
για την απαγόρευση των διαδη¬ 
λώσεων. 

Με όλα τα παραπάνω μέτρα 
και το δηλητήριο που χύνεται 
ασταμάτητα από τα ΜΜΕ ενά¬ 
ντια σε μετανάστες, άπορους, 
εργαζόμενους, συνδικαλιστές 
και επαναστάτες, προσπαθούν 
να καλλιεργήσουν τον κοινωνι¬ 
κό κανιβαλισμό και μια αίσθη¬ 
ση κοινής ευθύνης για τη χρεο¬ 
κοπία. Δεν πρέπει να τους το επι¬ 
τρέψουμε. Με κοινούς αγώνες 
ντόπιων και μεταναστών, μέσα 
από κοινές συνελεύσεις, να μα¬ 
ταιώσουμε τα σχέδιά τους και να 
επιβάλουμε τις ανάγκες μας. 

— Να μη λειτουργήσουν τα 
στρατόπεδα συγκέντρωσης 

— Να σταματήσουν τα 
ρατσιστικά πογκρόμ 
—Έξω οι συμμορίες από τη 
Βουλή και από τις γειτονιές 

— Νομιμοποίηση όλων των 
μεταναστών - άσυλο στους 
πρόσφυγες 


Παρελάσεις 25ης Μαρτίου: το διήμερο του φόβου 


Τ ο διήμερο των παρελάσε¬ 
ων 24-25 Μαρτίου αποτέλε- 
σε έναν ακόμη σταθμό για τον 
αυτοεξευτελισμό της ελληνι¬ 
κής αστικής τάξης. Μπροστά στον φόβο 
τους ένας κατεξοχήν χουντικός θεσμός, 
όπως είναι αυτός των παρελάσεων, θεσμο¬ 
θετημένος από την χούντα του Μεταξά και 
βασική «γιορτή» της ελληνικής μπουρζου¬ 
αζίας, να μετατραπεί σε μαζικές διαδηλώ¬ 
σεις ξεσπάσματος της λαϊκής οργής, επιδό- 
θηκαν σε ένα ρεσιτάλ αστυνομοκρατίας σε 
ολόκληρη την Ελλάδα. 

Όλη την προηγούμενη βδομάδα (19-24 
Μαρτίου) τα αστικά ΜΜΕ ξεσάλωσαν κα¬ 
ταγγέλλοντας όσους καλούσαν τον κό¬ 
σμο να διαδηλώσει ότι θέλουν να προκα- 
λέσουν βίαια επεισόδια που θα «αμαυρώ¬ 
σουν την εθνική εορτή και τους αγώνες 
των προγόνων μας». Οι δυνάμεις κατα¬ 
στολής προχώρησαν σε πρωτοφανή δρα¬ 
κόντεια μέτρα αστυνομοκρατίας και προ¬ 
ληπτικές συλλήψεις, υπό τον φόβο επανά¬ 
ληψης των γεγονότων τις 28 ης Οκτωβρίου. 
Αρωγός σε αυτήν την προσπάθεια τα κόμ¬ 
ματα της ρεφορμιστικής αριστερός (ΚΚΕ 


και ΣΥΝ-ΣΥΡΙΖΑ), που μιλούσαν για τον 
κίνδυνο για προβοκάτσιες και στημένα γε¬ 
γονότα (λες και στις 28 Οκτωβρίου ο εκ- 
θρονισμός των επισήμων από τις παρελά¬ 
σεις ήταν προβοκατόρικος). 

Τελικά στο κέντρο της Αθήνας επικρά¬ 
τησε «ηρεμία». Δεν μπορούσε να γίνει τί¬ 
ποτε διαφορετικό άλλωστε, μιας και η 
Αθήνα θύμιζε τις ημέρες εισόδου των Γερ¬ 
μανικών κατοχικών δυνάμεων. Δεν υπήρ¬ 
χε τετραγωνικό μέτρο, που να μην είναι 
υπό κατοχή από τις δυνάμεις της αστυνο¬ 
μίας. Σιδερένιοι φράχτες σε ακτίνα αρκε¬ 
τών εκατοντάδων μέτρων από τους επι¬ 
σήμους, όπου για να πλησιάσει κάποιος 
έπρεπε να έχει ειδική πρόσκληση. Δυνά¬ 
μεις των ΜΑΤ σε όλη την πλατεία Συντάγ¬ 
ματος και στους γύρω δρόμους, ακόμη και 
ελεύθεροι σκοπευτές των ειδικών δυνάμε¬ 
ων ακροβολισμένοι στις ταράτσες των πα¬ 
ρακείμενων κτηρίων. Στην μαθητική παρέ¬ 
λαση συμμετείχαν μόλις 11 σχολεία, ενώ η 
στρατιωτική παρέλαση διήρκησε μόλις 40 
λεπτά. Και τις δύο μέρες η συμμετοχή του 
κόσμου ήταν σχεδόν ανύπαρκτη, αποτέλε¬ 
σμα του κρατικού σχεδίου τρομοκρατίας, 


αλλά και του γεγονότος ότι ο κόσμος προ¬ 
τίμησε να απαξιώσει τις παρελάσεις που 
διοργανώθηκαν με τέτοιους όρους. Πα¬ 
ρόλα αυτά δεν έλειψαν κάποια μικροεπει- 
σόδια μεταξύ των ματ και καθηγητών, με 
αποτέλεσμα να προσαγάγουν 20 περίπου 
από αυτούς, γιατί άνοιξαν πανό διαμαρ¬ 
τυρίας και φώναζαν συνθήματα κατά της 
χουντικής κυβέρνησης. 

Ωστόσο, στις άλλες πόλεις δεν κατά- 
φεραν να επιβάλλουν την «τάξη και ασφά¬ 
λεια». Μαζικές διαμαρτυρίες και συγκρού¬ 
σεις σημειώθηκαν σε πολλές πόλεις, που 
απαντήθηκαν με ωμή καταστολή, ρίψη χη¬ 
μικών και τρομοκρατία. Στη Λάρισα έγι¬ 
ναν τρεις συλλήψεις, εκ των οποίων οι δύο 
μετά από μια στημένη δίκη καταδικάστη¬ 
καν σε 8μηνη φυλάκιση με 3ετή αναστο¬ 
λή. Στη Βέροια 26 άτομα συνελήφθηκαν με 
την κατηγορία της αντίστασης, συλλήψεις 
με τραυματίες και στην Πάτρα, ενώ στα 
Χανιά έγιναν αρχικά 4 προσαγωγές από τις 
οποίες οι 3 μετατράπηκαν σε συλλήψεις. 
Στο Ηράκλειο της Κρήτης ο κόσμος κα- 
τάφερε με την παρέμβασή του να ακυρώ¬ 
σει την παρέλαση, αφού προηγουμένως εί¬ 


χαν προηγηθεί μικροσυγκρούσεις και ρίψη 
χημικών. Συνολικός απολογισμός 299 προ¬ 
σαγωγές και 40 συλλήψεις σε όλη τη χώρα. 

Η πρωτοφανής κινητοποίηση του κρα¬ 
τικού μηχανισμού -που σε μεγάλο βαθμό 
ξεπερνούσε τους αληθινούς ταξικούς συ¬ 
σχετισμούς και τον κίνδυνο που διέτρε- 
χε το αστικό μπλοκ εξουσίας- δείχνει ότι 
οι δοσίλογοι των αστικών επιτελείων είναι 
πραγματικά τρομοκρατημένοι. Αποκαλύ¬ 
φθηκε ξεκάθαρα ο φόβος που έχει κυριεύ¬ 
σει τους κυβερνόντες απέναντι στις μαζι¬ 
κές και αυθόρμητες κινητοποιήσεις των 
εργαζομένων , των φτωχών λαϊκών στρω¬ 
μάτων και της νεολαίας, η σήψη και η πα¬ 
ρακμή του πολιτικού συστήματος, η απο¬ 
σύνθεση της αστικής δημοκρατίας, της 
δημοκρατίας τους. Προσπάθησαν να κλέ¬ 
ψουν τις εντυπώσεις και να δείξουν ότι 
μπορούν να κυβερνούν και να επιβάλουν 
ό,τι αποφασίζει η Τρόικα με την Ε.Ε.. Το 
μόνο όμως που κατάφεραν είναι να αυ- 
τοεξευτελιστούν για ακόμη μία φορά στα 
μάτια όλης της ελληνικής κοινωνίας κά¬ 
νοντας ουσιαστικά παρελάσεις για τους 
ίδιους τους τους εαυτούς. 





























6 Εργατική Πάλη 


ΠΟΛΙΤΙΚΗ 


Για το 3ο συνέδριο της Κ.Ο.Ε 


Μ ε κεντρικό σύνθημα «Θυ¬ 
μήσου το μέλλον» πραγ¬ 
ματοποιήθηκε στην Αθή¬ 
να, στις 16-18 Μαρτίου, 
το 3ο Συνέδριο της Κομ¬ 
μουνιστικής Οργάνωσης Ελλάδας (ΚΟΕ). 
Το Συνέδριο διεξήχθη υπό το βάρος της 
πρόσφατης εσωτερικής κρίσης, με τις δια¬ 
γραφές και αποχωρήσεις δεκάδων στελε¬ 
χών και μελών, ανάμεσά τους και 11 μελών 
του απερχόμενου καθοδηγητικού οργάνου 
και στελεχών με πρωταγωνιστικό ρόλο την 
προηγούμενη περίοδο, όπως ο Χρ. Κατσού¬ 
λας, ο Ν. Γαλάνης κ.α. 

Στο Συνέδριο συζητήθηκαν και υπερψη¬ 
φίστηκαν με μεγάλη πλειοψηφία ο Απολο¬ 
γισμός, οι Θέσεις και οι κατευθύνσεις της 
ΚΟΕ. Σε ψηφοφορία τέθηκε και το ζήτημα 
των επερχόμενών εκλογών. Σύμφωνα με την 
ανακοίνωση της ΚΟΕ «το συνέδριο επιβε¬ 
βαίωσε τον πλούτο που ανέδειξε η προσυ¬ 
νεδριακή διαδικασία. Μίλησαν περισσότε¬ 
ροι από 130 (από τους 170) σύνεδροι σε μια 
διαδικασία η οποία απέδειξε ότι η πρόσφα¬ 
τη κρίση στην ΚΟΕ ξεπερνιέται με τον πλέ¬ 
ον πολιτικό τρόπο. (...) Το 3ο συνέδριο δεν 
ήταν μόνο το πιο μαζικό και δημοκρατικό 
της οργάνωσης αλλά κυρίως μια αναγεννη- 
τική για την ΚΟΕ διαδικασία που μόνο τυπι¬ 
κή δεν μπορεί να χαρακτηριστεί. Το στοίχη¬ 
μα που είχε τεθεί για ένα «συνέδριο των με¬ 
λών» κερδήθηκε. Το 3ο Συνέδριο αποτελεί 
μια ουσιαστική πολιτική παρακαταθήκη για 
την ΚΟΕ, η οποία καλείται να ανταποκριθεί 
στο όλο και πιο ασφυκτικό πλαίσιο που δια¬ 
μορφώνεται». 

Οι σύνεδροι ασχολήθηκαν κυρίως με τη 
συγκυρία, το είδος της κρίσης, το ρόλο της 
«γερμανοκρατούμενης Ε.Ε.» και της τρόι¬ 


κας, τη «νέα κατοχή-χούντα» της χώρας, και 
την αναγκαία απάντηση των δυνάμεων που 
αντιστέκονται σε αυτή την πολιτική, με στό¬ 
χο τη δημιουργία ενός πλατιού, παλλάίκού- 
πανεθνικού, κοινωνικού και πολιτικού μετώ¬ 
που. Βασική θέση-σύνθημα της ΚΟΕ για το 
επόμενο διάστημα και με τη βούλα του 3ου 
Συνεδρίου είναι η νέα «μεταπολίτευση του 
λαού» (θέση η οποία αποτέλεσε σημείο τρι¬ 
βής κατά την πρόσφατη κρίση), η οποία συ- 
νιστά και τον πρωταρχικό στόχο της οργά¬ 
νωσης, καθώς και η παράλληλη «ανατρο¬ 
πή του ειδικού καθεστώτος που άνοιξαν το 
Μνημόνιο και η τρόικα, την απαλλαγή από 
το σάπιο πολιτικό σύστημα στο σύνολό του 
και το πέρασμα σε μια άλλη πολιτική φάση». 
Η νέα πολιτική ατζέντα για την ΚΟΕ επη¬ 
ρεάζεται από όσα συνέβησαν από το Δεκέμ¬ 
βριο του 2008 και μετέπειτα και από τις συν¬ 
θήκες έντονης οικονομικής κρίσης. Οι τε¬ 
λευταίες συνθήκες, σύμφωνα με τα κείμενα 
των Θέσεων, αναγκάζουν τις πολιτικές και 
κοινωνικές οργανώσεις να ξαναδούν ορι¬ 
σμένα ζητήματα και να αναζητήσουν διαφο¬ 
ρετικά πολιτικά εργαλεία απ’ ό,τι ως τώρα. 

Στα κείμενα φαίνεται να υπάρχει μια προ¬ 
σαρμογή στις συνθήκες της έντονης οικονο¬ 
μικής κρίσης, αφού γίνεται μεγάλη αναφορά 
σε αυτήν, γεγονός το οποίο (σε επίπεδο ανά¬ 
λυσης) αποτελεί πρόοδο σε σχέση με παλιό- 
τερες θέσεις της οργάνωσης (είτε ως ΚΟΕ, 
είτε ως Α/συνέχεια), στις οποίες υποτιμού- 
νταν τελείως το ζήτημα της παγκόσμιας κρί¬ 
σης του καπιταλισμού. Όσον αφορά την κρί¬ 
ση του ελληνικού καπιταλισμού, προχωρά 
ένα βήμα παραπέρα, αφού στο κείμενο των 
Θέσεων γίνεται κριτική στην αριστερά όλων 
των εκδοχών (μάλλον και στον ίδιο της τον 
εαυτό), καθώς, όπως αναφέρεται, «υποτίμη¬ 


σε [η Αριστερά] το ζήτημα της ιμπεριαλιστι¬ 
κής εξάρτησης της Ελλάδας. Επηρεάστηκε 
από την αστική προπαγάνδα για ισχυρή Ελ¬ 
λάδα του ευρώ. «Ανακάλυψε» μια ιμπεριαλι¬ 
στική ή μικρο-ιμπεριαλιστική Ελλάδα. Σαν 
συνέπεια, δεν μπόρεσε να δει ούτε το ζήτη¬ 
μα του χρέους ούτε το ζήτημα της κρίσης». 
Η πρόοδος βέβαια αυτή συναντά τα όριά 
της στην ίδια την πολιτική της ΚΟΕ, αφού 
αφήνεται να εννοηθεί ότι η κρίση μπορεί να 
ξεπεραστεί εντός του καπιταλισμού με μια 
άλλη «εθνική» πολιτική, ένα άλλο πολιτικό 
σύστημα κλπ. 

Στο κείμενο των Θέσεων, δεν υπάρχει 
ουσιαστική αναφορά στο Μέτωπο Αλλη¬ 
λεγγύης και Ανατροπής (ΜΑΑ), αλλά και 
στον ΣΥΡΙΖΑ. Στη συζήτηση για το ζήτη¬ 
μα των επερχό μενών εκλογών, που δεν συ- 
μπεριλαμβανόταν στις Θέσεις, η συντριπτι¬ 
κή πλειοψηφία υπερασπίστηκε τη δραστηρι¬ 
ότητα και συμμετοχή στον ΣΥΡΙΖΑ, ενώ σε 
σχέση με το ΜΑΑ αποφασίστηκε να διατη¬ 
ρηθεί μια «χαλαρή σχέση» μαζί του. Παρόλα 
αυτά, η μη αναφορά τόσο στο ΜΑΑ όσο και 
στον ΣΥΡΙΖΑ γεννά ερωτηματικά, καθώς η 
περιγραφή της ανάγκης δημιουργίας ενός 
«πλατιού μετώπου» φαίνεται να υπερβαίνει 
τους δύο σχηματισμούς όπως υπήρξαν μέχρι 
σήμερα. Σύμφωνα με τις Θέσεις, το «μέτω¬ 
πο» σε πολιτικό επίπεδο «αφορά ένα ευρύ¬ 
τατο τόξο που ξεκινά από δυνάμεις που απε¬ 
γκλωβίζονται από το δικομματισμό και φτά¬ 
νει μέχρι τον ελευθεριακό χώρο». Με βάση 
τη συγκεκριμένη αναφορά, αλλά και τη ση¬ 
μασία του «εθνικού» και της «ανεξαρτησίας 
της χώρας», το «μέτωπο» είναι τόσο ανοι¬ 
χτό, που περιλαμβάνει φορείς όπως η «Σπί¬ 
θα» του Μ. Θεοδωράκη, το ΕΠΑΜ του Δ. 
Καζάκη κ.α. και σίγουρα δεν αποκλείει φο¬ 

ρείς όπως το νέο κόμμα του Π. Καμμένου. 
Η πρόσφατη αποδοχή από τον ΣΥΡΙΖΑ (και 
συνεπώς και την ΚΟΕ) της νέας στοχοθεσί- 
ας του ΣΥΝ για μια αντιμνημονιακή κυβέρ¬ 
νηση (ούτε καν αριστερή) ήταν ένα πρώτο 
βήμα σε αυτή την κατεύθυνση. Πάνω σε αυ¬ 
τές τις θέσεις, γίνεται επιπλέον και μια κρι¬ 
τική στη ... σεχταριστική αντιμετώπιση που 
έχουν δυνάμεις της αριστεράς, οι οποίες πο¬ 
ρεύονται ... το μοναχικό τους δρόμο. 

Παρά την ευφάνταστη συνθηματολογία 
και τις φανφάρες — προφάσεις εν αμαρτίαις 
— για «συνέδριο των μελών» (το οποίο μάλ¬ 
λον είναι μια σιωπηλή παραδοχή ότι η οργά¬ 
νωση και η πολιτική της δεν είναι και τόσο 
των μελών της), η ΚΟΕ φαίνεται πως βυθί¬ 
ζεται ακόμα περισσότερο στο βούρκο του 
οπορτουνισμού και του ρεφορμισμού απ’ ότι 
με τις αποφάσεις για στήριξη του ΣΥΡΙΖΑ το 
2004 και την ένταξή της στο συμμαχικό σχή¬ 
μα το 2007. Πιστή στη σταλινική πολιτική 
των λαϊκών μετώπων (βλέπε Ε.Π. Φεβρου- 
αρίου-Μαρτίου) και τη θεωρία των σταδίων, 
επιλέγει πλέον μια πιο καθαρή εκδοχή τους 
(από τις συγκαλυμμένες του παρελθόντος 
όπως η «παναριστερά» ή η «αριστερή κυ¬ 
βέρνηση»), σε πλήρη συνεργασία με όλες τις 
προοδευτικές αντιμνημονιακές δυνάμεις της 
χώρας (αριστερές, εθνικές, αστικές κλπ.). Για 
την ΚΟΕ μια ριζικά διαφορετική διαχείριση 
της κοινωνίας και της οικονομίας, ο σοσι¬ 
αλισμός (και η σοσιαλιστική επανάσταση) 
δεν αποτελεί αναγκαιότητα (και δυνατότη¬ 
τα) —τουλάχιστον στην παρούσα συγκυ¬ 
ρία — για την υπέρβαση της κρίσης του κα¬ 
πιταλισμού προς όφελος της εργατικής τά¬ 
ξης και των φτωχών λαϊκών στρωμάτων, και 
αντί αυτού προτείνεται μια εγκληματική και 
παραπλανητική πολιτική που στο παρελθόν 
έδωσε σημαντικές ανάσες στο καπιταλιστι¬ 
κό σύστημα και τρομακτικές ήττες στο πα¬ 
γκόσμιο εργατικό κίνημα. 

■ Γιώργος Θ. 


Με αφορμή το κάλεσμα της ΑΝΤΑΡΣΥΑ 
για ένα «μέτωπο ρήξης και ανατροπής» 


Ο διάλογος για την κοι¬ 
νή δράση των δυνάμεων 
της αριστεράς και κυρί¬ 
ως της άκρας αριστεράς 
είναι κομμάτι της ενωτικής πολιτικής 
της ΟΚΔΕ - και σ’ αυτά τα πλαίσια, σε 
ισότιμη βάση και συντροφικό κλίμα, 
πραγματοποιήθηκε συνάντηση της 
ΟΚΔΕ με εκπροσώπους της ΑΝΤΑΡ¬ 
ΣΥΑ, μετά από πρόσκλησή της. Η συ¬ 
ζήτηση δεν κατέληξε σε κάποια συγκε¬ 
κριμένη δέσμευση, πέρα από τη διάθε¬ 
ση και από τις δύο πλευρές να υπάρξει 
κοινή δράση μέσα στο κίνημα. Για την 
ουσία, όμως, του ζητήματος πρέπει να 
επισημάνουμε κάποια πράγματα. 

Η κρίση και οι επιπτώσεις της, τα 
βάρβαρα μέτρα, η καταστολή, η απο¬ 
σύνθεση του αστικού πολιτικού σκηνι¬ 
κού κ.α. δημιουργούν πιέσεις για ενό¬ 
τητα των δυνάμεων του εργατικού κι¬ 
νήματος, που από διάφορες δυνάμεις 
εμφανίζονται ως μέτωπα ή ενότητα 
της αριστεράς. Η πρόταση αυτή τείνει 
δυστυχώς να γίνει αυτοσκοπός, ενώ 
στην πράξη οι ίδιοι που μιλούν για ενό¬ 
τητα ευθύνονται για πολλές διασπα¬ 
στικές ενέργειες (π.χ. ξεχωριστή συ¬ 
γκέντρωση και διαδήλωση στα εγκαί¬ 
νια της ΔΕΘ 2011). 

Στην ουσία της, η πρόταση της 
ΑΝΤΑΡΣΥΑ απλοποιεί το ζήτημα της 
αντιμετώπισης της κρίσης του καπιτα¬ 
λισμού, της κρίσης του εργατικού κι¬ 
νήματος και της διεξόδου από το ση¬ 
μερινό σύστημα στην ενότητα και τον 


συντονισμό δυνάμεων που είναι αρι¬ 
στερές. Μέσα σ’ αυτές, σύμφωνα με 
την ΑΝΤΑΡΣΥΑ, είναι και ο ΣΥΝ/ΣΥ- 
ΡΙΖΑ και το ΚΚΕ, που κατά τα άλλα 
απλώς έχουν μια θέση διαφορετική 
(λιγότερο ή περισσότερο) στο στρα¬ 
τηγικό κομμάτι ή μια θέση που «δυ¬ 
σκολεύει» το κίνημα ή είναι κατά κά¬ 
ποιο τρόπο «παραπλανημένη» και πα¬ 
ραπλανητική. Δεν είναι όμως, σύμφω¬ 
να με την ΑΝΤΑΡΣΥΑ, ρεφορμιστές η 
τουλάχιστον αυτό δεν λέγεται ανοιχτά . 

Κι αυτό δεν είναι απλώς ένας χαρακτη¬ 
ρισμός ή ιστορική αναφορά, αλλά ση¬ 
μαίνει πως «ξεχνάμε» ότι -σήμερα και 
συγκεκριμένα- διασπούν τους αγώ¬ 
νες, πολεμάνε τη ριζοσπαστικοποίησή 
τους, συνεργάζονται με όψιμους αντι- 
μνημονιακούς ΠΑΣΟΚους, σέβονται 
το αστικό κράτος και τους θεσμούς 
του - και σε κάθε περίπτωση ότι αυ¬ 
τός ο ρεφορμιστικός τους χαρακτήρας 
δεν είναι κάτι που αφορά μόνο το πολύ 
απώτερο μέλλον, κάποιους μυημένους 
ή πολιτικοποιημένους αριστερούς και 
αγωνιστές. 

Η πρόταση για το «αγωνιστικό μέ¬ 
τωπο ρήξης και ανατροπής» στερείται 
από ένα σχέδιο αγώνων με βάση ένα 
πρόγραμμα σωτηρίας, με ορίζοντα την 
ανατροπή του καπιταλιστικού συστή¬ 
ματος και εγκαθίδρυσης της σοσιαλι¬ 
στικής κοινωνίας. Υπάρχουν μόνο κά¬ 
ποια αιτήματα (π.χ. «αναδιανομή του 
πλούτου»), χωρίς ν’ αναφέρεται που¬ 
θενά το ζήτημα της φύσης της εξου¬ 


σίας κάτω από την οποία μπορούν να 
πραγματοποιηθούν αυτά (με απλά λό¬ 
για, που θα βρεθούν τα χρήματα) και η 
θολή φράση που όλα τα «καλύπτει» μα 
τίποτα δεν λέει τελικά συγκεκριμένα: 
«με την προοπτική της ρήξης με τον 
καπιταλισμό και μιας σύγχρονης επα¬ 
ναστατικής διαδικασίας για την εξου¬ 
σία των ίδιων των εργαζόμενων». Κυ¬ 
ρίως όμως η πολιτική δεν κρίνεται με 
βάση αυτά που γράφονται σ’ ένα χαρ¬ 
τί, ακόμα και αν αυτό λέγεται επίση¬ 
μα «πρόγραμμα», αλλά από το τι κάνει 
κάποιος στην πράξη. Και εδώ βαραί¬ 
νει η αυξανόμενη αμφισημία και σύγ¬ 
χυση για την πρακτική, τις συμμαχί- 
ες, τις πραγματικές διαθέσεις κλπ. της 
ΑΝΤΑΡΣΥΑ ή τουλάχιστον ενός ση¬ 
μαντικού μέρους της. 

Για την ΟΚΔΕ η ενότητα της αρι¬ 
στερός -σε όποια μορφή- δεν είναι 
αυτοσκοπός, αλλά πρέπει να εξυπηρε¬ 
τεί την απόκρουση της αστικής επίθε¬ 
σης, την ανάπτυξη του εργατικού κι¬ 
νήματος, την οικοδόμηση του επανα¬ 
στατικού κόμματος και τη σοσιαλιστι¬ 
κή επανάσταση. Αυτή είναι η πολιτική 
που έχουμε χαράξει και αποτυπώνεται 
σε όλα τα κείμενα και στην δράση μας, 
αυτή την πολιτική θα ακολουθήσουμε 
και το επόμενο διάστημα κρίνοντας με 
βάση το παραπάνω και τις όποιες συμ- 
μαχίες, παράλληλα με την αναγκαία 
κοινή δράση μέσα στους αγώνες. 

Χ.Ζ. 


ΘΟΔΩΡΟΣ ΣΤΑΥΡΟΠΟΥΛΟΣ 
( 1926 - 2012 ) 

Στις 13 Μαρτίου πέθανε σε ηλικία 86 ετών ο Θόδω¬ 
ρος Σταυρόπουλος, δικηγόρος, παλιός σύντροφος και 
τροτσκιστής. Πολλοί φίλοι, σύντροφοι και συγγενείς 
του τον συνοδέψαμε στην τελευταία κατοικία του, στο 
νεκροταφείο του Ζωγράφου. Έμεινε γνωστός για τις πε¬ 
ρίφημες αγορεύσεις του, στη δεκαετία του ’60, υπερα¬ 
σπιζόμενος αγωνιστές του κινήματος, διαδηλωτές και 
απεργούς στα δύσκολα εκείνα χρόνια της καραμανλι- 
κής τρομοκρατίας. Πάνω απ’ όλα όμως θα μείνει στην 
ιστορία το ρεσιτάλ υπεράσπισης που έδωσε, υπερασπι¬ 
ζόμενος τους τροτσκιστές-οικοδόμους Κλεάνθη Δεπα- 
πή, Μαστρογιάννη, Γ. Κατσαρλίνο και όλη την τροτσκι- 
στική παράταξη των οικοδόμων στο σωματείο Μπετόν 
Αρμέ, για τα γεγονότα στη μεγάλη απεργία των οικο¬ 
δόμων το 1960-61, με αιτήματα το δωρόσημο, το 7ωρο 
και τις συνθήκες ασφάλειας στην εργασίας. Ήταν υπο- 
στηριχτής των 112 συλληφθέντων στα γεγονότα της 20 
Αυγούστου 1965, το αποκορύφωμα των αγώνων των 70 
ημερών που έμειναν στην Ιστορία ως «Ιουλιανά». Τέλος, 
μνημειώδης είναι η υπεράσπισή του για τη δίωξη που 
ασκήθηκε στο Βαγγέλη Σακκάτο για την έκδοση του πε¬ 
ρίφημου βιβλίου του παλιού μπολσεβίκου Ανατόλ Λου- 
νατσάρσκι Η ΚΑΤΑΓΩΓΗ ΤΩΝ ΘΡΗΣΚΕΙΩΝ. 

Ο σ. Θόδωρος Σταυρόπουλος ήταν άριστος γνώστης 
του αγροτικού ζητήματος. Το ογκώδες βιβλίο του ΤΟ 
ΑΓΡΟΤΙΚΟ ΖΗΤΗΜΑ ΣΤΗΝ ΕΛΛΑΔΑ είναι ένα από 
τα καλύτερα που έχουν γραφτεί πάνω σ’ αυτό το ζήτημα. 
Ο Θ. Σταυρόπουλος σ’ όλη του τη ζωή υπήρξε λι¬ 
τός, άκαμπτος στον εξαιρετικά φτωχικό τρόπο με τον 
οποίο ζούσε, αν και θα μπορούσε να έχει περισσότε¬ 
ρα. Δεν δέχτηκε ποτέ να εξαργυρώσει τις γνώσεις του. 
Ζούσε από την πενιχρή σύνταξη που πήρε σαν συγ¬ 
γραφέας και πέθανε μέσα σ’ ένα ταπεινό διαμέρι¬ 
σμα, γεμάτο από βιβλία, την μόνη περιουσία που είχε. 
Καλό ταξίδι σύντροφε Θόδωρα Σταυρόπουλε. 

Ε.Π. 

Φάκελος: Η Ο.Κ.Δ.Ε. στις εκλογές 


Η Ο.Κ.Δ.Ε. ΣΤΙΣ ΕΚΛΟΓΕΣ 


ΚΑΤΟ Η ΝΕΑ ΧΟΥΝΤΑ 


κρινειας - όπως εκα- 
νε πάντοτε. Δεν κά¬ 
νει συμβόλαιο με 
τη νίκη, κάνει συμ¬ 
βόλαιο με τον αγώ¬ 
να. Το πρόγραμμα, 
η πολιτική, η τακτι¬ 
κή και η πρακτική 
της ΟΚΔΕ είναι ένα 
τέτοιο συμβόλαιο, 
που έχει μέσα του 
όλες τις προϋπο¬ 
θέσεις για τη νίκη. 
Δεν θέλουμε να ξε¬ 
γελάσουμε κανέναν, 


τπς Ηπίΐμονϊας ΕΕ-ΟΝΤ 
Τραπέζι ιών και Κεφαλαϊαυ 
ίων υπεύθυνων ιπς χρεοκοπίας 



σιπρί^τε-ιμηφιατε 

Ο.Κ.Δ.Ε 

Γι|Ι1 1 Γΐ Μ^I ΓΓ μι«.■ ήιιίΐνιοτ^ 



Η Οργάνωση Κομμου¬ 
νιστών Διεθνιστών 
Ελλάδας θα συμμε¬ 
τέχει στις προσεχείς 
βουλευτικές εκλογές: 

- Για να καταγγείλει και να 
αγωνιστεί ενάντια στις πολιτικές 
και κοινωνικές δυνάμεις που οδή¬ 
γησαν την οικονομία στη χρεο¬ 
κοπία και τώρα υποστηρίζουν τα 
«Μνημόνια», τη χούντα Κυβέρ- 
νησης-Τρόικας που μας κυβερνά, 
τη σήψη και διαφθορά του πολι¬ 
τικού συστήματος. 

-Για να αναδείξει τα ουσιαστι¬ 
κά προβλήματα των εργαζομέ¬ 
νων, των φτωχών λαϊκών στρω¬ 
μάτων και της νεολαίας - και κυ¬ 
ρίως για να προβάλει μια ριζι¬ 
κά διαφορετική, μια αντικαπιτα- 
λιστική πολιτική και ένα σχέδιο 
αγώνων που να μπορεί να αντι¬ 
μετωπίσει τις βάρβαρες επιθέσεις 
της κατοχικής κυβέρνησης ΠΑ- 
ΣΟΚ-ΝΔ που κηδεμονεύεται από 
ΔΝΤ-ΕΕ. 

- Για να καταδείξει με επιχει¬ 
ρήματα ότι όσο παραμένουν αυ¬ 
τές οι δυνάμεις στην εξουσία, ο 
κατήφορος δεν έχει τέλος: Άμε¬ 
σος στόχος τους, με το Μνημόνιο 
2, είναι να κόψουν τους μισθούς 
και τις συντάξεις στο ένα τρίτο, 
στο ένα τέταρτο ή και ακόμη λι¬ 
γότερο: μισθοί τρία, τέσσερα, πέ¬ 
ντε κατοστάρικα, μέχρι 750 ευρώ 
στην καλύτερη περίπτωση! - συ¬ 
ντάξεις φιλοδωρήματα 200 ή 300 
ευρώ! Να μην αφήσουν κανένα 
εργασιακό δικαίωμα: κατάργηση 
των συλλογικών συμβάσεων και 
επομένως κατάργηση του οκτα- 
ώρου, της όποιας σταθερότητας- 
σιγουριάς της εργασίας, της εγγυ¬ 
ημένης αμοιβής: θα δίνουν όχι μι¬ 
σθούς αλλά «κάτι» και όποτε θέ¬ 
λουν, θα δουλεύουμε όποτε γου¬ 
στάρουν, θα μας απολύουν χωρίς 


αποζημίωση όποτε κρίνουν ότι 
δεν μας έχουν ανάγκη. Η δημό¬ 
σια ιατροφαρμακευτική περίθαλ¬ 
ψη, η δωρεάν παιδεία, η κοινωνι¬ 
κή ασφάλιση, δεν θα είναι «αυτο¬ 
νόητες» ούτε καν συνταγματικά 
κατοχυρωμένες αξίες και έτσι θα 
συρρικνωθούν και θα υποβαθμι¬ 
στούν απελπιστικά, και σιγά σιγά 
θα καταργηθούν και τυπικά. 

- Για να καταγγείλει το κεφά¬ 
λαιο και τους υπηρέτες του, ΑΥ¬ 
ΤΟΥΣ που με τις πολιτικές τους 
έχουν δημιουργήσει πάνω από 1 
εκατομμύριο άνεργους και άλ¬ 
λους τόσους υποαπασχολούμε¬ 
νους, 3 εκατομμύρια συνανθρώ¬ 
πων μας που ζουν κάτω από το 
όριο της φτώχειας, χιλιάδες που 
συνωστίζονται καθημερινά για 
ένα «γεύμα» στα συσσίτια ή ψά¬ 
χνουν στους κάδους των απορ¬ 
ριμμάτων... ΑΥΤΟΥΣ που θέ¬ 
λουν να δημιουργήσουν στρατό¬ 
πεδα συγκέντρωσης σήμερα για 
τους μετανάστες και πολύ σύντο¬ 
μα για όσους αντιδρούν στη βαρ¬ 
βαρότητα του συστήματος τους. 

- Για να καταγγείλει όλους 
(ΠΑΣΟΚ, ΝΔ, ΛΑΟΣ, Παπα- 
δήμ(ι)ο κλπ.) που κυβέρνησαν 
χωρίς καμία πολιτική ή δημοκρα¬ 
τική νομιμοποίηση, με διαρκή πο¬ 
λιτικά πραξικοπήματα και κα¬ 
ταργώντας κάθε εθνική και λαϊ¬ 
κή κυριαρχία. Και ακόμη μαζί με 
τη Μέρκελ, τον Σαρκοζί και την 
άθλια παρέα τους έχουν επιβάλ¬ 
λει καθεστώς νεοαποικιακού τύ¬ 
που, όπως κάνουν και στις υπό¬ 
λοιπες χώρες της Ευρώπης. 

- Για να δείξει ότι η ρίζα του 
προβλήματος είναι η κρίση του 
ίδιου του καπιταλισμού, η ίδια η 
λογική του συστήματος της εκ¬ 
μετάλλευσης και καταπίεσης, η 
λογική του κέρδους, της ατομι¬ 
κής ιδιοκτησίας στα μέσα παρα¬ 


γωγής, του ανταγωνισμού. Και 
όχι όπως προσπαθούν να μας πεί- 
σουν οι αστοί πολιτικοί και παπα¬ 
γάλοι των ΜΜΕ ότι φταίνε κά¬ 
ποιοι «σκοτεινοί κερδοσκόποι» ή 
πολύ περισσότερο οι «συντεχνί¬ 
ες» και η «καθυστέρηση των με¬ 
ταρρυθμίσεων» στην Ελλάδα! 

- Για να αναδείξει το πολιτικό 
πρόβλημα, ότι δηλαδή αυτή η σα¬ 
πίλα που μας κυβερνά δεν αντι¬ 
μετωπίζεται με ασπιρίνες, δηλαδή 
απλά με εκλογές. Πρέπει να επι¬ 
βάλλουμε να γίνουν εκλογές για 
Συντακτική Συνέλευση - δηλα¬ 
δή για ν’ αποφασίσει ο ελληνικός 
λαός μια ριζικά διαφορετική ορ¬ 
γάνωση και λειτουργία της οικο¬ 
νομίας, της κοινωνίας, της πολι¬ 
τικής. Και ακόμη να ανοίξουμε το 
δρόμο για την πραγματική εναλ¬ 
λακτική λύση, που βρίσκεται έξω 
από τη λογική της οικονομίας της 
αγοράς και γενικά το αστικό και 
καπιταλιστικό σύστημα. Δηλαδή, 
την εγκαθίδρυση της Σοσιαλιστι¬ 
κής Δημοκρατίας. Αυτή η Σοσια¬ 
λιστική Δημοκρατία θα είναι θε¬ 
μελιωμένη πάνω σε κινηματικούς 
και κοινωνικούς θεσμούς, που θα 
στηρίζονται σε όργανα άμεσης 
δημοκρατίας και αυτοδιαχείρι¬ 
σης, όπου τα δημοκρατικά, πολι¬ 
τικά, συνδικαλιστικά, ατομικά δι¬ 
καιώματα και ελευθερίες θα ξε¬ 
περνούν κατά πολύ, ποσοτικά και 
ποιοτικά, εκείνα ακόμα και των 
πιο ανεπτυγμένων αστικών δη¬ 
μοκρατιών. Θα είναι μια κοινω¬ 
νία όπου προτεραιότητα έχουν οι 
ανάγκες των πολλών και όχι της 
μειοψηφίας του πλούτου και του 
κέρδους, όπου ο δημοκρατικός 
έλεγχος των ίδιων των εργαζό¬ 
μενων θα υπάρχει σε όλη την κοι¬ 
νωνία. 

Η ΟΚΔΕ κατεβαίνει στις 
εκλογές με τη γλώσσα της ειλι- 


ούτε να σκορπίσου¬ 
με αυταπάτες δεξιά 
και αριστερά. Η κατάλυση όλων 
των εργατικών και λαϊκών κατα- 
κτήσεων και δικαιωμάτων ενός 
αιώνα, που πραγματοποιεί ο ευ¬ 
ρωπαϊκός καπιταλισμός και ιδι¬ 
αίτερα ο ελληνικός καπιταλισμός 
τα τελευταία 2-3 χρόνια, μπορεί 
να ανατραπεί μόνο με μεγάλους 
αγώνες, με εξεγέρσεις και βέβαια 
με κοινωνικές και προλεταριακές 
επαναστάσεις. Η ΟΚΔΕ, πιστεύ¬ 
ει, ότι έχει, σε γενικές γραμμές, 
μια σαφή αντίληψη αυτής της κα¬ 
τάστασης και προοπτικής. Αυτό 
θα προσπαθήσουμε να δείξουμε 
και να διαδώσουμε με την κάθο¬ 
δό μας στις εκλογές. Και ακόμη, 
αν είναι και όσο είναι δυνατόν, να 
προετοιμάσουμε τους αγωνιστές 
του εργατικού κινήματος και ιδι¬ 
αίτερα τους αγωνιστές της αντι- 
καπιταλιστικής και επαναστατι¬ 
κής αριστεράς και φυσικά τους 
εργαζόμενους, τα φτωχά λαϊκά 
στρώματα και τη νεολαία για μια 
τέτοια εξαιρετικά αποφασιστική 
για το μέλλον της ανθρωπότητας 
γιγαντιαία σύγκρουση. 

- Έτσι, η κάθοδός της ΟΚΔΕ 
στις εκλογές θα είναι μια συνέ¬ 
χεια των παρεμβάσεών της στους 
αγώνες και μια ανάδειξή τους. 
Και επιπλέον μια συμβολή στην 
οργάνωση της εργατικής αντί¬ 
στασης και αντεπίθεσης των ερ¬ 
γαζόμενων μαζών, αξιοποιώντας 
όλες τις πρόσφατες εμπειρίες: 
την εξέγερση του Δεκέμβρη του 
2008, τον παρατεταμένο κοινω¬ 
νικό πόλεμο που ξέσπασε από τις 
αρχές του 2010 (5 Μάη, κίνημα 
αγανακτισμένων, «Ιουνιανά», 12 
Φλεβάρη 2012, παρελάσεις κλπ.). 
Με στόχο να αναδείξει ένα σχέ¬ 
διο αγώνων και ανασυγκρότη- 
σης-ανασύνθεσης του εργατικού 
κινήματος. 

- Τέλος, μέσα απ’ αυτή την 
εκλογική κάθοδο θέλουμε να δεί¬ 
ξουμε την αναγκαιότητα να οι- 
κοδομηθεί μια νέα επαναστατική 
δύναμη, τη μόνη εγγύηση για να 
συγκρουστούμε αποτελεσματικά 
με το σύστημα, τους υπηρέτες και 
το κράτος του. 

Απ’ όλα τα παραπάνω βγαί¬ 
νει αβίαστα το συμπέρασμα ότι η 
ΟΚΔΕ έχει μια πολιτική και πρα¬ 
κτική δημοκρατική, ριζοσπαστι¬ 
κή και αντικαπιταλιστική - και 
μ’ αυτή την έννοια είναι απόλυ¬ 
τα αντίθετη και εχθρική με αστι¬ 
κά κόμματα (ΠΑΣΟΚ, ΝΔ, το 


ακροδεξιό ΛΑΟΣ κλπ.), με τους 
υποστηρικτές, φανερούς και κρυ¬ 
φούς, των μνημονιακών πολι¬ 
τικών. Είναι επίσης αντίθετη με 
τους ρεφορμιστές (ΣΥΝ/ΣΥΡΙ- 
ΖΑ, ΚΚΕ κλπ.), που η πολιτική 
τους είναι αποσπασματική και με¬ 
ρική, που κατά κανόνα υποτιμά ή 
αδιαφορεί για τη ρίζα του κακού, 
την κρίση του ίδιου του καπιτα¬ 
λιστικού συστήματος. Οι ρητορι¬ 
κές καταγγελίες των Μνημονίων 
ακυρώνονται στην πράξη με τις 
συμμαχίες τους με γνωστές «προ¬ 
σωπικότητες» του αστικού στρα¬ 
τοπέδου, ή όπως στην περίπτωση 
του ΚΚΕ με τη διασπαστική πο¬ 
λιτική του. 

Στα ψηφοδέλτια της ΟΚΔΕ 
συμμετέχουν μέλη διοικήσεων 
σωματείων, συνδικαλιστές και 
απλοί εργαζόμενοι με σημαντική 
συμβολή σε όλες τις απεργίες και 
τους αγώνες όλης της προηγού¬ 
μενης περιόδου, άνεργοι εργάτες 
που δραστηριοποιούνται σε Επι¬ 
τροπές Ανέργων, αγωνιστές που 
δραστηριοποιούνται στους μετα¬ 
νάστες, φοιτητές με πλούσια δρά¬ 
ση στο φοιτητικό κίνημα. 

Με τα ψηφοδέλτιά της, η 
ΟΚΔΕ, εκτός των μεγάλων αγώ¬ 
νων και κινητοποιήσεων των ερ¬ 
γαζομένων, συμβολίζει και ανα- 
δεικνύει και εκείνους τους αγώ¬ 
νες και εκείνο το κομμάτι της ερ¬ 
γατικής τάξης (με μερική απα¬ 
σχόληση και κάθε είδους ελα¬ 
στική εργασία, ανασφάλιστους, 
άνεργους, μετανάστες) που απο- 
σιωπάται απ’ τα ΜΜΕ, τη συν¬ 
δικαλιστική γραφειοκρατία, την 
αστική διαπλοκή. Που έπαιξε και 
παίζει σημαντικό ρόλο σε όλα τα 
κινήματα, στους μικρούς ή μεγά¬ 
λους αγώνες της εργατικής τάξης. 

Η ΟΚΔΕ κατεβαίνει σε 26 
εκλογικές περιφέρειες, που ουσι¬ 
αστικά αντιπροσωπεύουν το 80- 
85% του πληθυσμού της χώρας. 
Αυτές οι Περιφέρειες είναι: 

Α Αθηνών, Β’ Αθηνών, 

Αττικής, Α Πειραιώς, Β’ 
Πειραιώς, Α Θεσσαλονίκης, 

Β’ Θεσσαλονίκης, Αχαίας, 
Ιωαννίνων, Μαγνησίας, 
Αάρισας, Εύβοιας, Βοιωτίας, 
Έβρου, Χανιών, Κοζάνης, 
Αιτωλοακαρνανίας, 

Αργολίδας, Ηρακλείου, 
Σερρών, Ημαθίας, Καβάλας, 
Τρικάλων, Φθιώτιδος, 
Κορινθίας, Κιλκίς. 


Γιάννης Μπανιάς 1939-2012 


Στα 73 του χρόνια, ο Γιάννης Μπανιάς πέθα- 
νε στο νοσοκομείο «Ευαγγελισμός», μετά από άνι- 
ση μάχη με τον καρκίνο. Ο σ. Γιάννης υπήρξε ηγε¬ 
τική προσωπικότητα της Αριστεράς, με πάνω από 
μισό αιώνα συμμετοχή στους αγώνες της νεολαίας 
και των εργαζομένων, με αντιδικτατορική δράση. 
Υπήρξε γραμματέας του ΚΚΕ Εσωτερικού, ηγετική 
φυσιογνωμία της ΑΚΟΑ και του ΣΥΡΙΖΑ, καθώς 
και βουλευτής του τελευταίου. Ο Γιάννης Μπανιάς 
ήταν σταθερός στις αξίες της παραδοσιακής αρι¬ 
στερός και σε κάθε περίπτωση σεμνός, ανθρώπινος 
και ειλικρινής.Ο Γιάννης Μπανιάς γεννήθηκε στους 
Μελισσουργούς της Άρτας το 1939. Υπήρξε στέλε¬ 
χος της προδικτατορικής Αριστεράς, είχε αναπτύξει 
έντονη αντιδικτατορική δράση στα χρόνια της Χού¬ 
ντας, είχε συλληφθεί και βασανιστεί. 

Έντονη ήταν η συνδικαλιστική και πολιτική του 
δράση ήδη κατά τη διάρκεια των σπουδών του στο 
Γκρατς της Αυστρίας, όπου πήγε μετά τις σπουδές 
του στη Σχολή Πολιτικών Μηχανικών του Ε.Μ.Π. 

Εκεί έγινε μέλος του Κομμουνιστικού Κόμματος 
της Γερμανίας, ενώ κατά την επιστροφή του στην 
Ελλάδα εντάσσεται στην οργάνωση της σπουδά- 
ζουσας της Δημοκρατικής Νεολαίας Λαμπράκη, 
στην οποία εκλέγεται γραμματέας.Το 1968 εντάσ¬ 
σεται πολιτικά στο ΚΚΕ Εσωτερικού και μετά την 
απόλυσή του από το στρατό, το 1969, αναπτύσσει 


αντιδικτατορική δράση στις γραμμές του Ρήγα Φε- 
ραίου, νεολαίας του ΚΚΕ Εσωτερικού, και του Πα¬ 
νελλήνιου Αντιδικτατορικού Μετώπου. Τον ίδιο 
χρόνο θα συλληφθεί και θα φυλακισθεί στο στρατό¬ 
πεδο πολιτικών εξόριστων στο Παρθένι της Λέρου. 

Η πολιτική του δράση στο ΚΚΕ Εσωτερικού συ¬ 
νεχίζεται κατά τη Μεταπολίτευση και το 1982 εκλέ¬ 
γεται γραμματέας του κόμματος. Παράλληλα, μετέ¬ 
χει στο συνδικαλιστικό κίνημα των Πολιτικών Μη¬ 
χανικών και του Τεχνικού Επιμελητηρίου Ελλάδας. 
Μετά τη διάσπαση του ΚΚΕ Εσωτερικού, συνεχίζει 
στο ΚΚΕ Εσωτερικού - Ανανεωτική Αριστερά, ως 
επικεφαλής του κόμματος, και στη συνέχεια μαζί με 
άλλους αγωνιστές ιδρύουν την Ανανεωτική Κομ¬ 
μουνιστική Οικολογική Αριστερά (ΑΚΟΑ). Από το 
2004 η ΑΚΟΑ αποτελεί συνιστώσα του ΣΥΡΙΖΑ. 
Από αυτή τη θέση, το 2007 εκλέγεται βουλευτής 
επικράτειας με τον ΣΥΡΙΖΑ.Το Σάββατο 31/3 έγι¬ 
νε η πολιτική του κηδεία στο Α' Νεκροταφείο Αθή¬ 
νας. Στην τελευταία κατοικία του τον συνοδέυσαν 
τα μέλη της οικογένειάς του και πλήθος συντρόφων 
του από όλες τις τάσεις της αριστεράς. Η ΟΚΔΕ εκ¬ 
φράζει τα βαθειά της συλλυπητήρια στην οικογέ- 
νειά του καθώς και στην πολιτική του οικογένεια 
της ΑΚΟΑ. Στη μνήμη του η ΟΚΔΕ κατέθεσε στε¬ 
φάνι. 

Ε.Π 

Στις προσεχείς εκλογές, 
οι εργαζόμενοι, οι νέοι, τα 
φτωχά λαϊκά στρώματα 
καλούνται από το αστικό 
πολιτικό σύστημα να 
ξαναστηρίξουν όλους 
αυτούς που μας οδήγησαν 
στην χρεοκοπία. Ν’ 
«αναστήσουν» πολιτικές 
δυνάμεις και πρόσωπα 
που ψήφισαν απανωτά 
βάρβαρα Μνημόνια και 
μέτρα, τη νέα Δανειακή 
Σύμβαση. Αυτούς που 
τρία χρόνια τώρα μας 
σπρώχνουν όλο και πιο 
βαθιά στην φτώχεια 
και την εξαθλίωση, 
στην πολιτική σήψη και 
παρακμή, στην ταπείνωση 
και τον εξανδραποδισμό. 


Μπροστά στην οικονομική και 
κοινωνική καταστροφή 

Μειώσεις μισθών και συντάξεων, φό¬ 
ροι και χαράτσια, δραματική αύξηση των 
λουκέτων, των απολύσεων και της ανερ¬ 
γίας, εξάπλωση των «ελαστικών» / δου¬ 
λικών σχέσεων εργασίας, λεηλασία κάθε 
ατομικής, δημόσιας ή συλλογικής περι¬ 
ουσίας (από ακίνητα και δημόσιους ορ¬ 
γανισμούς μέχρι καταθέσεις και ασφα¬ 
λιστικά ταμεία). Το βιοτικό επίπεδο, τα 
στάνταρτ ζωής καταρρέουν, μαζί με τα 
συστήματα παιδείας, υγείας, ασφάλισης, 
και το όποιο δικό μας μέλλον και των οι- 
κογένειών μας. Ο εφιάλτης της πείνας 
ζώνει όλο και περισσότερα νοικοκυριά, 
τα παιδιά, τους άνεργους, τους φτωχούς 
και τους νεόπτωχους εργαζόμενους. Οι 
ουρές στα συσσίτια και οι άστεγοι αυξά¬ 
νονται κάθε μέρα. Και ο κατήφορος της 
εξαθλίωσης και της καταστροφής δεν 
έχει τέλος... 

Με το Μνημόνιο II, τη νέα Δανεια¬ 
κή Σύμβαση και το ΡδΙ, που μας τα σερ¬ 
βίρουν σαν «επιτυχία» και «σωτηρία της 
χώρας», αυτή η καταστροφή θα είναι 
ακόμα πιο μεγάλη και ραγδαία. Η ύφε¬ 
ση γίνεται όλο και πιο άγρια. 

Σύντομα μισθοί και συντάξεις θα πέ¬ 
σουν στο 30% απ’ ό,τι ήταν το 2009, η 
πραγματική ανεργία θα ξεπεράσει το 
30% (στους νέους πολύ πάνω από 50%). 
Αυτό σημαίνει 1,5-2 εκ. ανέργους και 
περίπου άλλους τόσους υποαπασχο¬ 
λούμενους. Τα ασφαλιστικά ταμεία και 
η υγεία, μετά το «κούρεμα», πάνε για 
οριστική διάλυση. Με τα επόμενα μέ¬ 
τρα (αμέσως μετά τις εκλογές) ετοιμά¬ 
ζουν: κατάργηση του 13ου-Μου μισθού, 
πλήρη κατάργηση των κλαδικών συμβά¬ 
σεων, νέα μείωση των συντάξεων, ακό¬ 
μα και των πιο στοιχειωδών επιδομά¬ 
των (τέκνων κλπ.). Και για τους «τυ¬ 
χερούς», δουλειά με συνθήκες σύγχρο¬ 
νου σκλάβου, κατάργηση κάθε προστα¬ 
σίας της εργασίας, «Ειδικές Οικονομικές 
Ζώνες» όπου τα μεροκάματα και τα ερ¬ 
γασιακά δικαιώματα δεν θ’ απέχουν από 
τις συνθήκες ενός στρατοπέδου κατανα- 
γκαστικής εργασίας. Κάθε μέρα που αυ¬ 


τές οι δυνάμεις παραμένουν στην εξου¬ 
σία, μας ρίχνουν στο Μεσαίωνα, μετα¬ 
τρέπουν την ελληνική κοινωνία σ’ έναν 
σωρό ερειπίων. Αν τους αφήσουμε, η κό¬ 
λαση που ζούμε δεν θα έχει τέλος. 

«Κρίση χρέους»; Όχι, χρεοκοπία 
του καπιταλισμού! 

Αστοί πολιτικοί και παπαγάλοι των 
ΜΜΕ θέλουν να μας πείσουν ότι φταί¬ 
νε κάποιοι «σκοτεινοί κερδοσκόποι» ή 
πολύ περισσότερο οι «συντεχνίες» και 
η «καθυστέρηση των μεταρρυθμίσεων» 
στην Ελλάδα! Όμως, η κρίση που επε- 
κτείνεται σ’ όλη την Ευρωπαϊκή Ένωση 
(και στην παγκόσμια οικονομία), το δεί¬ 
χνει καθαρά: η ρίζα του προβλήματος 
είναι η κρίση του ίδιου του καπιταλι¬ 
σμού, του συστήματος της εκμετάλλευ¬ 
σης και καταπίεσης, του κέρδους, της 
ατομικής ιδιοκτησίας στα μέσα παραγω¬ 
γής. Ο καπιταλισμός δεν μπορεί πια να 
προσφέρει παρά μόνο ανεργία, φτώχεια, 
εξαθλίωση, πείνα. Για να σωθεί αυτό το 
σάπιο σύστημα, και ιδιαίτερα οι τοκο- 
γλύφοι-τραπεζίτες, απαιτούν: ανθρωπο¬ 
θυσίες εργαζομένων, ηλικιωμένων, νέων, 
φτωχών, να φορτωθεί η κρίση στους ερ¬ 
γαζόμενους και τα φτωχά λαϊκά στρώ¬ 
ματα, λεηλατώντας ό,τι έχουν κερδίσει 
και κατακτήσει με ιδρώτα και αίμα. 

Το πραγματικό «σχέδιο» των αστι¬ 
κών επιτελείων σε Ελλάδα και Ε.Ε. εί¬ 
ναι η συνέχιση της ίδιας καταστροφικής 
πολιτικής, η «κινεζοποίηση» των εργα¬ 
ζομένων και των φτωχών λαϊκών στρω¬ 
μάτων. Γι’ αυτό η λύσσα τους να μας γυ¬ 
ρίσουν δεκαετίες πίσω, τα «μνημονιακά» 
μέτρα που σαρώνουν τη μια χώρα μετά 
την άλλη. 

ΝΑ ΦΥΓΟΥΝ ΟΛΟΙ 

- οι δοσίλογοι-υπεύθυνοι της 
χρεοκοπίας 

- αστικά κόμματα και πολιτικοί, 
μαριονέτες των τραπεζών, του 
μεγάλου κεφαλαίου, της Τρόι¬ 
κας, της Ε.Ε. 

Ένας ωμός εκβιασμός, νύχτα και 
μέρα, εξαπολύεται από την κλίκα Παπα- 
δήμου, τη συγκυβέρνηση ΠΑΣΟΚ-ΝΔ 
(μέχρι πρότινος και ΛΑΟΣ), τη χορω¬ 
δία «προθύμων» (Μπακογιάννη κ.α.), 
τραπεζίτες, μεγαλοβιομήχανους, μεγα- 
λοδημοσιογράφους, αργυρώνητους πα¬ 
νεπιστημιακούς και άλλους αλήτες στα 
ΜΜΕ. Λένε «δεν θα έχουν τα παιδιά μας 
(!) γάλα» και πλήθος παρόμοιες απειλές, 
για να τρομοκρατήσουν τον ελληνικό 
λαό, για ν’ αποδεχτεί τα Μνημόνια και 
τη νέα Δανειακή Σύμβαση. 

Τα λένε αυτά οι κύριοι υπεύθυνοι 
για τη σημερινή κατάσταση! Που χρε¬ 
οκόπησαν τη χώρα, έχουν ρίξει 3 εκ. συ¬ 
νανθρώπους μας κάτω από το όριο της 
φτώχειας, πάνω από 1 εκ. στην ανεργία 
και άλλους τόσους στην υποαπασχόλη¬ 
ση - κατέστρεψαν τις εργασιακές σχέ¬ 


σεις, τα συστήματα υγείας, παιδείας, 
κοινωνικής ασφάλισης - κατάργησαν 
το Σύνταγμα, τη λαϊκή και εθνική κυ¬ 
ριαρχία και κυβερνούν πραξικοπηματι¬ 
κά μαζί με τους γερμανούς και γάλλους 
γκαουλάιτερ. Μαζί με την Τρόικα και 
την Ε.Ε. συναποφασίζουν και εφαρμό¬ 
ζουν τα βάρβαρα μέτρα. Απέναντι τους, 
αυτοί οι επαγγελματίες «σωτήρες» όχι 
μόνο τίποτα δεν «διαπραγματεύτηκαν», 
αλλά επιπλέον έκαναν ασκήσεις οσφυο- 
καμψίας και νενεκισμού - στο όνομα της 
«πατριωτικής ευθύνης»! 

ΝΑ ΜΗΝ ΓΙΝΟΥΜΕ 

ΔΟΥΛΟΠΑΡΟΙΚΟΙ 

Κάτω η νέα χούντα σε Ελλάδα 

και Ε.Ε. 

Οι κυβερνήσεις και συγκυβερνήσεις 
των Μνημονίων αποδείχτηκαν ανίκα¬ 
νες να κάμψουν τις μεγαλειώδεις αντι¬ 
στάσεις της ελληνικής κοινωνίας, όπως 
δείχνει η άρον-άρον εκδίωξη του Γ. Πα- 
πανδρέου και τα ρήγματα κατά την ψή¬ 
φιση του Μνημονίου II. ΓΓ αυτό τα αστι¬ 
κά επιτελεία σε Ε.Ε. και Ελλάδα θέλουν 
συνέχιση των κυβερνήσεων συνεργασί¬ 
ας, ένα «μαύρο μπλοκ» που θα φιμώσει / 
τσακίσει το εργατικό-λαϊκό κίνημα. 

- Εξαπολύουν μια υστερία αντικομ- 
μουνισμού και δαιμονοποίησης της αρι¬ 
στερός, με κραυγές για «άδεια ράφια» 
κλπ. αν οι αστικές δυνάμεις χάσουν την 
εξουσία, για να κατατρομοκρατήσουν 
την ελληνική κοινωνία. 

- Ετοιμάζουν ακόμα πιο άγρια κα¬ 
ταστολή: με την γκεμπελική εκστρατεία 
ενάντια στους μετανάστες (στρατόπεδα 
συγκέντρωσης, χουντικού τύπου «σκού¬ 
πες» της αστυνομίας κλπ.), με αγωνι¬ 
στές, σωματεία, διαδηλωτές να σέρνο¬ 
νται για ψύλλου πήδημα στην αστυνο¬ 
μία και στα δικαστήρια και να καταδι¬ 
κάζονται με συνοπτικές διαδικασίες και 
στημένες κατηγορίες. 

- Ανοίγουν τον δρόμο στα ακροδε¬ 
ξιά κατακάθια της Χρυσής Αυγής, στις 
φασιστικές συμμορίες, για να πάρουν 
ρόλο στο πολιτικό σκηνικό και να χρη¬ 
σιμοποιηθούν ανοιχτά ενάντια στο ερ¬ 
γατικό και λαϊκό κίνημα. 

Εγκαθιστούν μια διακυβέρνηση ουσι¬ 
αστικά χωρίς καμία πολιτική ή δημοκρα¬ 
τική νομιμοποίηση, καταργώντας κάθε 
εθνική και λαϊκή κυριαρχία - ένα άκρως 
αυταρχικό και επικίνδυνο καθεστώς, ένα 
κοινοβουλευτικό πραξικόπημα διάρκει¬ 
ας. Τα κάλπικα λόγια για «δημοκρατία» 
και «θεσμούς» στην Ε.Ε. έχουν αντικα- 
τασταθεί από εκβιασμούς, επόπτες και 
επιτρόπους. Μέρκελ, Σόιμπλε, Γιούν- 
κερ, Σαρκοζί κλπ. μαζί με τους εκπροσώ¬ 
πους των τραπεζιτών-τοκογλύφων, με 
τα Μνημόνια επιβάλλουν καθεστώτα 
νεοαποικιακού τύπου, μετατρέποντας 
τους εργαζόμενους και τους λαούς 
της Ευρώπης σε δουλοπάροικους - και 
έχουν μετατρέψει τη χώρα μας σχεδόν 
σε προτεκτοράτο. 

[έγερση Παντού 


τεύθυνοι της χρεοκοπίας 


Φ 


Ή ΑΥΤΟΙ Ή ΕΜΕΙΣ 
Να σωθούμε από το σύστημά τους 

Μπροστά στην καταστροφή που μας απει¬ 
λεί, δεν χωράνε μισόλογα και ημίμετρα. Οι 
μόνες πραγματικές λύσεις είναι αυτές που 
μπορούμε και πρέπει να επιβάλλουμε, με 
αποκλειστικό κριτήριο τα συμφέροντα και 
τις ανάγκες των εργαζομένων, των φτω¬ 
χών λαϊκών στρωμάτων και της νεολαίας, 
όσο κι αν ουρλιάζουν από τα ΜΜΕ για το 
μονόδρομο του Ευρώ και της Ε.Ε. Για την 
ικανοποίηση των αναγκών μας, πρέπει να 
παλέψουμε για: 

1. ΑΜΕΣΗ ΚΑΤΑΡΓΗΣΗ ΟΛΩΝ ΤΩΝ 
«ΜΝΗΜΟΝΙΩΝ» ΚΑΙ ΒΑΡΒΑΡΩΝ ΜΕ¬ 
ΤΡΩΝ, ΤΗΣ ΝΕΑΣ ΑΠΟΙΚΙΟΚΡΑΤΙ- 
ΚΗΣ ΔΑΝΕΙΑΚΗΣ ΣΥΜΒΑΣΗΣ. 

2. ΔΙΑΓΡΑΦΗ ΤΟΥ ΧΡΕΟΥΣ - ΑΜΕ¬ 
ΣΗ ΠΑΥΣΗ ΠΛΗΡΩΜΩΝ ΣΕ ΤΡΑΠΕ- 
ΖΙΤΕΣ-ΤΟΚΟΓΛΥΦΟΥΣ. Κάθε ευρώ 
που πάει σε τόκους και χρεολύσια, κόβεται 
από τους μισθούς, τις συντάξεις, την υγεία, 
παιδεία και κοινωνική ασφάλιση, τα δημό¬ 
σια αγαθά και υπηρεσίες. Αρκετά άρμεξαν 
επιτέλους από το χρέος οι ντόπιοι και ξέ¬ 
νοι τοκογλύφοι, που το κράτος τους ταΐ¬ 
ζει και με πακέτα δεκάδων δις! Να σταμα¬ 
τήσουμε την υποθήκευση του μέλλοντος 
μας. Να σταματήσουμε άμεσα να πληρώ¬ 
νουμε το χρέος, για να βρεθούν πόροι για 
μια άλλη πορεία της οικονομίας, για την 
επιβίωσης της ελληνικής κοινωνίας. 

3. ΕΞΩ ΑΠΟ ΕΥΡΩ ΚΑΙ Ε.Ε. - ΟΧΙ 
ΣΤΟΝ ΕΚΒΙΑΣΜΟ «ΕΥΡΩΉ ΧΡΕΟΚΟ¬ 
ΠΙΑ ΚΑΙ ΔΡΑΧΜΗ». Η κατάρρευση της 
οικονομίας και του βιοτικού μας επιπέδου 
είναι ήδη τρομακτική. Η μείωση του ΑΕΠ 
τα τελευταία χρόνια μόνο με πολεμική κα¬ 
ταστροφή μπορεί να συγκριθεί. Με τη νέα 
Δανειακή Σύμβαση και το Μνημόνιο Δι¬ 
άρκειας, θα υπάρξει νέα τεράστια ύφεση, 
καταστροφή της υγείας, παιδείας και κοι¬ 
νωνικής ασφάλισης, έκρηξη της ανεργίας. 
Μας εκβιάζουν με την «στάση πληρωμών» 
και την «χρεοκοπία», αλλά ήδη τα εφαρ¬ 
μόζουν! - κομμένα και ραμμένα στα μέτρα 
του κεφαλαίου, των τραπεζιτών και κερδο- 


σκόπων. Γιατί τι είναι το διαρκές κόψιμο 
μισθών, συντάξεων κλπ. ή όταν δουλεύ¬ 
ουμε μήνες απλήρωτοι; Δεν είναι αυτά η 
απόλυτη χρεοκοπία μας; Αλίμονο αν δε¬ 
χτούμε αυτή την εκτέλεσή μας, μόνο και 
μόνο για να μείνουμε στο Ευρώ! 

Ν’ απορρίψουμε τους εκβιασμούς τους. 
Από τα «δάνεια σωτηρίας» που μας σερβί¬ 
ρουν, ούτε μισό ευρώ δεν πάει για μισθούς 
και συντάξεις, όπως ασύστολα ψεύδο¬ 
νται. Όλα πάνε (και μάλιστα δεσμεύονται 
μέσω ειδικών λογαριασμών) στους δανει- 
στές-τοκογλύφους. Δεν θέλουμε πια τέ¬ 
τοιες «σωτήριες» εξόντωσης! Να παλέ¬ 
ψουμε για να πάρουμε στα χέρια μας τον 
πλούτο που εμείς οι εργαζόμενοι παρά¬ 
γουμε, το χρήμα απ’ όπου κι αν βρίσκεται, 
για να εξασφαλίσουμε σ’ όλους εργασία, 
στέγη και ένα αξιοπρεπές βιοτικό επίπεδο. 
Γιατί η πραγματική αιτία της κόλασης που 
ζούμε (και που θα χειροτερεύει συνεχώς) 
είναι η κρίση του ελληνικού καπιταλισμού 
και η διαχείρισή της τόσα χρόνια απ’ αυτές 
τις πολιτικές δυνάμεις. Είναι αυτό το σά¬ 
πιο και καταστροφικό σύστημα που πρέ¬ 
πει να ξεφορτωθούμε. Γι’ αυτό πρέπει να 
συγκρουστούμε με το καπιταλιστικό σύ¬ 
στημα και το αστικό κράτος - να παλέ¬ 
ψουμε ενάντια στις οικονομικές και πολι¬ 
τικές αλυσίδες της Ε.Ε. και του Ευρώ - να 
διαλύσουμε την αντιδραστική Ε.Ε. και να 
προχωρήσουμε στο χτίσιμο μιας Ενωμέ¬ 
νης Σοσιαλιστικής Ευρώπης των εργαζο¬ 
μένων. 

4. ΕΘΝΙΚΟΠΟΙΗΣΗ ΤΩΝ ΤΡΑΠΕ¬ 
ΖΩΝ & ΤΟΜΕΩΝ-ΚΛΕΙΔΙΑ ΤΗΣ ΟΙ¬ 
ΚΟΝΟΜΙΑΣ. ΕΡΓΑΤΙΚΟΣ-ΚΟΙΝΩΝΙ- 
ΚΟΣ ΕΛΕΓΧΟΣ ΠΑΝΤΟΥ. Τίποτα δεν 
θα μείνει όρθιο αν αφήσουμε την οικονο¬ 
μία κάτω από τη διαχείριση αυτών που κα¬ 
ταστρέφουν την παραγωγή, τις υποδο¬ 
μές, την καταναλωτική δύναμη αλλά και 
το μορφωτικό-τεχνικό επίπεδο των ερ¬ 
γαζομένων, των νέων, των λαϊκών στρω¬ 
μάτων. Δεν μπορούν να υποσχεθούν παρά 
μόνο περισσότερα λουκέτα και ανεργία, 
μισθούς πείνας και εργάτες-σύγχρονους 
σκλάβους. 


Ο μόνος δρόμος είναι να εθνικοποιήσου¬ 
με τους τομείς-κλειδιά της οικονομίας 
(ενέργεια, πρώτες ύλες, συγκοινωνίες, τη¬ 
λεπικοινωνίες και όλες τις βασικές υπο¬ 
δομές, κοινωνικές υπηρεσίες, μεγάλα ερ¬ 
γοστάσια, εμπορικές και κατασκευαστι¬ 
κές επιχειρήσεις κλπ.) - και πρώτα και κύ¬ 
ρια τις τράπεζες, που τις έχουμε ήδη «δι¬ 
ασώσει» (βλ. χρυσοπληρώσει) με αμέτρη¬ 
τα δις! Όλα αυτά πρέπει να γίνουν δημό¬ 
σια περιουσία και να λειτουργούν κάτω 
από τον έλεγχο εκλεγμένων και ανακλη¬ 
τών επιτροπών των εργαζομένων και των 
καταναλωτών (όχι μεγαλοσυνδικαλιστών 
γραφειοκρατών). 

Είναι αυτό αναγκαίο; ΝΑΙ - γιατί μόνο 
έτσι μπορούμε να σώσουμε τις θέσεις ερ¬ 
γασίας, να επανεκινήσουμε την οικονο¬ 
μία μ’ ένα σχέδιο κάλυψης των επείγου- 
σων κοινωνικών αναγκών. Όχι με ανοησί¬ 
ες για «ανάπτυξη» μέσω των «αγορών» και 
για αεριτζίδικη «επιχειρηματικότητα». 
Είναι αυτό εφικτό; ΝΑΙ - γιατί εμείς πα¬ 
ράγουμε τον πλούτο, εμείς έχουμε συμφέ¬ 
ρον από την ορθολογική διαχείρισή του. 
Κανένας «ειδικός», τεχνοκράτης ή μεγα- 
λοκαπιταλιστής, καμία κυβέρνηση που μέ¬ 
νει στα πλαίσια αυτού του καθεστώτος δεν 
μπορεί και δεν θέλει να το κάνει για εμάς. 

5. ΣΥΝΤΑΚΤΙΚΗ ΣΥΝΕΛΕΥΣΗ. Δεν 
μπορούμε πια ν’ ανεχόμαστε μια συμμο¬ 
ρία βουλευτάδων με παχυλούς μισθούς 
και τραπεζικούς λογαριασμούς να ψηφί¬ 
ζουν τη θανατική μας καταδίκη, σε μια 
Βουλή-φρούριο ζωσμένη από δολοφονι¬ 
κές ορδές ΜΑΤ και Δίας. Αυτοί που έχουν 
ουσιαστικά καταργήσει κάθε νομιμότητα 
και το ίδιο το Σύνταγμα, που γίνονται δε¬ 
κτοί με τα γιαούρτια της λαϊκής οργής σε 
κάθε εμφάνισή τους, δεν έχουν καμία πο¬ 
λιτική και ηθική νομιμοποίηση. Αυτή η σα¬ 
πίλα δεν αντιμετωπίζεται με ασπιρίνες, δη¬ 
λαδή απλά με εκλογές. Πρέπει να επιβάλ¬ 
λουμε να γίνουν εκλογές για Συντακτική 
Συνέλευση - δηλαδή για ν’ αποφασίσει ο 
ελληνικός λαός μια ριζικά διαφορετική ορ¬ 
γάνωση και λειτουργία της οικονομίας, 
της κοινωνίας, της πολιτικής. 


Η ΧΡΕΟΚΟΠΙΑ ΤΗΣ ΕΠΙΣΗΜΗΣ ΑΡΙΣΤΕΡΑΣ 


ΟΧΙ ΣΤΑ ΔΕΚΑΝΙΚΙΑ 
ΤΟΥ ΣΥΣΤΗΜΑΤΟΣ 

Από παντού ξεφυτρώνουν σήμερα κόμ¬ 
ματα και «κόμματα», πολιτικοί και «προ¬ 
σωπικότητες» κάθε είδους, που προσπα¬ 
θούν να πείσουν ότι έχουν κάποια εναλ¬ 
λακτική λύση. Κανέναν εργαζόμενο και 
νέο δεν πρέπει να ξεγελάσουν. Δεν ήταν 
όλοι αυτοί όλα αυτά τα χρόνια κομμά¬ 
τι του συστήματος, που ψήφισαν πλή¬ 
θος αντεργατικών και αντιλαϊκών μέ¬ 
τρων - πριν «μετανοήσουν» ή αρχίσουν 
να εμφανίζονται ως «αντιμνημονιακοί», 
«πατριώτες», «υπεύθυνοι αριστεροί»; Το 
μόνο που θέλουν είναι να διασφαλίσουν 
την εκλογική τους «πελατεία», να επιβι¬ 
ώσουν στο καταρρέον πολιτικό σκηνικό. 
Τίποτα δεν έχουν να πουν και να κάνουν 
απέναντι στη βαρβαρότητα της Τρόικας, 
της Ε.Ε., της κρίσης του καπιταλισμού. 


Η πολιτική των ρεφορμιστών (ΚΚΕ, ΣΥΝ/ 
ΣΥΡΙΖΑ) είναι ανήμπορη και τελικά κατα¬ 
στροφική για τα συμφέροντα των εργαζομέ¬ 
νων. Τα πολιτικά πραξικοπήματα και οι βάρ¬ 
βαρες επιθέσεις που εξαπολύονται από το 
σύστημα εναντίον μας, δεν αντιμετωπίζο¬ 
νται με σχέδια για κυβερνήσεις «αντιμνημο- 
νιακές» ή «λαϊκής εξουσίας». Όλα αυτά είναι 
σχέδια διαχείρισης του σάπιου και καταρρέ- 
οντος καπιταλιστικού συστήματος - και γι’ 
αυτό αδιέξοδα, ακόμα κι αν προσωρινά εμ¬ 
φανιστούν σαν «λύση». Αυτό το σύστημα 
δεν «διορθώνεται», ανατρέπεται! 

- Ο ΣΥΝ/ΣΥΡΙΖΑ έχει κάνει πεμπτουσία 
της πολιτικής του τις αυταπάτες για «ανα¬ 
στολή πληρωμής του χρέους» και κυρίως 
για μια κυβέρνηση μαζί με ρετάλια προερ¬ 
χόμενα από το ΠΑΣΟΚ, που θα διαχειρι¬ 
στεί την κρίση χωρίς να πειράξει ουσιαστι¬ 
κά τίποτα από το σημερινό σάπιο καθεστώς. 


Και βέβαια δείχνει πάντα έναν ιερό σεβασμό 
απέναντι στην Ε.Ε., σ’ αυτό το αντεργατικό 
στρατηγείο, σ’ αυτή τη φυλακή των λαών. 

- Το ΚΚΕ, παρά τις δήθεν «ταξικές» κορώ¬ 
νες του, συνεχίζει όλο και πιο δογματικά την 
αδιέξοδη, σταλινική τακτική του να περι- 
φρονεί το μαζικό κίνημα, να διασπάει τους 
αγώνες, να καταγγέλλει και να συκοφαντεί 
οτιδήποτε δεν ελέγχει ασφυκτικά (ιδιαίτερα 
στ’ αριστερά του), με μόνο στόχο να εν ισχύ- 
θεί εκλογικά. 

Κανένα απ’ τα δυο ρεφορμιστικά κόμματα 
δεν οργανώνει, δεν αναπτύσσει τους αγώ¬ 
νες, κυρίως την ενότητα και ριζοσπαστικο- 
ποίησή τους. Επενδύουν στον πολιτικό κα¬ 
θωσπρεπισμό και την προβοκατορολογ ία, 
κάθε φορά που οι μάζες υιοθετούν πιο απο¬ 
φασιστικές μορφές πάλης. Μοναδικός τε¬ 
λικός ορίζοντάς τους οι εκλογές, το αστικό 
κοινοβούλιο, το μάζεμα ψήφων. 


Για μια Σοσιαλιστική 
Διέξοδο από την κρίση 

Ο δρόμος για να νικήσουμε, για να σωθούμε απ’ 
αυτό το σύστημα και τους κανίβαλούς του, δεν 
περνάει μέσα από τις εκλογές. Αρκετά πια με τα 
λόγια στη Βουλή, με τη σύγχρονη χούντα που έχει 
θρονιαστεί εκεί μέσα. 

Ένα τεράστιο κύμα αγώνων έχει πλημμυρίσει 
την ελληνική κοινωνία: απεργίες, καταλήψεις και 
αγώνες σε χώρους δουλειάς, κίνημα των «αγανα- 
κτισμένων» στις πλατείες, ανυπακοή στα χαρά¬ 
τσια, έκρηξη της λαϊκής οργής στις παρελάσεις, 
γιγάντιες εξεγερσιακές και συγκρουσιακές διαδη¬ 
λώσεις (με τελευταία αυτή του Συντάγματος στις 
12/2)... Είναι το ίδιο κύμα που σιγά-σιγά απλώ¬ 
νεται στην Ευρώπη, στις ΗΠΑ και σ’ όλο τον κό¬ 
σμο, με αγώνες των εργαζομένων και της νεολαί¬ 
ας ενάντια στην φρίκη της καπιταλιστικής κρίσης. 
Με εξεγέρσεις και επαναστάσεις των αραβικών 
λαών, που γκρεμίζουν αιματοβαμμένες δικτατορί¬ 
ες δεκαετιών, δείχνοντας ότι μια άλλη πορεία των 
πραγμάτων είναι εφικτή! 

Με οδηγό τις εμπειρίες μας, οι εργαζόμενοι, τα 
φτωχά λαϊκά στρώματα και η νεολαία πρέπει να 
προχωρήσουμε μπροστά, με εμπιστοσύνη στις δι¬ 
κές μας δυνάμεις. Δεν έχουμε τίποτα να περιμέ¬ 
νουμε από κανέναν «σωτήρα», από τη συνδικα¬ 
λιστική γραφειοκρατία, τη ρεφορμιστική αριστε¬ 
ρά ή όσους όψιμα ανακάλυψαν ότι το Μνημόνιο 
ήταν λάθος. 

Χρειαζόμαστε πρόγραμμα, οργάνωση, ένα σχέ¬ 
διο αγώνων. Κάθε μέρα που χάνουμε, μεγαλώ¬ 
νει και η δική μας ευθύνη για όσα δεν κάνουμε 
για να σταματήσουμε αυτούς που μας καταστρέ¬ 
φουν. Πρέπει να παλέψουμε παντού, ενισχύοντας 
τη δική μας οργάνωση και αλληλεγγύη. Στους χώ¬ 
ρους δουλειάς και στις σχολές. Στις γειτονιές και 
στις πλατείες, με Λαϊκές Συνελεύσεις ενάντια στη 
διάλυση της ζωής μας, με κινητοποιήσεις και κινη¬ 
ματικές δομές (επιτροπές αγώνα, αλληλοβοήθειας 
κ.α.), να προχωρήσουμε στην αντιμετώπιση των 
ζωτικών προβλημάτων επιβίωσης, με δυναμικούς, 
ενωτικούς και συντονισμένους αγώνες. Μπορού¬ 
με, όπως ανατρέψαμε τον Τσολάκογλου-Παπαν- 
δρέου και οι ρουμάνοι εργαζόμενοι τον δικό τους 
κουίσλινγκ, να τσακίσουμε τα αστικά κόμματα, 
των τραπεζών, της Τρόικας, της Ε.Ε., να επιβάλ¬ 
λουμε τις δικές μας λύσεις, ν’ ανοίξουμε τον δρό¬ 
μο για τον Σοσιαλισμό. 

Γιατί αν δεν πάμε μέχρι τη ρίζα του κακού, αν στα¬ 
ματήσουμε στο κατώφλι της μόνης πραγματικής 
λύσης, τότε αυτό το σάπιο καπιταλιστικό σύστη¬ 
μα θα «αναπαλαιωθεί» πάνω στα κόκαλά μας. 
Χρειάζεται καταρχήν να φύγουμε από τις κοι¬ 
νοβουλευτικές πρακτικές, να επιβάλλουμε μια 
επαναστατική κυβέρνηση των εργαζομένων, τη 
Σοσιαλιστική Δημοκρατία. Μια οικονομία πλή¬ 
ρως αναδιαρθρωμένη, όπου τα μέσα παραγω¬ 
γής και ο παραγόμενος πλούτος θα είναι κοινω¬ 
νική ιδιοκτησία, με κριτήριο τις ανθρώπινες ανά¬ 
γκες και όχι τα κέρδη μιας χούφτας καπιταλιστών. 
Ένα καθεστώς βασιζόμενο στον έλεγχο, τη συμμε¬ 
τοχή, τις αποφάσεις όλων των «από κάτω». Στην 
επέκταση και όχι τον περιορισμό των ελευθεριών 
(συνδικαλισμού, τύπου, έκφρασης κ.α.). Στο δη¬ 
μοκρατικό σχεδιασμό όλων των βασικών επιλο¬ 
γών (επενδύσεις, ενέργεια, διατροφή, περιβάλ¬ 
λον κλπ.). Στην ελεύθερη συνεργασία των λαών 
της Ενωμένης Σοσιαλιστικής Ευρώπης και όχι στο 
«πειθαρχείο» της καπιταλιστικής Ε.Ε. 

Αυτή είναι η μόνη διέξοδος από τη βαρβαρότη¬ 
τα του σάπιου καπιταλιστικού συστήματος, αυτό 
είναι το αυθεντικό περιεχόμενο του Σοσιαλισμού 
(και όχι τα εκτρώματα του «υπαρκτού σοσιαλι¬ 
σμού). Για να τα επιβάλλουμε πρέπει να χτίσουμε 
μια νέα επαναστατική δύναμη, τη μόνη εγγύηση 
για να συγκρουστούμε αποτελεσματικά μ’ αυτό το 
σύστημα, τους υπηρέτες και το κράτος του. 

Στηρίξτε - Ψηφίστε την 
ΟΡΓΑΝΩΣΗ ΚΟΜΜΟΥΝΙΣΤΩΝ 
ΔΙΕΘΝΙΣΤΩΝ ΕΛΛΑΔΑΣ 

«Κούρεμα» ΑΕΙ-ΤΕΙ: Ληστεία των αποθεματικών 


Π ριν ακόμα κοπάσουν 
τα πανηγύρια για την 
υποτιθέμενη τεράστια 
«εθνική επιτυχία» του 
Ρ5Ι, η πραγματικότητα 
έρχεται ν’ αποδείξει ότι πρωτίστως εί¬ 
ναι ένα «κούρεμα» όλων των δικαιω¬ 
μάτων και του βιοτικού επιπέδου των 
εργαζομένων, των λαϊκών στρωμάτων, 
της νεολαίας. 

Μετά την καταλήστευση των ασφα¬ 
λιστικών ταμείων (με το «κούρεμα» χά¬ 
νουν περισσότερα από 10 δις ευρώ), 
έσκασε η είδηση-βόμβα για το «κούρε¬ 
μα» των αποθεματικών των πανεπιστη¬ 
μιακών ιδρυμάτων, πολλά από τα οποία 
βλέπουν πλέον τον κίνδυνο του κλεισί¬ 
ματος να πλησιάζει απειλητικά. 

Συγκεκριμένα, πριν το «κούρεμα», 
τα 24 ελληνικά πανεπιστήμια είχαν συ¬ 
νολικά αποθεματικά στην Τράπεζα της 
Ελλάδας περίπου 139 εκ. ευρώ για τις 
λειτουργικές τους ανάγκες, τα οποία η 
τράπεζα μετέτρεψε - χωρίς να ρωτήσει 
τα ιδρύματα (!)- σε ομόλογα του ελλη¬ 
νικού δημοσίου. Με την ολοκλήρωση 
του ΡδΙ, αυτά συμπεριλήφθηκαν στο 
«κούρεμα» του ελληνικού χρέους, υπό 
αδιευκρίνιστες συνθήκες και πάλι χω¬ 
ρίς τη σύμφωνη γνώμη των πανεπιστη¬ 
μίων! Η ονομαστική αξία των ομολό¬ 
γων είναι τώρα μόλις 75 εκ. ευρώ, ενώ 
η τρέχουσα αξία τους δεν ξεπερνά τα 
40 εκ. ευρώ. Πρόκειται δηλαδή για μια 
κλοπή 100 εκατομμυρίων ευρώ. 

Τα μεγαλύτερα ΑΕΙ της χώρας είναι 


αυτά που υπέστησαν το μεγαλύτερο 
«κούρεμα», σε απόλυτους τουλάχιστον 
αριθμούς. Το Μετσόβιο Πολυτεχνείο 
έχασε 24 εκ. ευρώ, το Πάντειο και το 
Πανεπιστήμιο Πειραιά έμειναν με απο¬ 
θεματικά 5 εκ. ευρώ από περίπου 16 εκ., 
ενώ το ΑΠΘ και το Καποδιστριακό με 
3,5 (από 11) και 3 (από 10) αντίστοιχα. 

Τα πράγματα είναι ακόμα χειρότε¬ 
ρα για ιδρύματα που έτσι κι αλλιώς εί¬ 
χαν μικρά αποθεματικά και πλέον βρί¬ 
σκονται κυριολεκτικά «στο κόκκινο». 
Χαρακτηριστικό παράδειγμα τα ΤΕΙ, 
που έχασαν κι αυτά ενώ είναι γνωστό 
ότι ήδη βρίσκονται σε τραγική κατά¬ 
σταση και στην ουσία υπολειτουργούν. 
Για τα περισσότερα απ’ αυτά το λουκέ- 
το μοιάζει αναπόφευκτο. Αλλά και για 
αρκετά ΑΕΙ, το «κούρεμα» σχεδόν εκ¬ 
μηδένισε τα αποθεματικά τους: το Γεω¬ 
πονικό Πανεπιστήμιο Αθηνών από 1,2 
εκ. ευρώ έμεινε με 370 χιλιάδες, όπως 
και το Πανεπιστήμιο Κρήτης. Το Πα¬ 
νεπιστήμιο Ιωαννίνων έχει πλέον στα 
ταμεία του 470 χιλιάδες (από 1,5 εκ. 
πριν το «κούρεμα»), ενώ το Δημοκρί- 
τειο Πανεπιστήμιο Θράκης καλείται να 
ανταπεξέλθει στις υποχρεώσεις του με 
το αστρονομικό ποσό των... 207 χιλιά¬ 
δων ευρώ! 

Η απάντηση των πρυτάνεων των 
ΑΕΙ αλλά και των προέδρων των ΤΕΙ 
μπορεί να χαρακτηριστεί από χλια¬ 
ρή έως ανύπαρκτη. Σε έκτακτη Σύνο¬ 
δό τους, οι πρυτάνεις αποφάσισαν να 
ζητήσουν από την κυβέρνηση να επι¬ 


στραφούν τα χρήματα που αφορούν 
τρέχουσες λειτουργικές ανάγκες, κα¬ 
θώς και μια έκτακτη οικονομική ενί¬ 
σχυση. Παράλληλα αποφάσισαν τη συ¬ 
γκρότηση Επιτροπής Νομικών για τη 
διασφάλιση της περιουσίας των Ιδρυ¬ 
μάτων και την αναζήτηση τυχόν(!) ποι¬ 
νικών ευθυνών για την αθέλητη μετα¬ 
τροπή και την απώλεια των αποθεμα¬ 
τικών. Τέλος, ζήτησαν από τον υπουρ¬ 
γό Παιδείας Μπαμπινιώτη να δοθεί κα¬ 
νονικά η χρηματοδότηση για το 2012 
και όχι με κριτήριο την εφαρμογή ή όχι 
του νέου νόμου (και συγκεκριμένα την 
εκλογή των Συμβουλίων Διοίκησης), 
όπως είχε επανειλημμένα ξεκαθαρί¬ 
σει η πρώην υπουργός Παιδείας Δια- 
μαντοπούλου, ενώ αποφάσισαν και μια 
συμβολική αναστολή των μη εκπαιδευ¬ 
τικών λειτουργιών των πανεπιστημίων 
το τελευταίο διήμερο του Μαρτίου. 

Ο υπουργός Παιδείας, με δήλω¬ 
σή του στα τέλη Μαρτίου, έκανε δε¬ 
κτό το αίτημα των πρυτάνεων, δίνο¬ 
ντας την άδεια στις συγκλήτους να 
υπογράψουν τους προϋπολογισμούς 
χωρίς άλλη νομοθετική ρύθμιση, το¬ 
νίζοντας παράλληλα ότι ο νόμος Δια- 
μαντοπούλου θα εφαρμοστεί. Πρόκει¬ 
ται για ρεσιτάλ υποκρισίας και από τις 
δύο πλευρές. Οι πρυτάνεις είναι οι ίδιοι 
αυτοί που φώναζαν για την εφαρμογή 
του νόμου Διαμαντοπούλου, κατηγο¬ 
ρώντας τις φοιτητικές κινητοποιήσεις 
ως αντιδημοκρατικές. Είναι οι ίδιοι αυ¬ 
τοί που επί τόσα χρόνια εφάρμοζαν την 


πολιτική των περικοπών στα πανεπι¬ 
στήμια, συμμαχούσαν με την εκάστοτε 
κυβέρνηση ενάντια στο φοιτητικό κί¬ 
νημα. Τώρα που η χουντική κυβέρνη¬ 
ση Παπαδήμου, συνεχίζοντας το έργο 
της κυβέρνησης ΠΑΣΟΚ, καταληστεύ¬ 
ει τα πανεπιστήμια, αρκούνται σε δια¬ 
πραγματεύσεις με τον νεοφιλελεύθε¬ 
ρο Μπαμπινώτη ώστε να πάρουν λίγα 
ψίχουλα για να λειτουργήσει ίσα-ίσα η 
τριτοβάθμια εκπαίδευση φέτος. 

Το κούρεμα των αποθεματικών 
των ασφαλιστικών ταμείων και των 
ΑΕΙ-ΤΕΙ φτάνει συνολικά ή και ξεπερ¬ 
νά το 70%! Η σωτηρία των πανεπιστη¬ 
μίων, όπως και κάθε άλλου δικαιώμα¬ 
τος, περνάει απαραίτητα μέσα από την 
ανατροπή της χουντικής συγκυβέρ¬ 
νησης Παπαδήμου και όποιας άλλης 
πάει να εφαρμόσει αυτά τα μέτρα, μέσα 
από τον αγώνα για οριστική διαγραφή 
του χρέους ώστε να μπορεί ο ελληνι¬ 
κός λαός να θέσει σαν προτεραιότητα 
την εκπαίδευση και την υγεία και όχι 
την πληρωμή του χρέους και τη σωτη¬ 
ρία των κερδών μιας χούφτας τραπεζι¬ 
τών και καπιταλιστών. Το φοιτητικό κί¬ 
νημα οφείλει αυτή τη φορά να σταθεί 
στο ύψος των περιστάσεων, απαντώ¬ 
ντας στον πόλεμο της κυβέρνησης και 
της Τρόικας, συμπαρασύροντας μαζί 
του τους εργαζόμενους, χωρίς ν’ αφή¬ 
νει την τύχη των πανεπιστημίων στα 
χέρια των πρυτάνεων. 


■ Γιάννης Σ. 


Κινητοποιήσεις ενάντια στη σύνοδο των Πρστάνεων 


Σ τις 9 και 10 Μάρτη συ¬ 
νήλθε στα Ιωάννινα η 
69η Σύνοδος Πρυτάνεων. 
Η ηγεσία της «πνευματι¬ 
κής ελίτ» της χώρας, που 
δυο χρόνια τώρα είτε σιωπά είτε αγο¬ 
ρεύει υπέρ των αναγκαίων μεταρρυθ¬ 
μίσεων, των διορισμένων κυβερνήσε¬ 
ων, της συντριβής των πολιτικών και 
κοινωνικών δικαιωμάτων μας, κλείνει 
τη σύνοδό της με ένα ψήφισμα, όπου 
προσπαθεί να αποτινάξει την ευθύνη 
για τη βάρβαρη καταστολή της πορεί¬ 
ας καταγγελίας, που είχαν διοργανώ- 
σει εργαζόμενοι του Πανεπιστημίου 
Ιωαννίνων και φοιτητές στις 9/3. 

Όμως ακόμα και αν δεχόμασταν 
ότι καμία εμπλοκή δεν είχαν οι πρυ- 
τανικές αρχές, ότι κανένα κάλεσμα 
για παρέμβαση της αστυνομίας δεν 
υπήρξε από μέρους τους και ότι δεν 
έχουν συνεπώς την άμεση υπαιτιό¬ 
τητα, παρά ταύτα τους καταλογίζου¬ 
με βαριές ευθύνες δεκαετιών προώ¬ 
θησης των νεοφιλελεύθερων σχεδί¬ 
ων στην τριτοβάθμια εκπαίδευση, για 
το συχνό-πυκνό σπάσιμο του ασύλου, 
την υπονόμευση των πτυχίων, το δι¬ 
αρκές παζάρεμα των απωλειών που 
θα υποστούν οι φοιτητές, τη διαπλο¬ 
κή τους με τα αστικά κόμματα και πα¬ 
ρατάξεις, την οργάνωση των πρώτων 
βρωμοδουλειών με επιχειρήσεις εντός 
του πανεπιστημίου (βλέπε τεχνολογι¬ 
κά πάρκα). 

Δεδομένης της «αγωνιστικής» 


στάσης, που έχουν να παρουσιάσουν 
από την ψήφιση του νόμου Διαμαντο- 
πούλου, και η οποία έχει ρίξει αρκε¬ 
τή στάχτη στα μάτια του φοιτητικού 
κινήματος ως προς τις πραγματικές 
προθέσεις και επιδιώξεις του σώματος 
αυτού, αρκεί όχι μόνο να θυμηθούμε 
τις εκκλήσεις για ανοιχτές σχολές, την 
περίοδο των καταλήψεων του φθινο¬ 
πώρου, την αλλεργία τους στη δράση 
του φοιτητικού κινήματος, αλλά ακό¬ 
μη και το πρώτο ψήφισμα της Συνό¬ 
δου, που προτείνει τεχνάσματα χρη¬ 
ματοδότησης των πανεπιστημίων (με¬ 
ταφορά ταμειακών υπολοίπων κάθε 
έτους στο επόμενο, μεταφορά των κα- 
θυστερούμενων δόσεων στην επό¬ 
μενη χρήση). Ενώ συντελείται η κα¬ 
τάρρευση - νέκρωση της τριτοβάθ¬ 
μιας εκπαίδευσης, οι πρυτανικές αρ¬ 
χές έχουν μόνο να προτείνουν μέτρα 
που απλώς θα διατηρήσουν μια κατά¬ 
σταση με τα πανεπιστήμια να φυτοζω¬ 
ούν ή θα καθυστερήσουν για ελάχιστο 
χρόνο το επερχόμενο κραχ των πανε¬ 
πιστημίων. 

Τα παραπάνω βέβαια δεν αποτε¬ 
λούν έκπληξη. Αν έχουν κολλήσει σαν 
παράσιτο πάνω στο φοιτητικό κίνημα 
δεν είναι βέβαια για τη σωτηρία της 
τριτοβάθμιας εκπαίδευσης, του μορ¬ 
φωτικού επιπέδου της νεολαίας και 
των εργαζομένων, την υπεράσπιση 
των δημοκρατικών δικαιωμάτων και 
του ασύλου, την προστασία δηλαδή 
του δικαιώματος στη μόρφωση από τη 


γιγαντιαία καπιταλιστική κρίση, αλλά 
επειδή προσπαθούν να αποτρέψουν 
την έξωσή τους ως διοικητικά όργανα 
των Πανεπιστημίων από την κεντρική 
εξουσία και συνεπώς την απώλεια των 
προνομίων τους. 

Για το διήμερο λοιπόν της πρυτανι- 
κής συνόδου αποφασίστηκαν πορείες 
καταγγελίας και τις δύο μέρες. Η απο¬ 
γευματινή πορεία στις 9/3, η οποία 
καλέστηκε από το σωματείο διοικη¬ 
τικών υπαλλήλων του Πανεπιστημί¬ 
ου Ιωαννίνων και συγκέντρωσε έως 
και 200 άτομα με τη συμμετοχή φοι¬ 
τητών, κατέληξε έξω από το συνεδρι- 
ακό χώρο (η σύνοδος πραγματοποιή¬ 
θηκε σε ξενοδοχείο έξω από το κέντρο 
της πόλης). Εκεί δέχτηκε άγρια κατα¬ 
στολή από μονάδες των ΜΑΤ, με απο¬ 
τέλεσμα να καταλήξουν 5 διαδηλωτές 
στο νοσοκομείο, με χτυπήματα στο 
κεφάλι, και να γίνει και μία σύλληψη. 
Το Σάββατο 10/3 καλέστηκε πορεία, 
αυτή τη φορά από την Πρωτοβουλία 
Φοιτητών, που είχε συγκροτηθεί λίγες 
μέρες νωρίτερα ενάντια στις εκλογές 
για τα Συμβούλια Διοίκησης. Η πο¬ 
ρεία είχε ισχνή συμμετοχή και κινήθη¬ 
κε μέσα στο κέντρο της πόλης, χωρίς 
να δεχτεί επίθεση από την αστυνομία. 

Οι κινητοποιήσεις λοιπόν ενάντια 
στη Σύνοδο δεν ξέφυγαν από το συ¬ 
νηθισμένο ρυθμό που ακολουθεί το 
φοιτητικό κίνημα τους τελευταίους 
μήνες. Εκτός από την ελλιπή προετοι¬ 
μασία και προπαγάνδισή τους, ήταν 


αναιμικές, χωρίς μαζική συμμετοχή 
φοιτητών, χωρίς διάθεση για όξυν- 
ση και ανάπτυξη του αγώνα. Καθώς 
όμως η νηνεμία στα αμφιθέατρα δεν 
είναι δυνατόν να κρατήσει για πολύ 
ακόμη, καθώς μια ηφαιστειακή έκρη¬ 
ξη του φοιτητικού σώματος είναι αντι¬ 
κειμενικά αναπόφευκτη, λόγω του πε¬ 
ριβάλλοντος στο οποίο ζουν και κι¬ 
νούνται οι φοιτητές (δύο χρόνια πα- 
ρατεταμένου κοινωνικού πολέμου και 
ανάπτυξης του εργατικού κινήματος) 
και λόγω της τρομακτικής συμπίεσης, 
φτωχοποίησης και των απειράριθμων 
ταπεινώσεων, οφείλουμε γρήγορα και 
αποτελεσματικά να προετοιμάσουμε 
το φοιτητικό κίνημα να αντιμετωπίσει 
όχι απλώς ένα νομοσχέδιο αλλά την 
κατάρρευση και χρεοκοπία του ελλη¬ 
νικού καπιταλισμού, τα ερείπια του 
εκπαιδευτικού συστήματος που αφή¬ 
νει πίσω της, τη φτωχοποίηση και την 
κοινωνική έρημο που φέρνουν η δα¬ 
νειακή σύμβαση και τα νέα μνημόνια. 

Το φοιτητικό κίνημα πρέπει να 
εξοπλιστεί με ένα πρόγραμμα εκδίω¬ 
ξης των πολιτικών και κοινωνικών δυ¬ 
νάμεων που ευθύνονται για τη χρεο¬ 
κοπία, μεταξύ αυτών και τα πρυτανικά 
σώματα, με ένα σχέδιο πραγματικής 
αντιμετώπισης της αστυνομίας και 
του αστικού κράτους, που να μην πε¬ 
ριορίζεται στις συμβολικές συγκρού¬ 
σεις, με ένα πρόγραμμα σωτηρίας από 
τον καπιταλισμό και την κρίση του. 

Τηλεπικοινωνίες : Αντίσταση σε απολύσεις, εκ περιτροπής εργασία, μειώσεις μισθών 


Το βάθεμα της κρίσης οδηγεί σε διαρκείς επιθέσεις της ερ¬ 
γοδοσίας στις τηλεπικοινωνίες, αλλά και προσπάθειες των ερ¬ 
γαζόμενων να οργανώσουν την αντίσταση. 

- Στη νοάαίοηβ, από την αρχή του έτους έχουν χαθεί πάνω 
από 100 θέσεις εργασίας είτε με απολύσεις είτε με εκβιαστικές 
εξωθήσεις σε «παραίτηση», με τη διοίκηση να επικαλείται όλες 
τις γνωστές προφάσεις («χαμηλή αξιολόγηση», «δυσχερής οι¬ 
κονομική κατάσταση» κτλ.). Αν συνυπολογιστεί η μη ανανέ¬ 
ωση συμβάσεων «ενοικιαζόμενων» (που προσλαμβάνονται 
και εργάζονται κάτω από φοβερό καθεστώς τρομοκρατίας και 
ανασφάλειας), οι απολύσεις αυξάνονται δραματικά. Μια πρώ¬ 
τη απάντηση των εργαζόμενων, σε συντονισμό με το επιχειρη¬ 
σιακό Σωματείο, δόθηκε με ολοήμερη αποχή και συγκέντρω¬ 
ση στα κτήρια της εταιρείας στην οδ. Πειραιώς στις 28/3. Επί¬ 
σης, άρχισαν διαπραγματεύσεις ανάμεσα στο Σωματείο και τη 
διοίκηση για την ανανέωση της επιχειρησιακής ΣΣΕ (έληξε 
στις 31/3), με εμφανή τη διάθεση της διοίκησης να εφαρμόσει 
τα μέτρα του Μνημονίου II. Το Σωματείο είναι σε ετοιμότητα 
για συνέχεια ή και κλιμάκωση των δράσεων, προκειμένου να 
υπερασπιστεί την συλλογική σύμβαση και τις θέσεις εργασίας. 

- Στη λ/νίηά (όπου η επιχειρησιακή ΣΣΕ ανανεώθηκε τον 
περασμένο Σεπτέμβρη με αύξηση των βασικών μισθών κατά 
0,6%), η διοίκηση, σε μια προσπάθεια απαγόρευσης του δικαι¬ 
ώματος στην απεργία προσέφυγε στον ΟΜΕΔ ζητώντας ορι¬ 
σμό «προσωπικού ασφαλείας» 270 ατόμων κατά τη διάρκεια 
απεργιών και παρουσιάζοντας την εταιρία ως... «κοινής ωφέ¬ 
λειας»! Κάτω και από την κινητοποίηση και πίεση του Σωμα¬ 
τείου, δεν πέτυχε τον στόχο της στον ΟΜΕΔ, μπορεί όμως να 
πάει το αίτημά της στα δικαστήρια. Ταυτόχρονα, εντατικοποι- 
εί την εργασία, ιδιαίτερα στα τηλεφωνικά κέντρα (όπου κατα¬ 
στρατηγεί τη χορήγηση των διαλειμμάτων και ασκεί αφόρητη 

Νίκη των απεργών 

Η εταιρία εμφιαλωμένων ποτών Οοεα-ΟοΗ 3Ε (πωλή- 
σεις και κέρδη για το 2009 κατά 25% μεγαλύτερα των 
στόχων!) είχε ξεκινήσει τα δύο τελευταία χρόνια μια 
έντονη επίθεση στους εργαζόμενους. Έκλεισε την παραγωγή 
στην Κρήτη, ενώ στα τέλη του 2011 ξεκίνησε «εθελούσιες» 
απολύσεις, στο ασυνδικάλιστο κομμάτι των εργαζομένων (λο¬ 
γιστήρια, πωλητές κλπ.) αλλά και σ’ ένα κομμάτι της παρα¬ 
γωγής, με δέλεαρ διπλό ποσό αποζημιώσεων και τρομοκρα¬ 
τώντας ότι οι αποζημιώσεις θα καταργούνταν λόγω Μνημο¬ 
νίου. Καταργήθηκαν πόστα ή ολόκληρα τμήματα, ενώ η δου¬ 
λειά εντατικοποιήθηκε τρομερά. Οι εργαζόμενοι προχώρησαν 
σ’ επαναλαμβανόμενες στάσεις εργασίας και κλιμάκωσαν με 
24ωρες και 48ωρες απεργίες, για υπογραφή σύμβασης και για 
να σταματήσει η επίθεση. 

Όμως, στις αρχές του 2012 άρχισε ν’ ακούγεται ότι η Όοεα- 
ΟοΗ πάει για κλείσιμο (συγκεκριμένα τα εργοστάσια σε Πά- 


«Χατζής»: ΑΓΩΝΑΣ ΜΕΧΡΙ ΤΗ ΝΙΚΗ, 
ενάντια στις μεθοδεύσεις εργοδοσίας και 
αστικής δικαιοσύνης 

Στα ζαχαροπλαστεία «Χατζή» συνεχίζονται για τέταρ¬ 
το μήνα οι κινητοποιήσεις των εργαζόμενων που βρίσκο¬ 
νται σε επίσχεση εργασίας από τον Δεκέμβρη του 2011 και 
πραγματοποιούν παραστάσεις διαμαρτυρίας μαζί με αλλη¬ 
λέγγυους έξω από τα δύο καταστήματα στη Θεσσαλονίκη 
αλλά και στην πλατεία Συντάγματος στην Αθήνα. 

Ο εργοδότης κατέθεσε ασφαλιστικά μέτρα και μάλιστα τα 
κέρδισε προσωρινά. Τα αστικά δικαστήρια, με μια πρωτο¬ 
φανή απόφαση, απαγορεύουν στους εργαζόμενους και 
στο Συνδικάτο Επισιτισμού Τουρισμού να πλησιάζουν τα 
καταστήματα του Χατζή σε απόσταση 50 μέτρων! 

Είναι επιτακτική ανάγκη όλοι οι εργαζόμενοι, οι άνεργοι 
και η νεολαία της πόλης να στηρίξουν έμπρακτα τους αγώ¬ 
νες σε «Χατζή» και «Μπαχαράκη». Οι αγώνες αυτοί είναι 
πραγματικό παράδειγμα για όλη την εργατική τάξη στην 
εποχή της χουντικής συγκυβέρνησης, της Τρόικας και των 
Μνημονίων, που προσπαθούν να καταργήσουν πλήρως 
τα εργατικά δικαιώματα και τις συνδικαλιστικές ελευθερί¬ 
ες. Στην εποχή όπου οι εργατικές κινητοποιήσεις θα βγαί¬ 
νουν παράνομες από τα δικαστήρια με συνοπτικές διαδι¬ 
κασίες, οι εργαζόμενοι και οι αλληλέγγυοι θα κυνηγιού¬ 
νται από την αστυνομία και θα δέχονται επιθέσεις θρασύ¬ 
δειλων τραμπούκων. Ο πρόσφατος νικηφόρος αγώνας στα 
Οοοάγ’δ του Λ. Πύργου, δείχνει τον δρόμο. Η επιμονή, η 
υπομονή και η αποφασιστικότητα θα φτάσουν κι αυτούς 
τους αγώνες μέχρι τη νίκη! 


πίεση στους εργαζόμενους) και διασπείρει διαρκώς «ειδήσεις» 
(αληθινές ή ψεύτικες) για εκτεταμένες υπεργολαβίες σε διά¬ 
φορα τμήματα, καλλιεργώντας κλίμα διαρκούς ανασφάλει¬ 
ας και φόβου. Το επιχειρησιακό Σωματείο έχει ξεκινήσει σειρά 
περιοδειών στους χώρους δουλειάς, με στόχο την προετοιμα¬ 
σία και οργάνωση των εργαζομένων στη βάση, ενόψει των δύ¬ 
σκολων, σκληρών μαχών που βρίσκονται μπροστά τους. 

- Στη ΡΕοη6ΐηαΓΕ6ΐίη§ (Ν. Ιωνία), η διοίκηση, ενώ τους 
τελευταίους 17 μήνες καθυστερούσε την πληρωμή των μι¬ 
σθών, καταβάλλοντας μόλις 50-100€ ανά 2-3 εβδομάδες, ανα¬ 
κοίνωσε εκ περιτροπής εργασία με την υπογραφή ατομικών 
συμβάσεων για μόλις 8 ώρες την εβδομάδα! Οι εργαζόμενοι 
απάντησαν με καταγγελία στην Επιθεώρηση Εργασίας και 
επαναλαμβανόμενες απεργίες, μπαίνοντας ήδη στη δεύτερη 
εβδομάδα. Το ΠΑΜΕ, μέσω του «δικού του» κλαδικού σωμα¬ 
τείου στις τηλεπικοινωνίες (ΣΕΤΗΠ), παρείχε τυπική κάλυψη 
στην απεργία αλλά πιστό στις σταλινικές μεθόδους του επι¬ 
χείρησε -και σε κάποιο βαθμό κατάφερε- να ελέγξει τον αγώ¬ 
να, «πνίγοντας» την δράση των ίδιων των συναδέλφων και 
σέρνοντάς τους σε ανούσιες κομματικές παρελάσεις με τις λε¬ 
γάμενες «λαϊκές επιτροπές» της περιοχής (πρόκειται για «μέ¬ 
τωπα» του ΚΚΕ με τον εαυτό του). Η επιτροπή εργαζόμενων 
που έχει συγκροτηθεί δεν έχει καταφέρει να πάρει τον πρώτο 
λόγο στην οργάνωση του αγώνα. Ωστόσο, παρά τις αδυναμί¬ 
ες, το ξέσπασμα ουσιαστικά μιας απεργίας διάρκειας σ’ έναν 
χώρο απομονωμένο και με μηδενική προηγούμενη εμπειρία 
οργάνωσης και αγώνα, δείχνει τις δυνατότητες της εργατικής 
τάξης ν’ αντισταθεί στην επίθεση των εργοδοτών - ιδιαίτερα 
όταν αυτό συνδυαστεί με την ύπαρξη μιας οργανωμένης δύ¬ 
ναμης (έστω και μικρής) με σωστή πολιτική και πρακτική. 

■ Ασλανίδη Άννα, μέλος Δ.Σ. Σωματείου νΟΌΑΡΟΝΕ 

της Οοοα-Οοία 3Ε 

τρα και Θεσσαλονίκη). Η εταιρία ήθελε να κρατήσει εργοστά¬ 
σια μόνο σε Βόλο και Σχηματάρι, μετατρέποντας αυτά της Πά¬ 
τρας και Θεσ/νίκης σε αποθήκες, όπως της Αθήνας. Το πρό¬ 
τυπο είναι το Σχηματάρι, όπου όλα τα τμήματα είναι σε εργο¬ 
λαβίες! Έτσι, θα μπορούσαν να ρίξουν κατά 50% το εργατικό 
κόστος, να έχουν «ευέλικτους» εργαζόμενους κλπ. Η σταγό¬ 
να που ξεχείλισε το ποτήρι ήταν η ενοικίαση αποθηκών κοντά 
στα σύνορα με Βουλγαρία και γιουγκοσλαβική Μακεδονία. 

Η Απεργία 

Στις 2/2 ξεκινάει ένας αγώνας που αιφνιδίασε την εργο¬ 
δοσία. Οι εργαζόμενοι στη Θεσ/νίκη ξεκινούν απεργία διάρ¬ 
κειας και περιφρουρούν το εργοστάσιο σε 24ωρη βάση, ενώ 
σε Βόλο και Πάτρα σταματούν τις υπερωρίες και κάνουν επα¬ 
ναλαμβανόμενες στάσεις εργασίας και 24ωρες. Στον αγώνα 
μπαίνουν κι άλλα σωματεία του κλάδου, μέσω της Ομοσπον¬ 
δίας, ενώ δείχνουν και έμπρακτη αλληλεγγύη, συμμετέχοντας 
στις περιφρουρήσεις του εργοστασίου και στο μπλοκάρισμα 
της διανομής. Παντού ομάδες επέμβασης σταματούν τη δια¬ 
νομή από τα εργοστάσια στις αποθήκες μεταπώλησης. 

Η εταιρεία προσπαθεί να καλύψει την παραγωγή επανα- 
λειτουργώντας εσπευσμένα μια γραμμή στο εργοστάσιο της 
Κρήτης, εμφιαλώνοντας στη Βουλγαρία (με πολύ λιγότερο 
κόστος) και βάζοντας μεταφορείς-υπεργολάβους να κάνουν 
τη διανομή. Αυτό έχει συνέπεια τη μη καλή ποιότητα των προ¬ 
ϊόντων, με αποκορύφωμα η γραμμή στην Κρήτη να ξανακλεί- 
σει (βρέθηκαν στα προϊόντα βλαβερές ουσίες). Παράλληλα, η 
συνεχής ενημέρωση των απεργών προς τον κόσμο ότι η Οοοα- 
ΟοΗ εμφιαλώνει στη Βουλγαρία και τους αφήνει άνεργους, ρί¬ 
χνει κατά πολύ τις πωλήσεις και τα κέρδη της εταιρείας. 

Η εργοδοσία συνεχίζει την τρομοκρατία με τις «εθελούσι¬ 
ες» απολύσεις. Σταδιακά, 51 εργαζόμενοι στη Θεσ/νίκη υπο¬ 
γράφουν τις απολύσεις με διπλάσιες αποζημιώσεις, το ίδιο πε¬ 
ρίπου γίνεται και στην Πάτρα. Οδηγοί, πωλητές και φορτοεκ¬ 
φορτωτές συνεχίζουν τον αγώνα, καταγγέλλοντας την στά¬ 
ση των συναδέλφων τους. Στις 15/3, μετά από 43 μέρες απερ¬ 
γίας, η εργοδοσία, βαριά χτυπημένη, παίρνοντας όμως κάτι 
απ’ αυτό που ήθελε, καλεί το Σωματείο σε διαπραγματεύσεις, 
όπου συμφωνείται απόσυρση των προϊόντων από Βουλγαρία, 
επαναλειτουργία του εργοστασίου στη Θεσ/νίκη με όλους 
τους εργαζόμενους (πλην αυτών που υπέγραψαν), υπογραφή 
σύμβασης χωρίς την χρήση των νόμων του Μνημονίου, ενώ 
γίνεται διαπραγμάτευση για να λειτουργήσει και μια από τις 
τρεις γραμμές παραγωγής. 

Η νίκη στην Οοεα-ΟοΗ είναι νίκη όλων των εργαζόμενων 
του κλάδου και γενικότερα. Με πίστη, αποφασιστικότητα και 
ανυποχώρητο αγώνα, οι απεργοί της Οοεα-ΟοΗ έδειξαν πως 
μπορούν οι αγώνες σήμερα να είναι νικηφόροι. 



«Μπαχαράκης»: Συλλήψεις 
και χουντικές πρακτικές 

Συνεχίζεται για 6ο μήνα ο αγώνας στα φροντι¬ 
στήρια Μπαχαράκη για την επαναπρόσληψη 
του καθηγητή Γ. Παπαγιάννη. Η απόλυσή του 
είναι παράνομη και καταχρηστική, γιατί αποτε¬ 
λεί εκτός των άλλων μια συνδικαλιστική δίωξη 
(ο συνάδελφος υπήρξε ιδρυτικό μέλος και αντι¬ 
πρόεδρος του Σωματείου Μισθωτών Εκπαιδευ¬ 
τικών Θεσσαλονίκης, ΣΜΕΘ). 

Η αταλάντευτη στάση του Σωματείου, του απο¬ 
λυμένου συναδέλφου και των αλληλέγγυων, με 
τις επανειλημμένες παραστάσεις διαμαρτυρίας 
κάθε εβδομάδα έξω από όλα τα παραρτήματα 
των φροντιστηρίων, έχει στριμώξει την εργοδο¬ 
σία, η οποία έχει μεθοδεύσει ένα όργιο παρενο¬ 
χλήσεων και διώξεων για να κάμψει τον αγώνα. 
Από τα τέλη Φλεβάρη, καλούνταν τηλεφωνι¬ 
κά -από 5 αστυνομικά τμήματα της Θεσ/κης- τα 
μέλη του ΔΣ του ΣΜΕΘ να παρουσιαστούν για 
να «απολογηθούν» για τις κινητοποιήσεις. 

Από τις αρχές Μαρτίου, η παρουσία της αστυ¬ 
νομίας στις κινητοποιήσεις του Σωματείου ήταν 
πολύ πιο μαζική και πιεστική, για να παραδώ¬ 
σουν οι συγκεντρωμένοι τα στοιχεία τους. 

Στις 20/3 το Πρωτοδικείο Θεσ/κης βγάζει μια 
άδικη απόφαση που ουσιαστικά απαγορεύει στο 
Σωματείο, στον πρόεδρό του και στον απολυμέ¬ 
νο να πραγματοποιούν τις παραστάσεις διαμαρ¬ 
τυρίας, σε απόσταση 300 μέτρων! από τα πα¬ 
ραρτήματα των φροντιστηρίων. Είναι μια πρω¬ 
τοφανής αντισυνδικαλιστική απόφαση, στηριγ¬ 
μένη στα ψέματα της εργοδοσίας, που περιορί¬ 
ζει τους τρόπους διεκδίκησης των εργαζομένων 
μόνο στα όποια ένδικα μέσα και καταργεί ή πε¬ 
ριορίζει στοιχειώδη συνδικαλιστικά και δημο¬ 
κρατικά δικαιώματα, τα οποία είναι και συνταγ¬ 
ματικά κατοχυρωμένα. 

Οι κινητοποιήσεις συνεχίστηκαν. Στις 27/3, 
αστυνομικοί, ασφαλίτες και ΥΜΕΤ, στην υπη¬ 
ρεσία του φροντιστηριάρχη, περικυκλώνουν 
τους αγωνιστές και τους προσαγάγουν μαζικά 
για εξακρίβωση στοιχείων. Ψευδομηνύσεις και 
εκβιασμοί πέφτουν βροχή από την εργοδοσία 
και οδηγούν στη σύλληψη του Αντιπροέδρου 
του Σωματείου. Στις 28/3 η αστυνομία απειλεί 
με νέες συλλήψεις. 

Στις 3/4 διοργανώθηκε από το Σωματείο και την 
Επιτροπή Αλληλεγγύης στην πλατεία Χαριλά¬ 
ου (εκεί βρίσκεται το παράρτημα που έγιναν οι 
προσαγωγές) συγκέντρωση διαμαρτυρίας και 
πορεία «ενάντια στην προσπάθεια ποινικοποίη- 
σης και απαγόρευσης των εργατικών και κοινω¬ 
νικών αγώνων και κινητοποιήσεων». Για άλλη 
μια φορά, η παρουσία αστυνομίας και ΥΜΕΤ, 
με τον ίδιο διοικητή, ήταν ιδιαίτερα έντονη και 
πιεστική. Προσπάθησαν να εμποδίσουν την πο¬ 
ρεία να πλησιάσει στο φροντιστήριο και -όταν 
δεν το κατάφεραν- στήθηκαν περιμετρικά στην 
είσοδο του φροντιστηρίου, με πλήρη εξάρτηση 
και ασπίδες! 

Το όργιο εργοδοτικής τρομοκρατίας έχει τη 
συνδρομή δικαστών και αστυνομίας. Το Σωμα¬ 
τείο και η Επιτοπή Αλληλεγγύης στέλνουν ηχη¬ 
ρό μήνυμα ότι ο αγώνας θα συνεχιστεί μέχρι την 
επαναπρόσληψη του συνάδελφου, την καταβο¬ 
λή των δεδουλευμένων του και την απόσυρση 
των ψευδομηνύσεων. Απαιτείται μια απάντηση 
όσο γίνεται πιο ενωτική, συντονισμένη και μα¬ 
ζική, γιατί το θέμα δεν αφορά μόνο το ΣΜΕΘ 
αλλά όλο το συνδικαλιστικό και εργατικό κίνη¬ 
μα, κάθε κοινωνική, πολιτική ή κινηματική συλ- 
λογικότητα, γιατί χτυπάει το στοιχειώδες δικαί¬ 
ωμα οποιασδήποτε αγωνιστικής διεκδίκησης. 

Αάχανης Τηλέμαχος, Πρόεδρος Σ.Μ.Ε.Θ. 

Λιβύη: 

Σια πρόθυρα της διχοτόμησης 


Ε πτά μήνες έχουν πε¬ 
ράσει από τη λήξη 
της ιμπεριαλιστικής 
επέμβασης στη Λι¬ 
βύη με την ανατρο¬ 
πή του καθεστώτος Καντάφι και 
την πανηγυρική παράδοση της 
εξουσίας στο φιλοϊμπεριαλιστι- 
κό Εθνικό Μεταβατικό Συμβού¬ 
λιο. Ωστόσο, όχι μόνο δεν έχουν 
επιστρέψει η ειρήνη και η ομα- 
λότητα στη χώρα, όχι μόνο δεν 
έχουν επικρατήσει η δημοκρατία 
και η κοινωνική δικαιοσύνη για 
τα οποία εξεγέρθηκε ο λιβυκός 
λαός, αλλά η βία και το χάος κυ¬ 
ριαρχούν, οι διαιρέσεις και οι συ¬ 
γκρούσεις υποδαυλίζονται από 
τα αντιμαχόμενα ιμπεριαλιστικά 
συμφέροντα και η χώρα βρίσκε¬ 
ται στα πρόθυρα της διαίρεσης 
στα δύο. 

Σε ένα συνέδριο-τελετή, που 
παρακολούθησαν γύρω στα 
3.000 άτομα στη Βεγγάζη και 
στην οποία πρωτοστάτησαν πο¬ 
λιτικοί ηγέτες, φύλαρχοι και αρ¬ 
χηγοί ένοπλων ομάδων από το 
ανατολικό τμήμα της χώρας, 
ανακηρύχτηκε η ημιαυτονομία 
της ανατολικής επαρχίας της Κυ¬ 
ρηναϊκής και αποφασίστηκε η 
σύσταση ενός Προσωρινού Συμ¬ 
βουλίου του Λαού της Κυρηναϊ¬ 
κής με επικεφαλής τον Αχμάντ 
Ζουμπάιρ αλ Σενούσι. Απώτερος 
στόχος των συμμετεχόντων εί¬ 
ναι, όπως ανακοινώθηκε, η δημι¬ 
ουργία ανεξάρτητου κοινοβουλί¬ 
ου, αστυνομικής δύναμης, νομο¬ 
θετικής και δικαστικής εξουσίας, 
καθώς και η αυτόνομη διαχείριση 
των οικονομικών υποθέσεων της 
Κυρηναϊκής, που αν και κατοικεί- 
ται μόλις από το 20% του πληθυ¬ 
σμού, έχει στο υπέδαφος της το 
80% των πετρελαϊκών κοιτασμά¬ 
των της Λιβύης και καταλαμβάνει 
τα μισά περίπου εδάφη της, από 
τη Σύρτη μέχρι τα αιγυπτιακά σύ¬ 
νορα στην ανατολή και τα σύνο¬ 
ρα με το Σουδάν και το Τσαντ 
στο νότο. Πρόκειται ουσιαστικά 
για μια επιστροφή στο προ Κα¬ 
ντάφι ομοσπονδιακό καθεστώς, 


που ίσχυε από την οθωμανική 
εποχή μέχρι την ανατροπή του 
βασιλιά Ιντρίς από τον Καντάφι. 
Σύμφωνα με αυτό, η Λιβύη απο¬ 
τελούνταν από τρεις ομόσπονδες 
επαρχίες, ισχυρότερη οικονομικά 
και πολιτικά από τις οποίες ήταν 
η Κυρηναϊκή, στην οποία βρισκό¬ 
ταν και η πρωτεύουσα Βεγγά¬ 
ζη, πριν ο Καντάφι τη μεταφέρει 
στην Τρίπολη. Αφορμή για την 
αποσχιστική κίνηση αποτέλε- 
σε η ανακοίνωση της δημιουργί¬ 
ας συντακτικής εθνοσυνέλευσης 
200 εκπροσώπων, μετά τις εκλο¬ 
γές που έχουν εξαγγελθεί για 
τον Ιούνη, στην οποία οι ανατο¬ 
λικές περιοχές, σύμφωνα με τον 
πληθυσμό τους, θα συμμετέχουν 
με 60 εκπροσώπους, ποσοστό 
ωστόσο που οι κάθε λογής τοπι¬ 
κοί ηγέτες θεώρησαν άδικο δεδο¬ 
μένης της οικονομικής σημασί¬ 
ας της περιοχής. Οι καλυμμένες 
καταγγελίες, όμως, του επικεφα¬ 
λής του Συμβουλίου, Μουστα- 
φά Αμπντέλ Τζαλίλ για «αδελ¬ 
φές αραβικές χώρες που χρημα¬ 
τοδοτούν και προωθούν τη διαί¬ 
ρεση» δεν αφήνει καμιά αμφιβο¬ 
λία για τα πραγματικά κίνητρα, 
τους πραγματικούς υποκινητές 
και τα ιμπεριαλιστικά παιχνίδια 
ελέγχου των κοιτασμάτων πετρε¬ 
λαίου που παίζονται στην πλάτη 
του λιβυκού λαού. 

Θέλοντας να αποφύγουν την 
ευθεία σύγκρουση με το Εθνικό 
Μεταβατικό Συμβούλιο και την 
έναρξη ενός εμφυλίου, οι επικε¬ 
φαλής και εμπνευστές αυτής της 
κίνησης έσπευσαν να διαβεβαι¬ 
ώσουν ότι δεν αμφισβητούν την 
κεντρική ηγεσία του Συμβουλί¬ 
ου, το οποίο θεωρούν σύμβολο 
ενότητας και νόμιμο εκπρόσωπο 
της χώρας στο εξωτερικό. Εντού¬ 
τοις, και παρόλο που έγινε προ¬ 
σπάθεια το γεγονός της απόσχι¬ 
σης να υποβαθμιστεί, η αντίδρα¬ 
ση του Τζαλίλ υπήρξε άμεση και 
ξεκάθαρη, καθώς κατέστησε σα¬ 
φές ότι δεν θα γίνει ανεκτή κα¬ 
μιά κίνηση αυτονομίας και θα συ¬ 
ντρίβει ακόμα και με τη βία αν 


χρειαστεί, ανοίγοντας διάπλατα 
το ενδεχόμενο ενός νέου εμφυ¬ 
λίου. Μια τέτοια εξέλιξη γίνεται 
ακόμα πιο πιθανή αν λάβει κανείς 
υπόψη ότι το Εθνικό Μεταβατι¬ 
κό Συμβούλιο δεν έχει, ουσιαστι¬ 
κά, στα χέρια του τον έλεγχο της 
χώρας, που εξακολουθεί να εξου¬ 
σιάζεται από κάθε λογής ένοπλες 
ομάδες (200.000 ένοπλοι εκτιμά- 
ται ότι εξακολουθούν να δρουν 
σε όλη τη χώρα, ακόμα και στην 
πρωτεύουσα). Οι αιματηρές συ¬ 
γκρούσεις μεταξύ τους αποτε¬ 
λούν καθημερινότητα και η ισχύς 
τους είναι τέτοια που εκδιώκουν 
ολόκληρους πληθυσμούς πόλεων 
(βλ. Ταουάργκα) και σφετερίζο¬ 
νται τις περιουσίες τους, συλλαμ¬ 
βάνουν, βασανίζουν, εκτελούν 
και δρουν ανεξέλεγκτα. Οι υπο¬ 
δομές δεν έχουν αποκατασταθεί, 
η παραγωγή πετρελαίου δεν έχει 
επιστρέφει στα προ της εξέγερ¬ 
σης επίπεδα, η χώρα εξακολου¬ 
θεί να παρουσιάζει εικόνα διάλυ¬ 
σης και χάους. Και πώς θα μπο¬ 
ρούσε να είναι διαφορετικά όταν 
το Μεταβατικό Συμβούλιο που 
κατασκεύασαν οι ιμπεριαλιστές 
και ανακήρυξαν εκπρόσωπο του 
λιβυκού λαού, όχι μόνο δεν τον 
εκφράζει και δεν έχει καμιά πρό¬ 
θεση να ικανοποιήσει τα αιτήμα- 
τά του, αλλά δεν έχει και καμιά 
εσωτερική πολιτική συνοχή, πέρα 
από την υποτέλεια στους ιμπερι¬ 
αλιστές και την προώθηση προ¬ 
σωπικών συμφερόντων και όταν 
οι ίδιες οι ιμπεριαλιστικές δυνά¬ 
μεις υποδαυλίζουν και εξοπλί¬ 
ζουν τις συγκρούσεις προσπα¬ 
θώντας να προωθήσουν τα δικά 
της συμφέροντα η καθεμιά; Είναι 
χαρακτηριστικό ότι ο νεοανακη- 
ρυχθείς επικεφαλής του Προσω¬ 
ρινού Συμβουλίου της Κυρηναϊ¬ 
κής, Ζουμπάιρ αλ Σενούσι, είναι 
ανιψιός του πρώην βασιλιά, αλλά 
και μέλος του Εθνικού Μεταβατι¬ 
κού Συμβουλίου. 

Με δεδομένους, λοιπόν, τους 
ενδοϊμπεριαλιστικούς ανταγω¬ 
νισμούς για την εκμετάλλευση 
- οικονομική/ενεργειακή, πολι¬ 
τική, γεωστρατηγική - της πολύ¬ 
παθης αυτής χώρας, δεν υπάρχει 
καμιά αμφιβολία ότι οι ιμπερια¬ 
λιστικές δυνάμεις - όπως έκαναν 
εκατοντάδες φορές μέχρι τώρα - 
θα χρησιμοποιήσουν όλα τα μέσα 
για να επιβάλουν τα συμφέρο- 
ντά τους: θα υποθάλψουν φυλε¬ 
τικούς, θρησκευτικούς, κοινωνι¬ 
κούς και άλλους διαχωρισμούς, 
θα χρηματοδοτήσουν και θα εξο¬ 
πλίσουν ένοπλες μαφίες, θα σπεί¬ 
ρουν το χάος και τη διάλυση. Χα¬ 
μένος θα είναι σε κάθε περίπτω¬ 
ση ο λιβυκός λαός, αν δε βρει τον 
τρόπο να συνεχίσει την εξέγερση 
που ξεκίνησε, ενωμένος, ενάντια 
στους εκμεταλλευτές του και τα 
πιόνια τους. 




ΗΠΑ 

Έξι μήνες μετά την εμφάνιση του κινήματος «Καταλά¬ 
βετε τη Γουόλ Στριτ», οι αγωνιστές του επιχείρησαν να ανα¬ 
καταλάβουν το πάρκο Ζουκόττι. Στις 24/3 500 διαδηλωτές 
έκαναν πορεία στο Μανχάταν και μετά συγκεντρώθηκαν 
στο πάρκο για να πραγματοποιήσουν λαϊκή συνέλευση. Η 
αστυνομία επιτέθηκε συλλαμβάνοντας πάνω από 20 αγω¬ 
νιστές και έζωσε το πάρκο με μεταλλικό φράχτη. Στις 27/3 
έγινε κατάληψη της διπλανής πλατείας, της Γιούνιον, που 
συγκέντρωσε πάνω από 300 εργαζόμενους και κατοίκους 
της περιοχής. Η αστυνομία επιτέθηκε και έκλεισε και αυτή 
την πλατεία. Με ανακοίνωσή της απαγορεύτηκαν οι συνα¬ 
θροίσεις άνω των 25 ατόμων (!) στις πλατείες, οι οποίες θα 
καταστέλλονται άμεσα. Όμως ούτε αυτά τα χουντικά μέ¬ 
τρα δεν πρόκειται να σταματήσουν το κίνημα, που επανέρ¬ 
χεται με μεγαλύτερη ορμή και εμπειρία. 

ΙΣΠΑΝΙΑ 

Η κυβέρνηση Ραχόι προχωρά στην κατεδάφιση των δι¬ 
καιωμάτων και του βιοτικού επιπέδου των ισπανών εργα¬ 
ζομένων. Αλλά οι εργαζόμενοι ήδη έδειξαν ότι δεν θα πε¬ 
ράσουν εύκολα τα μέτρα... Για τις 29 Μάρτη, όταν η κυ¬ 
βέρνηση κατέβαζε τη μεταρρύθμιση-ταφόπλακα των ερ¬ 
γασιακών σχέσεων, διευκολύνοντας τις απολύσεις και επι¬ 
βάλλοντας μειώσεις μισθών, τα συνδικάτα και οι συνελεύ¬ 
σεις γειτονιών κάλεσαν σε Γενική Απεργία, με απεργιακές 
φρουρές από το προηγούμενο βράδυ σε διάφορες γειτο¬ 
νιές και χώρους δουλειάς στη Βαρκελώνη και άλλες μεγά¬ 
λες πόλεις. Στο πρωινό απεργιακό κάλεσμα ανταποκρίθη- 
καν περίπου 10.000 στη Μαδρίτη και άλλοι τόσοι στη Βαρ¬ 
κελώνη, ενώ εκατοντάδες διαδήλωσαν και στη Βαλένθια, 
το Μπιλμπάο και το Αλικάντε. Οι διαδηλώσεις γρήγορα 
απέκτησαν εκρηκτικά χαρακτηριστικά, με σπασίματα τρα¬ 
πεζών, εμπορικών κέντρων και δημοσίων κτηρίων και συ¬ 
γκρούσεις με την αστυνομία, που έδειξε πρωτοφανή ζήλο 
στην καταστολή πραγματοποιώντας συνολικά 175 συλλή¬ 
ψεις. Ιδιαίτερα σφοδρές και επίμονες συγκρούσεις έγιναν 
στη Βαρκελώνη, όταν η απογευματινή πορεία που καλέ¬ 
στηκε από τις αναρχοσυνδικαλιστικές ενώσεις ΟΝΤ και 
και είχε την ίδια μαζικότητα με την πρωινή, κατέλη¬ 
ξε στην κεντρική πλατεία της Βαρκελώνης. Η αστυνομία 
προσπαθούσε επί 2 ώρες να διαλύσει τη συγκέντρωση με 
σφαίρες από καουτσούκ και αφού δεν τα κατάφερε χρη¬ 
σιμοποίησε δακρυγόνα κυνηγώντας τους διαδηλωτές στα 
στενά, με 44 τραυματίες. Το βράδυ 200 περίπου αγωνιστές 
πραγματοποίησαν πορεία στο αστυνομικό τμήμα της Βαρ¬ 
κελώνης για την απελευθέρωση των συλληφθέντων. 

ΙΝΔΟΝΗΣΙΑ 

Η αστυνομία της Ινδονησίας με εντολή της ΚΡΟ, της 
μεγαλύτερης εταιρίας λιθάνθρακα στην Ινδονησία, και της 
αυστραλέζικης εργολαβικής εταιρίας της, Ίΐιίεδδ, προσπα¬ 
θεί να διαλύσει τη μεγάλη απεργία των ανθρακωρύχων, 
που συνεχίζεται εδώ και 6 μήνες. Ο αγώνας ξεκίνησε στις 
5 Οκτωβρίου, όταν η εργοδοσία αρνήθηκε να ανανεώσει 
τη συλλογική σύμβαση, ανοίγοντας τη διαπραγμάτευση 
για ατομικές συμβάσεις. Από τους 2.200 εργαζόμενους στα 
δύο μεγαλύτερα ορυχεία της ΚΡΟ στην επαρχία Σανγκάτ- 
τα, στο νησί Βόρνεο, οι μισοί προχώρησαν σε απεργία από 
τις 10 Νοεμβρίου ως τις 27 Δεκεμβρίου. Η εργοδοσία απέ¬ 
λυσε 6 συνδικαλιστές που πρωτοστάτησαν στην οργάνω¬ 
ση της απεργίας. Όταν οι εργαζόμενοι ξεκίνησαν στάσεις 
εργασίας απαιτώντας να παρθούν πίσω οι απολύσεις, απέ¬ 
λυσε 264 από αυτούς. Έκτοτε οι ανθρακωρύχοι βρίσκονται 
σε απεργία. Στις 24 Μάρτη 400 απεργοί διαδήλωσαν στα 
γραφεία της εταιρίας στο Ανατολικό Κουτάι, όπου τους 
επιτέθηκε η αστυνομία και οι ειδικοί φρουροί της εταιρί¬ 
ας ξυλοκοπώντας τους άγρια, με αποτέλεσμα 20 εργαζό¬ 
μενοι να νοσηλεύονται, και συλλαμβάνοντας 12 από αυ¬ 
τούς. Ακόμα 4 συνελήφθησαν το επόμενο βράδυ. Μέσα 
στην εβδομάδα αφέθηκαν όλοι ελεύθεροι, εκτός από τον 
αντιπρόεδρο και το γραμματέα του σωματείου. Το σωμα¬ 
τείο ανθρακωρύχων ΡδΡ-ΚΕΡ ανήκει στη διεθνή συνομο¬ 
σπονδία ΙΟΕΜ των εργαζομένων στη χημική, πετρελαϊκή 
και ενεργειακή βιομηχανία και αριθμεί 1.400 μέλη. Οι αν¬ 
θρακωρύχοι συνεχίζουν τον αγώνα για την απελευθέρω¬ 
ση των συναδέλφων τους και την επιστροφή τους στην ερ¬ 
γασία. 






























Απρίλιος 2012 


ΔΙΕΘΝΗ 


Εργατική Πάλη 13 


Προεδρικές Εκλογές σπι Γαλλία 



Σ τις 22 Απριλίου και 6 Μα- 
ΐου θα διεξαχθούν στη 
Γαλλία οι εκλογές για την 
ανάδειξη του προέδρου 
της Γαλλικής Δημοκρατί¬ 
ας. Οι τελευταίες δημοσκοπήσεις δεί¬ 
χνουν μια άνοδο του νυν προέδρου 
Σαρκοζί, όμως στο δεύτερο γύρο των 
εκλογών αναμένεται να επικρατήσει ο 
υποψήφιος του Σοσιαλιστικού Κόμμα¬ 
τος, Φρανσουά Ολλάντ. Στο χώρο της 
αριστερός δείχνει να κυριαρχεί απόλυ¬ 
τα ο ηγέτης του Μετώπου της Αριστε¬ 
ρός, Μελανσόν, ενώ οι δύο μεγάλες 
ακροαριστερές οργανώσεις της Γαλλί¬ 
ας, η Εργατική Πάλη (Ειιίΐε ΟιινπεΓε) 
και το Νέο Αντικαπιταλιστικό Κόμ¬ 
μα (ΝΡΑ, που δημιουργήθηκε από την 
πρώην ΕΟΚ, τμήμα της 4ης Διεθνούς) 
με ισχυρή παράδοση στους αγώνες του 
εργατικού κινήματος, εκλογική εμπει¬ 
ρία και επιρροή, δείχνουν να περιθωρι¬ 
οποιούνται επικίνδυνα. 

Τα πιο πρόσφατα αποτελέσματα 
δημοσκοπήσεων για τον πρώτο γύρο 
δίνουν 29% στον Ολλάντ, 30% στον 
Σαρκοζί, 15% στον Μελανσόν, 13% 
στην ακροδεξιά Μαρί Λεπέν, 10% στον 
Μπαϊρού, ενώ ΝΡΑ και Ειιίίε ΟιινπεΓε 
αναμένεται να συγκεντρώσουν από 
0,5% των ψήφων. Στο δεύτερο γύρο, 
ο Ολλάντ αναμένεται να επικρατήσει 
του Σαρκοζί με 54%. 

Σε σύγκριση με τα αποτελέσματα 
των προεδρικών εκλογών του 2007, 
παρατηρείται μια μεγάλη περιθωριο¬ 
ποίηση των δύο ακροαριστερών ορ¬ 
γανώσεων, οι οποίες τότε είχαν λάβει 
συνολικά σχεδόν 5,5%, δηλαδή σχε¬ 
δόν δύο εκατομμύρια ψήφους. Το Κ.Κ. 
Γαλλίας είχε τότε λάβει λιγότερο από 
2 %. 

Κεντρικό ζήτημα στις γαλλικές 
προεδρικές εκλογές δεν είναι άλλο 
από την οικονομική κρίση και τα μέτρα 
τα οποία πρόκειται να παρθούν στο 


αμέσως επόμενο διάστημα. Είναι κοινό 
μυστικό ότι η γαλλική οικονομία προς 
το παρόν διασώζεται από την Ευρωπα¬ 
ϊκή Κεντρική Τράπεζα (ΕΚΤ), η οποία 
χρηματοδοτεί με τυπωμένο χρήμα τις 
γαλλικές τράπεζες, οι οποίες με τη σει¬ 
ρά τους δανείζουν το γαλλικό κράτος. 
Αυτό όμως δεν μπορεί να διαρκέσει για 
πολύ. Σύντομα οι γάλλοι εργαζόμενοι 
θα δουν να εφαρμόζονται πάνω τους 
τα ίδια λίγο πολύ μέτρα που εφαρμό¬ 
ζονται στην Ελλάδα και που τώρα επε- 
κτείνονται στην Ισπανία, την Πορτο¬ 
γαλία και σε άλλες χώρες. Εξάλλου η 
Γαλλία, μαζί με τη Γερμανία, προώθη¬ 
σαν το νέο «Σύμφωνο για το ευρώ» 
(βλ. προηγούμενα φύλλα Ε.Π.), το 
οποίο δίνει στα νεοφιλελεύθερα μέτρα 
κατά των εργαζομένων συνταγματική 
ισχύ. 

Ο Ολλάντ δίνει εδώ και μήνες ένα 
ρεσιτάλ λαϊκισμού και ψεύτικων υπο¬ 
σχέσεων, προκειμένου να διασφαλί¬ 
σει την Προεδρία, με κεντρικό άξονα 
τη φορολόγηση των πλουσίων και των 
υψηλών εισοδημάτων. Υπόσχεται να 
αναθεωρήσει το νέο «Σύμφωνο για το 
ευρώ», το οποίο μετατρέπει τους εργα¬ 
ζόμενους σε σύγχρονους δουλοπάροι¬ 
κους, με την εισαγωγή... μιας παρα¬ 
γράφου που θα αναφέρεται στην ανά¬ 
πτυξη! Γι’ αυτή του την πρόταση ο Ολ¬ 
λάντ ήδη περιφρονείται και κατακρίνε- 
ται όχι μόνο από την ΕΚΤ ή από τους 
δεξιούς ηγέτες ευρωπαϊκών χωρών, 
αλλά ακόμη και από «αδελφά» σοσιαλ¬ 
δημοκρατικά κόμματα άλλων χωρών. 

Στις 4 Απρίλη δημοσίευσε έναν 
«οδικό χάρτη» των πρώτων 40 ημερών 
του στην Προεδρία, ο οποίος περιλαμ¬ 
βάνει ήπια μέτρα όπως τρίμηνο πά¬ 
γωμα των τιμών των καυσίμων, μειώ¬ 
σεις στις αποδοχές των πολιτικών κλπ. 
Όμως η πραγματικότητα είναι ότι τόσο 
ο Σαρκοζί όσο και ο Ολλάντ υπήρξαν 
πάντοτε θερμοί υποστηρικτές των ευ¬ 


ρωπαϊκών αντερ- 
γατικών συνθη¬ 
κών, από το Μάα- 
στριχτ ως τη Λισ- 
σαβόνα, και υπο- 
στηρικτές του 
παλιού συμφώ¬ 
νου σταθερότη¬ 
τας της ΕΕ. Σε 
περίπτωση που 
ο Ολλάντ εκλε¬ 
γεί, είναι βέβαιο 
ότι θα εγκαταλεί¬ 
ψει αμέσως τις θέσεις του για αναθεώ¬ 
ρηση του Συμφώνου και θα εφαρμόσει 
την ίδια πολιτική την οποία υποστηρί¬ 
ζει αυτός και το κόμμα του εδώ και δε¬ 
καετίες. 

Το ρεφορμιστικό πρόγραμμα του 
Μελανσόν περιλαμβάνει το 35ωρο με 
αύξηση μισθών, την προστασία της 
ανεργίας, της υγείας κ.α. Ωστόσο, το 
Μέτωπο της Αριστερός ευελπιστεί ότι 
τα χρήματα γι’ αυτό το σκοπό θα προ- 
έλθουν απλώς από μια αναδιανομή των 
εισοδημάτων. Δεν απαιτεί την εθνι¬ 
κοποίηση των μεγάλων μέσων παρα¬ 
γωγής, συγκοινωνίας, τηλεπικοινωνι¬ 
ών κλπ., ούτε καν των τραπεζών, παρά 
μόνο αυτών που δεν θα «συμμορφώ¬ 
νονται» με την κρατική πολιτική δανει¬ 
σμού. Φαντασιώνεται τη «μεταρρύθμι¬ 
ση» της ΕΚΤ και της ΕΕ, με την απόρ¬ 
ριψη του «Συμφώνου για το ευρώ» και 
την υιοθέτηση ενός νέου Συμφώνου. 
Εν ολίγοις πρόκειται για ένα πρόγραμ¬ 
μα που δεν μπορεί να εφαρμοστεί, για¬ 
τί δεν συγκρούεται με την καπιταλιστι¬ 
κή εξουσία, που βρίσκεται στην ατομι¬ 
κή ιδιοκτησία των τραπεζών και των 
μέσων παραγωγής και στο αστικό κρά¬ 
τος (στρατός, αστυνομία, δικαστήρια). 
Δεν μπορεί να εφαρμοστεί γιατί δεν 
περιλαμβάνει την απαλλοτρίωση από 
το εργατικό κίνημα εκείνων των κοι¬ 
νωνικών δυνάμεων που στηρίζουν τα 


νεοφιλελεύθερα μέτρα, δηλαδή των 
τραπεζιτών, των βιομηχάνων, των με- 
γαλεμπόρων, των εφοπλιστών κ.α. 

Το γαλλικό εργατικό κίνημα, οι 
γάλλοι εργαζόμενοι, οι άνεργοι, οι 
νέοι και τα φτωχά λαϊκά στρώματα δεν 
έχουν τίποτε να περιμένουν από το 
Σοσιαλιστικό Κόμμα του Ολλάντ, του 
οποίου την πολιτική γνωρίζουν καλά, 
ούτε και από το ρεφορμιστικό πρό¬ 
γραμμα του Μελανσόν, που οραματί¬ 
ζεται έναν «καλό» καπιταλισμό και εί¬ 
ναι σχεδιασμένο για να τους παγιδεύ- 
σει σε αυτό το σύστημα που φέρνει 
ανεργία, φτώχεια, εξαθλίωση και θά¬ 
νατο. Πρέπει να αναπτύξουν αγώνες 
αυτο-οργανωμένους, ενωτικούς και 
μαχητικούς σε κάθε χώρο δουλειάς, 
σπουδών και στις γειτονιές, προκει¬ 
μένου να αντιμετωπίσουν τα βάρβα¬ 
ρα μέτρα που θα φέρει η επόμενη προ¬ 
εδρία και κυβέρνηση. Πρέπει να δημι¬ 
ουργήσουν μια επαναστατική δύναμη 
ικανή να φτάσει αυτούς τους αγώνες, 
που αναπόφευκτα θα ξεσπάσουν στην 
καρδιά της Ευρώπης, ως το τέλος, ως 
την εγκαθίδρυση μιας σοσιαλιστικής 
κοινωνίας στη Γαλλία, με την απαλ¬ 
λοτρίωση των μέσων παραγωγής και 
εργατική δημοκρατία, με τελικό στό¬ 
χο μια Ενωμένη Σοσιαλιστική Ευρώπη 
στη θέση της ΕΕ των πολυεθνικών και 
των τραπεζιτών. 


Νέο Αντικαπιταλιστικό Κόμμα: Ενα βήμα πριν τη διάλυση; 


Τ ο Νέο Αντικαπιταλιστι- 
κό Κόμμα (ΝΡΑ) στη Γαλ¬ 
λία, που δημιουργήθηκε 
το Φλεβάρη του 2009, βρί¬ 
σκεται σε μεγάλη κρίση, 
που δεν αποκλείεται να αποβεί μοιραία 
για το άλλοτε «καμάρι» της λεγάμενης 
αντικαπιταλιστικής αριστερός στην Ευ¬ 
ρώπη. Η Επαναστατική Κομμουνιστική 
Λίγκα (ΕΟΚ), η οργάνωση που αποτέλε- 
σε τη ραχοκοκαλιά του ΝΡΑ, έχει ουσι¬ 
αστικά διαλυθεί. Τα μέλη του κόμματος 
έχουν μειωθεί στο ένα τρίτο, ενώ η εσω¬ 
κομματική πάλη και οι αποχωρήσεις τά¬ 
σεων και οργανώσεων έχουν παραλύσει 
και εξευτελίσει σε διάφορες περιπτώ¬ 
σεις το ΝΡΑ. Παράλληλα, η πιο προβε¬ 
βλημένη προσωπικότητά του (Ολιβιέ 
Μπεζανσενό) και υποψήφιος πρόεδρος 
της Γαλλίας, είχε δηλώσει από τον Απρί¬ 
λιο του 2011 ότι δεν επιθυμεί να είναι εκ 
νέου υποψήφιος. 

Το ΝΡΑ είχε δημιουργηθεί ως απο¬ 
τέλεσμα μιας καταστροφικής πολιτικής 
που υιοθετήθηκε από την Ενιαία Γραμ¬ 
ματεία της 4ης Διεθνούς, στην οποία 
κυριαρχούσε η ΕΟΚ. Σύμφωνα με αυτή 


την πολιτική, τα εθνικά τμήματα της Δι¬ 
εθνούς δεν θα έπρεπε να επιδιώκουν 
την αυτοδύναμη ανάπτυξή τους, αλλά 
την αυτοδιάλυσή τους μέσα σε «πλατιά 
αντικαπιταλιστικό κόμματα», δηλαδή 
ενώσεις με άλλες οργανώσεις της άκρας 
αλλά και της ρεφορμιστικής αριστερός, 
καθώς και με κομμάτια ή «προσωπικό¬ 
τητες» που αποσπώνταν από τα διάφο¬ 
ρα ρεφορμιστικά ή και αστικά σοσιαλ¬ 
δημοκρατικά κόμματα. Αυτή η πολιτική, 
που συνοδεύτηκε από την εγκατάλειψη 
του επαναστατικού μαρξισμού, του επα¬ 
ναστατικού (μεταβατικού) προγράμ¬ 
ματος και του δημοκρατικού συγκε¬ 
ντρωτισμού, οδήγησε δεκάδες τμήματα 
της 4ης Διεθνούς πρώτα στον πολιτικό 
ακρωτηριασμό και έπειτα στον εξευτε- 
λισμό και τη συρρίκνωση ή τη διάλυ¬ 
ση σε μια σειρά από χώρες (ΚΕ5ΡΕΟΤ 
στην Αγγλία, \ΥΑδΟ στη Γερμανία, Αρι¬ 
στερό Μπλοκ στην Πορτογαλία κ.α.). 
Στη Γαλλία, η ΕΟΚ επέλεξε όχι την ένω¬ 
ση με άλλες οργανώσεις (που ούτως ή 
άλλως δεν υπήρχαν, πέρα από τη Ειιΐίε 
ΟιινπεΓε, η οποία δεν θέλησε να μπει 
στο ΝΡΑ), αλλά την αυτοδιάλυσή της 


στο νέο κόμμα, το οποίο οργανώθηκε 
με βάση έναν σοσιαλδημοκρατικό τύπο 
κόμματος (τοπικές οργανώσεις και αυ- 
τονομημένη ηγεσία) και, κυρίως, χωρίς 
ένα επαναστατικό πρόγραμμα. 

Τρία χρόνια μετά, το ΝΡΑ είναι ένα 
βήμα πριν από τη διάλυση, ενώ ήδη έχει 
εξευτελιστεί σε μεγάλο βαθμό και περι¬ 
θωριοποιηθεί επικίνδυνα. Η κρίση στο 
ΝΑΚ αποτυπώνεται: α) Στην αποχώρη¬ 
ση τάσεων προς το Μέτωπο της Αριστε¬ 
ρός του Μελανσόν, β) στη μεγάλη μεί¬ 
ωση του αριθμού των μελών του (3.000 
από 9.000, αν και τα νούμερα αυτά εί¬ 
ναι, το λιγότερο, αμφισβητήσιμα), γ) 
στην προσωπικού χαρακτήρα απόφαση 
του Μπεζανσενό να μην είναι υποψή¬ 
φιος στις προεδρικές εκλογές, δ) στην 
«εγκατάλειψη» από την πλειοψηφία του 
κόμματος του νέου υποψηφίου για την 
προεδρία, Πουτού και ε) στην αυτονό¬ 
μηση της σημαντικής αριθμητικά «δεξι¬ 
άς» τάσης, η οποία ονομάζεται Αντικα- 
πιταλιστική Αριστερά, και η οποία έχει 
οργανωθεί ξεχωριστά, εγείρει δημό¬ 
σια οικονομικές αξιώσεις από το ΝΡΑ, 
σαμποτάρει ανοιχτά την υποψηφιότη¬ 


τα του Πουτού και έχει προαναγγείλει 
την κοινή της κάθοδο στις βουλευτικές 
εκλογές με τον Μελανσόν. Είναι βέβαιο 
ότι η κρίση θα γιγαντωθεί όσο πλησιά¬ 
ζουμε στις βουλευτικές εκλογές. 

Η σημερινή κρίση στο ΝΡΑ δεν φαί¬ 
νεται να μπορεί να λήξει παρά με την 
περιθωριοποίηση ή τη διάλυσή του. 
Αυτή η εξέλιξη θα στερήσει το γαλλι¬ 
κό και συνολικά το ευρωπαϊκό εργατι¬ 
κό κίνημα από μια σημαντική πολιτική 
δύναμη, που είχε τη δυνατότητα να ορ¬ 
γανώνει αγώνες, σε μια κρίσιμη περίοδο 
για το κίνημα στην Ευρώπη και τον κό¬ 
σμο. Οι εξελίξεις αυτές επιβεβαιώνουν 
όσους υποστήριζαν την ανάγκη για την 
αυτοδύναμη οικοδόμηση των επανα¬ 
στατικών κομμάτων, ως μοναδική εγγύ¬ 
ηση για την εφαρμογή ενός επαναστα¬ 
τικού προγράμματος μέσα στο εργατικό 
κίνημα. Η γαλλική εργατική τάξη έχει 
τώρα το καθήκον να ενισχύσει και να 
δημιουργήσει ένα τέτοιο επαναστατικό 
κόμμα, σε μια περίοδο που το «Σύμφω¬ 
νο για το ευρώ» της ΕΕ θα αρχίσει να 
εφαρμόζεται πάνω της. 

που Βαδίζουν ΚΚΕ, ΣΥΡΙΖΑ, ΑΝΤΑΡΣΥΑ: 

Σειρά άρθρων για τις συμμαχίες στην Αριστερά και το εργατικό κίνημα (3° μέρος) 


Ε ξετάζοντας σήμερα τα 
προγράμματα της Αρι- 
στεράς για τις συμμαχίες 
και το ζήτημα της εξουσί¬ 
ας, αλλά κυρίως την πρακτική της, 
θα δούμε ότι για τα μεν ρεφορμι¬ 
στικά κόμματα (ΚΚΕ, ΣΥΝ/ΣΥ- 
ΡΙΖΑ) πρόκειται για επανάληψη 
των λαϊκομετωπικών πολιτικών 
(ή ακόμα χειρότερα), για δε την 
ΑΝΤΑΡΣΥΑ ότι επικρατεί μια αμ¬ 
φισημία, με επικίνδυνα ολισθήμα¬ 
τα προς τον ρεφορμισμό. 

«Λαϊκή Εξουσία» (ΚΚΕ) 

Η «Λαϊκή Εξουσία» παρουσιά¬ 
ζεται από το ΚΚΕ σκοπίμως διφο¬ 
ρούμενα, άλλοτε σαν τον σοσιαλι¬ 
σμό, άλλοτε σαν ένα στάδιο προς 
αυτόν. Παράλληλα, το ΚΚΕ: (α) 
Χρησιμοποιεί τον όρο «ενιαίο μέ¬ 
τωπο». (β) Κριτικάρει παλιότερες 
περιόδους των ΚΚ, κατηγορώντας 
τα ότι δεν είχαν πολιτική κατάλη¬ 
ψης της εξουσίας, είχαν αυταπάτες 
για τη δυνατότητα μιας εξουσίας 
ενδιάμεσης ανάμεσα στην αστική 
και στην προλεταριακή, εγκλωβί¬ 
στηκαν σε Λαϊκά Μέτωπα ή ακόμα 
στην υπεράσπιση της εθνικής ενό¬ 
τητας και της αστικής δημοκρατί¬ 
ας. (γ) Εμφανίζεται κάθετα αντίθε¬ 
το σε κάθε συμμαχία ή κυβέρνηση 
με αστικά κόμματα. 

Πολλοί ισχυρίζονται έτσι ότι 
το ΚΚΕ έχει ουσιαστικά εγκατα¬ 
λείψει τον ρεφορμισμό. Πρόκειται 
για τεράστιο λάθος. Η ηγεσία του 
ΚΚΕ χρησιμοποιεί σήμερα μια «τα¬ 
ξική» ρητορεία, ώστε να ωφεληθεί 
από την κατάρρευση των αστικών 
κομμάτων. Αυτό δεν αλλάζει στο 
ελάχιστο τη ρεφορμιστική φύση 
του, όπως δείχνει όχι μόνο η ιστο¬ 
ρία αλλά και η καθημερινή πολιτι¬ 
κή και πρακτική του: (α) Η κριτι¬ 
κή στα διάφορα ΚΚ δεν εμπεριέχει 
ίχνος αυτοκριτικής ή αναφορά στο 
ίδιο το ΚΚΕ, που βέβαια εφάρμο¬ 
σε στο μέγιστο βαθμό όσα καταγ- 
γέλει. (β) Το ΚΚΕ συνεχίζει τη δι¬ 
άσπαση συγκεντρώσεων και κινη¬ 
τοποιήσεων, την καταγγελία και 
συκοφαντία όσων δεν ελέγχει, ιδι¬ 
αίτερα στ 5 αριστερά του. (γ) Απέ¬ 
ναντι στις πιο αποφασιστικές μορ¬ 
φές πάλης και ιδιαίτερα στη μαζική 
αυτοάμυνα από τους μηχανισμούς 
καταστολής, δίνει εξετάσεις καθω¬ 
σπρεπισμού στο αστικό καθεστώς, 
επιδιδόμενο σε ακατάσχετη προ- 
βοκατορολογία και πρακτορολο- 
γία (έκρηξη Δεκέμβρη 2008, Ιου- 
νιανά, περιφρούρηση της Βου¬ 
λής από το ΚΚΕ στις 20/10/2011, 
συγκρούσεις 12ης Φλεβάρη 2012 
κ.α.). Να συμπληρώσουμε επίσης 
ότι το ΚΚΕ: 

- Ταυτίζει συστηματικά τον 
σοσιαλισμό με τις αποκρουστικές 
σταλινικές δικτατορίες. 

- Επιμελώς αποφεύγει κάθε 
αναφορά στην επανάσταση και 
την καταστροφή του αστικού κρά¬ 
τους, δηλ. στα πιο κρίσιμα σημεία 
που διαχωρίζουν τους επαναστά¬ 
τες και τους ρεφορμιστές. Η πρα¬ 


κτική δε του ΚΚΕ απέναντι στους 
αστικούς θεσμούς (ιδιαίτερα στην 
αστυνομία και τον στρατό) είναι 
ένας απόλυτος σεβασμός τους. 

Έτσι, είναι σίγουρο ότι όσο το 
ΚΚΕ θα υποχρεώνεται να ξεκαθα¬ 
ρίσει το πραγματικό περιεχόμενο 
της «Λαϊκής Εξουσίας», αυτή θα 
είναι μια παραλλαγή από τις γνω¬ 
στές «αντιμονοπωλιακές» ή «αντι- 
ιμπεριαλιστικές» κυβερνήσεις του, 
ίσως κι ένα βήμα πιο πίσω. 

« Αντιμνη μον ιακή » 

Κυβέρνηση (ΣΥΝ/ΣΥΡΙΖΑ) 

Όλο και πιο έντονα, ο ΣΥΝ/ 
ΣΥΡΙΖΑ διεκδικεί την «χρήσιμη 
ψήφο», για να επιχειρήσει τη συ¬ 
γκρότηση κυβέρνησης, ενός νέου 
συνασπισμού εξουσίας, μ ένα πρό¬ 
γραμμα αντιμνημονιακό. Αφού ο 
ΣΥΝ εξουδετέρωσε κάθε - 
πραγματική ή φανταστική- 
αντίρρηση των άλλων 
συνιστωσών, ανα¬ 
κοινώθηκε η εκλο¬ 
γική σύμπρα¬ 
ξη του ΣΥΡΙ- 
ΖΑ με κομμά¬ 
τια προερχό¬ 
μενα από το 
ΠΑΣΟΚ, όπως 
η Σακοράφα, ο 
Κουρουπλής, ο 
Κοτζιάς (πρώ¬ 
ην σύμβουλος 
του Σημίτη και 
μέχρι πρότινος 
του Γ. Παπανδρέου) κ.α. 

Έτσι, ο ΣΥΝ/ΣΥΡΙΖΑ εγκατα¬ 
λείπει τον στόχο μιας «αριστερής 
κυβέρνησης» (ό,τι κι αν μπορεί να 
σήμαινε αυτό, μάλλον όχι και πολ¬ 
λά...) και για να συμμαχήσει με 
τους πρώην ΠΑΣΟΚους διαρκώς 
νερώνει όποια μέρη του προγράμ¬ 
ματος του είχαν (έστω και γενικά) 
έναν ριζοσπαστικό ή αριστερό χα¬ 
ρακτήρα. Χαρακτηριστικό παρά¬ 
δειγμα είναι το ζήτημα του χρέ¬ 
ους. Κατά διαστήματα, ο Τσίπρας 
εμφανίζεται άλλοτε υπέρ μιας δι¬ 
αγραφής του χρέους, άλλοτε ενός 
μόνο μέρους του και άλλοτε υπέρ 
μιας «τριετούς αναστολής πλη¬ 
ρωμής του χρέους και επαναδια¬ 
πραγμάτευσης με τους δανειστές». 
Αυτή η τελευταία θέση ανήκε στον 
πρόεδρο της ΝΔ Σαμαρά, πριν γί¬ 
νει φουλ μνημονιακός! Και φυσικά 
ο ΣΥΝ/ΣΥΡΙΖΑ δεν αμφισβητεί 
στο παραμικρό την πορεία της χώ¬ 
ρας μέσα στην Ε.Ε. και στον Ευρώ. 

Η προοπτική μιας τέτοιας κυ¬ 
βέρνησης (όσο συνεχίζονται η κρί¬ 
ση, τα βάρβαρα Μνημόνια/μέτρα, 
η αποσύνθεση των αστικών κομμά¬ 
των, η ανυπομονησία ή και απελπι¬ 
σία για απαλλαγή από τις μνημονι- 
ακές δυνάμεις κλπ.) μπορεί να φα¬ 
ντάζει σαν μοναδική ρεαλιστική 
λύση σε σημαντικά κομμάτια της 
κοινωνίας, ιδιαίτερα όσα δεν ενε- 
πλάκησαν στους μεγάλους αγώνες 
των τελευταίων χρόνων (όχι όμως 
μόνο σ’ αυτά) ή που η συνείδηση 
τους κινείται ακόμα γύρω από τις 


■ Σταύρος Σκεύος 

εκλογικές/κοινοβουλευτικές αυτα¬ 
πάτες (που δοκιμάζονται αλλά δεν 
έχουν ξεπεραστεί). 

Για να δούμε ποιες ελπίδες 
μπορεί κανείς να τρέφει για μια τέ¬ 
τοια κυβέρνηση, πόσο πραγματι¬ 
κά χρήσιμη θα είναι σε τελική ανά¬ 
λυση αυτή η «χρήσιμη ψήφος», θα 
θέσουμε τα εξής απλά ερωτήματα: 
Πιστεύει κανείς ότι αρκεί μια εναλ¬ 
λαγή προσώπων - και μάλιστα αν 
τα «νέα» πρόσωπα που θ’ αναρ- 
ριχηθούν στην κυβέρνηση μέχρι 
πρόσφατα είχαν ψηφίσει πλήθος 
αντεργατικών και αντιλαϊκών μέ¬ 
τρων; [1] Ότι η Τρόικα θα μετριά¬ 
σει τη λύσσα της επειδή η κυβερ¬ 
νητική ταμπέλα θα γίνει «αντιμνη - 
μονιακή»; Και τι θα γίνει με τους 
γκαουλάιτερ που έχουν θρονια¬ 
στεί στη χώρα και διατάζουν - θα 
τους διώξουμε; Και πως; Παρακά¬ 
τω: Αν συνεχίσουμε να πληρώνου¬ 


με έστω κι ένα μέρος του χρέους, 
υπάρχει η παραμικρή πιθανότητα 
να σώσουμε μισθούς και θέσεις ερ¬ 
γασίας, συντάξεις και ασφαλιστικά 
ταμεία, να γλιτώσουν απ’ το μαζικό 
λουκέτο νοσοκομεία, σχολεία, δη¬ 
μόσιες υπηρεσίες; Πως αυτή η κυ¬ 
βέρνηση θα δώσει δουλειά και με¬ 
ροκάματο στις στρατιές των ανέρ¬ 
γων, όταν δεν μας λέει τι θα κάνει 
με τους καπιταλιστές που κλείνουν 
τα εργοστάσια, απολύουν, σαρώ¬ 
νουν τις συλλογικές συμβάσεις ή 
με τους μεγαλοτραπεζίτες; Πως θα 
φορολογήσει τους «έχοντες», όταν 
αυτοί ήδη μεταφέρουν τις καταθέ¬ 
σεις τους από την Ελβετία σε φο¬ 
ρολογικούς παραδείσους; Πως θα 
επανεκινήσει την οικονομία όταν 
αποδέχεται όλο το ασφυκτικό 
πλέγμα του Ευρώ και της Ε.Ε., που 
αποδεδειγμένα είναι βασικός πα¬ 
ράγοντας της διαλυτικής αποδιάρ- 
θρωσης της ελληνικής οικονομίας; 

Τα ερωτήματα δείχνουν από 
μόνα τους την απάντηση: η σύνθε¬ 
ση και το πρόγραμμα μιας τέτοιας 
κυβέρνησης δεν προσφέρουν κα¬ 
μία ουσιαστική ανακούφιση και 
προοπτική στους εργαζόμενους 
και τα φτωχά λαϊκά στρώματα, 
πέρα ίσως από την χαρά για το 
διώξιμο των μνημονιακών δυνάμε¬ 
ων, της χούντας του Παπαδήμου. 
Και μ 5 αυτή την έννοια κρύβουν και 
έναν μεγάλο κίνδυνο: μόλις περά¬ 
σει η πρώτη ευφορία για μια τέτοια 
κυβέρνηση, η απογοήτευση για τα 
καυτά προβλήματα επιβίωσης που 


θα συνεχίζονται, θα απειλήσει να 
ρίξει τον κόσμο πίσω στη μέγγε¬ 
νη των αστικών δυνάμεων, στην 
επαναφορά ενός ακόμα χειρότε¬ 
ρου Παπαδήμ(ι)ου-Βοναπάρτη. 
Δεν πρόκειται για τις κακιασμέ- 
νες προειδοποιήσεις κάποιων αμε¬ 
τανόητων σεχταρ ιστών τροτσκι- 
στών. Είναι η αμείλικτη, πρόσφατη 
εμπειρία από τις κεντροαριστερές 
κυβερνήσεις (κυβερνήσεις Λαϊκού 
Μετώπου) του Πρόντι στην Ιτα¬ 
λία και της Πληθυντικής Αριστε¬ 
ρός στη Γαλλία, όπου η διάψευση 
των προσδοκιών που είχαν καλλι¬ 
εργήσει και τα νεοφιλελεύθερα μέ¬ 
τρα τους οδήγησαν σύντομα στην 
επάνοδο μιας ακόμα πιο σκληρής 
Δεξιάς (Σαρκοζί και Μπερλουσκό- 
νι αντίστοιχα). 

Συνοψίζοντας: η «πρόταση 
εξουσίας» των δύο ρεφορμιστι¬ 
κών κομμάτων 
είναι ανήμπορη 
και τελικά κα¬ 
ταστροφική για 
τα συμφέρο¬ 
ντα των εργα¬ 
ζομένων και των 
φτωχών λαϊκών 
στρωμάτων. Για¬ 
τί δεν αντιμετω¬ 
πίζει το κακό στη 
ρίζα του, στην 
κρίση του ίδιου 
του καπιταλι¬ 
σμού - γιατί δεν 
συγκρούεται με τους θεσμούς του 
αστικού κράτους - γιατί δεν βα¬ 
σίζεται στην κινητοποίηση, ριζο- 
σπαστικοποίηση και αυτοοργά¬ 
νωση των ίδιων των μαζών αλλά 
στις κοινοβουλευτικές πρακτικές. 

«Αγωνιστικό Μέτωπο» 
(ΑΝΤΑΡΣΥΑ) και «Νέο ΕΑΜ» 

Μέσα σ’ αυτό το πλαίσιο, η κε¬ 
ντρική πρόταση της ΑΝΤΑΡΣΥΑ 
για ένα «αγωνιστικό μέτωπο ρήξης 
και ανατροπής» [2] αφενός απο¬ 
τυγχάνει σε κρίσιμα σημεία αφε¬ 
τέρου ανοίγει πολλούς επικίνδυ¬ 
νους δρόμους, κρίνοντας με βάση 
την πρακτική της ΑΝΤΑΡΣΥΑ ή 
τουλάχιστον μεγάλου μέρους της: 

- Συγχέει την ενότητα μέσα 
στους αγώνες (που είναι μια βασι¬ 
κή αρχή των επαναστατών μαρξι¬ 
στών) με τη δημιουργία ευρύτερων 
πολιτικών συμμαχιών. 

- Δεν προσδιορίζει ποιοι και σε 
ποια βάση θα συμμαχήσουν (αν 
αφήσουμε κατά μέρος την παρου¬ 
σίαση του προγράμματος της ίδιας 
της ΑΝΤΑΡΣΥΑ, που προφανώς 
δεν είναι βάση συζήτησης για κόμ¬ 
ματα πολύ ισχυρότερα απ’ αυτή). 

- Δεν ξεκαθαρίζει αν η ίδια η 
ΑΝΤΑΡΣΥΑ, προτού αποτανθεί 
οπουδήποτε αλλού, παλεύει για 
μια σοσιαλιστική διέξοδο από την 
κρίση. [3] 

Τέλος, συνοπτικά τα ίδια ισχύ¬ 
ουν για την επίκληση του «νέου 
ΕΑΜ» από διάφορες πλευρές 
(π.χ. ΑΡΑΝ, κομμάτια του ΝΑΡ). 


[4] Είναι καιροσκοπισμός να ερε¬ 
θίζει κανείς την ευαισθησία αγω¬ 
νιστών, απλών εργαζόμενων και 
νέων για μια από τις ηρωικές σε¬ 
λίδες του ελληνικού κινήματος (με 
την έννοια της μαζικότητας, αυτο¬ 
θυσίας κλπ.), αποκρύπτοντας ότι 
το πρόγραμμα, η πολιτική, η πρα¬ 
κτική του ΕΑΜ (ουσιαστικά του 
σταλινικού ΚΚΕ) υπήρξε μια από 
τις μεγαλύτερες ταξικές προδοσί¬ 
ες στην ιστορία και τρανταχτό πα¬ 
ράδειγμα που οδηγούν οι πολιτι¬ 
κές των Λαϊκών Μετωπων. Κάθε 
επανάληψη τέτοιων χρεοκοπημέ¬ 
νων πολιτικών δεν μπορεί παρά να 
οδηγήσει σε ολέθριες ήττες. 

Σ ημειώσει 

[1] Πόσο η «ενότητα» έχει γίνει για 
πολλούς αυτοσκοπός, σε βάρος των 
συμφερόντων και αρχών μιας επανα¬ 
στατικής πολιτικής, φαίνεται π.χ. σε 
πρόσφατο άρθρο της ΔΕΑ (συνιστώ¬ 
σα του ΣΥΡΙΖΑ), όπου αναφέρεται 
ότι η εκλογική συμμαχία με τον Κου- 
ρουπλή είναι αποδεκτή/ανεκτή, επει¬ 
δή αυτός, καταψηφίζοντας το Μνη¬ 
μόνιο II, διαχωρίστηκε σε μια στιγ¬ 
μή... «έντονα συμβολική»! 

[2] Βλ. σχετικό άρθρο στο παρόν 
φύλλο, και κριτική στην 1 η συνδιά¬ 
σκεψη της ΑΝΤΑΡΣΥΑ στην Εργα¬ 
τική Πάλη ν. 360 (Δεκέμβριος 2011). 

[3] «Είναι απόλυτα εσφαλμένη μια 
λογική ότι ο καπιταλισμός καταρρέ¬ 
ει και προκειμένου να μην μας πάρει 
μαζί του πρέπει να οικοδομηθεί ένα 
μέτωπο που θα επιβάλλει την εξου¬ 
σία των εργαζομένων και τον σοσι¬ 
αλισμό.» (θέση της ΑΡΑΣ, συνιστώ¬ 
σα της ΑΝΤΑΡΣΥΑ). Αυτή η άρνη¬ 
ση της σοσιαλιστικής επανάστασης 
είναι μια από τις βάσεις κάθε ρεφορ¬ 
μισμού - και η τόσο κατηγορηματι¬ 
κή διατύπωσή της προκαλεί κάτι πα¬ 
ραπάνω από ανησυχία για το μέλλον. 
Ανάλογα «παράθυρα» υπάρχουν και 
από την ΑΡΑΝ , μια άλλη οργάνωση 
της ΑΝΤΑΡΣΥΑ. 

[4] Υπέρ ενός «νέου ΕΑΜ» έχει τα¬ 
χθεί π.χ. η Ν. Κασιμάτη, παραιτη- 
θέν μέλος του Εθνικού Συμβουλί¬ 
ου του ΠΑΣΟΚ και τώρα μία από 
τις «προσωπικότητες» που συμπράτ¬ 
τουν εκλογικά με τον ΣΥΝ/ΣΥΡΙΖΑ, 
μιλώντας μάλιστα για προχώρημα 
προς τον «σοσιαλιστικό μετασχημα¬ 
τισμό)»(!) μέσα από έναν δρόμο που 
δεν θα είναι ούτε σοσιαλδημοκρατι¬ 
κός (2 η Διεθνής) ούτε κομμουνιστικός 
(3 η Διεθνής), αλλά κάπου ενδιάμεσα 
[συνέντευξη στο ΠΡΙΝ, 22.1.2012]. 
Είναι ακριβώς αυτή λεκτική υιοθέτη¬ 
ση και των πιο «αριστερών» στόχων 
χωρίς τα αντίστοιχα πολιτικά συ¬ 
μπεράσματα, αυτός ο εκλεκτικισμός 
προγραμμάτων και ιστορικών ανα¬ 
φορών που χαρακτηρίζει τους ρεφορ- 
μιστές αλλά και πολύ μεγάλο κομμά¬ 
τι της ΑΝΤΑΡΣΥΑ. Να λέει κανείς 
ότι η ρήξη με το σημερινό σάπιο σύ¬ 
στημα μπορεί να γίνει με τέτοια πολι¬ 
τικά υλικά, σημαίνει να εξαπατά τις 
εργαζόμενες και λαϊκές μάζες. 

Στο επόμενο και τελευταίο μέρος: Η 

θέση της ΟΚΛΕ για τις συμμαχίες 

Τα διδάγματα της Παρισινής Κομμούνας 


Η εξέγερση των εργατών στο 
Παρίσι είναι η πρώτη προ¬ 
λεταριακή επανάσταση και 
η Κομμούνα η πρώτη εργατι¬ 
κή εξουσία, που, παρά τις μό¬ 
λις 72 μέρες “ζωής” της, πρόσφερε πολλά στο 
εργατικό κίνημα. Εξόπλισε θεωρητικά και πο¬ 
λιτικά το εργατικό και επαναστατικό κίνη¬ 
μα και οδήγησε σε πολύτιμα συμπεράσματα, 
πολλά εκ των οποίων εφαρμόστηκαν επιτυ- 
χώς στην Οκτωβριανή Επανάσταση του 1917. 
Σήμερα, 141 χρόνια μετά, τα διδάγματα της 
Κομμούνας παραμένουν επίκαιρα και αξίζουν 
μελέτης, μιας και η είσοδος σε μια προεπανα¬ 
στατική κατάσταση πλησιάζει. 

Τα αίτια της επανάστασης του Μάρτη του 
1871 έχουν τις ρίζες τους στην ήττα της Γαλ¬ 
λίας στον γαλλοπρωσικό πόλεμο, στον εξο¬ 
πλισμό της εργατικής τάξης από τη γαλλική 
κυβέρνηση, έτσι ώστε η πρώτη να συμμετά- 
σχει στον πόλεμο, στην ανεργία στις γραμμές 
της εργατικής τάξης, την καταστροφή των μι- 
κρομεσαίων στρωμάτων, την αγανάκτηση 
των μαζών ενάντια στις κυρίαρχες τάξεις, κα¬ 
θώς και τον αναβρασμό μέσα στην εργατική 
τάξη λόγω της εξαθλίωσής της και την επιδί¬ 
ωξη για ένα άλλο κοινωνικό σύστημα. 


Με την ήττα της Γαλλίας στο γαλλοπρω¬ 
σικό πόλεμο και τη μεταφορά της γαλλικής 
κυβέρνησης από το Παρίσι στις Βερσαλλίες, 
το Παρίσι μένει ακυβέρνητο και καταλαμβά¬ 
νεται από το οπλισμένο προλεταριάτο στις 
18/3/1871. Οχτώ μέρες αργότερα θα εκλεγεί 
η Παρισινή Κομμούνα, που απαρτίζεται από 
ένα συμβούλιο ένοπλων εργατών και μικροα¬ 
στών, εκλεγμένο από τις μάζες. Στο συμβού¬ 
λιο αυτό θα αποτυπωθούν και οι αδυναμίες 
των μαζών, που θα βρεθούν απροετοίμαστες 
μπροστά στην επανάσταση. Παρά τις αδυνα¬ 
μίες της, η Κομμούνα θα θεσμοθετήσει μέτρα 
που δεν είχαν παρθεί στο παρελθόν: κοινωνι¬ 
κοποίηση εγκαταλελειμμένων εργοστασίων, 
δήμευση εκκλησιαστικής περιουσίας, αντι¬ 
κατάσταση του μόνιμου στρατού από εργα- 
τικές-λαϊκές πολιτοφυλακές, εργατικό-λαϊκό 
έλεγχο, κατάργηση προστίμων και εξώσεων, 
εξίσωση μισθών των κρατικών λειτουργών με 
αυτούς των εργατών και άλλα. Τα παραπά¬ 
νω μέτρα δείχνουν τον εργατικό και λαϊκό χα¬ 
ρακτήρα της Κομμούνας και τη νέα κοινωνία 
που κυοφορούσε. 

Λόγω του αυθόρμητου ξεσπάσματος και 
επειδή κανείς δεν είχε σχεδιάσει συνειδητά 
την Κομμούνα, το κίνημα βρέθηκε μπερδεμέ¬ 


νο και χωρίς κάποιον αρχικό στόχο. Πρωτα¬ 
γωνιστές ήταν οι εργάτες του Παρισιού, κά¬ 
ποιοι από τους οποίους ήταν μέλη της Πρώ¬ 
της Διεθνούς, ενώ και άλλα ευρύτερα στρώ¬ 
ματα ήταν επηρεασμένα από τις σοσιαλιστι¬ 
κές ιδέες. Μαζί με τους εργάτες, συμμετείχαν 
και μικροαστοί, αστοί δημοκράτες που ευελ- 
πιστούσαν σε νίκη της Γαλλίας στο γαλλο¬ 
πρωσικό πόλεμο, παράλληλα με τη νίκη της 
Κομμούνας. Σύντομα όμως το ηρωικό γαλλι¬ 
κό προλεταριάτο έμεινε μόνο του και αγωνί¬ 
στηκε ως το τέλος για ένα καλύτερο μέλλον. 

Από την άλλη είχε συσπειρωθεί όλη η 
γαλλική αστική τάξη υποστηριζόμενη από 
τον μέχρι πρότινος αντίπαλό της Μπίσμαρκ, 
ο οποίος απελευθέρωσε και 100.000 αιχμά¬ 
λωτους γάλλους φαντάρους για να συμμετά- 
σχουν στην καταστολή της Κομμούνας. 

Οι ανεπάρκειες της Κομμούνας και τα αί¬ 
τια της ήττας της θα μπορούσαν να συμπυ¬ 
κνωθούν στην ανεπαρκή τότε όξυνση των 
αντιφάσεων του γαλλικού καπιταλισμού, από 
τη μια, και στην ελλιπή προετοιμασία του 
γαλλικού προλεταριάτου, κάτω από μια επα¬ 
ναστατική ηγεσία, από την άλλη. Δεν υπήρ¬ 
χε μια συνειδητή επαναστατική δύναμη, ρι¬ 
ζωμένη στην εργατική τάξη, που να επεξερ¬ 


γάζεται τις ιστορικές εμπειρίες και τις πιθα¬ 
νές εξελίξεις των γεγονότων και βάσει αυτών 
να οργανώνει κατάλληλα τη δράση του προ¬ 
λεταριάτου και να το απεγκλωβίζει από διά¬ 
φορες αμφιταλαντεύσεις, δισταγμούς, ανα- 
ποφασιστικότητα, αναποτελεσματική δράση 
και λάθη. Μόνο μια τέτοια επαναστατική δύ¬ 
ναμη, ένα μαζικό επαναστατικό κόμμα, ικανό 
να συγκρουστεί ιδεολογικά, πολιτικά, οργα¬ 
νωτικά και πρακτικά με την αστική τάξη και 
το κράτος της μπορεί να ανοίξει το δρόμο για 
τη νίκη της σοσιαλιστικής επανάστασης. 

Η Κομμούνα παρά τις αδυναμίες της απο- 
τέλεσε θανάσιμη απειλή για την παλιά τάξη 
πραγμάτων. Χαρακτηριστική είναι η λύσ¬ 
σα των αστών να κατασταλεί η εξέγερση, 
πριν εξαπλωθεί σε άλλες πόλεις. Στις 21/5 τα 
στρατεύματα των Βερσαλλιών αρχίζουν γενι¬ 
κή επίθεση στο Παρίσι. Ακολουθεί μια εβδο¬ 
μάδα αίματος, τρομοκρατίας και θανάτου που 
θα μείνει στην ιστορία ως “Ματωμένη Εβδο¬ 
μάδα”. Σε αυτές τις 7 μέρες περίπου 100.000 
εργάτες δολοφονήθηκαν, φυλακίστηκαν ή 
εξορίστηκαν. 

Όπως παρατηρεί ο Λένιν: «η Κομμού¬ 
να αγωνίστηκε όχι για κάποιο τοπικό ή στε¬ 
νά εθνικό σκοπό, μα για την απελευθέρωση 
όλης της εργαζόμενης ανθρωπότητας, όλων 
των ταπεινωμένων, όλων των αδικημένων. 
Με την έννοια αυτή το έργο της Κομμούνας 
είναι αθάνατο!». 


50 χρόνια από την ανεξαρτησία της Αλγερίας 


Τ ο Μάρτη του 1962, με τις συμφωνί¬ 
ες του Εβιάν, η Γαλλία αναγκάστη¬ 
κε να αναγνωρίσει την ανεξαρτη¬ 
σία της Αλγερίας, την οποία κατεί¬ 
χε από το 1830. Η Αλγερία ήταν κτήση απο¬ 
φασιστικής σημασίας για το γαλλικό ιμπερι¬ 
αλισμό και είναι χαρακτηριστικό ότι δεν είχε 
καθεστώς αποικίας, αλλά «εθνικού εδάφους». 
Ένα εκατομμύριο γάλλοι έποικοι κατείχαν 
τη συντριπτική πλειονότητα της γης και του 
πλούτου της χώρας, ενώ τα οχτώ εκατομμύρια 
Αλγερινών δεν είχαν καν πολιτικά δικαιώματα 
και το 90% ήταν αναλφάβητοι. 

Μετά τον Β’ Παγκόσμιο Πόλεμο, το κύμα 
εξεγέρσεων στις αποικιακές χώρες συγκλόνι¬ 
σε την Αλγερία. Η Γαλλία απάντησε με σφα¬ 
γές δεκάδων χιλιάδων, με άμεση συνενοχή 
του σταλινικού γαλλικού ΚΚ, που συμμετείχε 
στην κυβέρνηση «εθνικής ενότητας» του Ντε 
Γκωλ, κατέχοντας μεταξύ άλλων το υπουργείο 
αεροπορίας που βομβάρδιζε τους εξεγερμέ- 
νους αλγερινούς. Η ιμπεριαλιστική βαρβαρό¬ 
τητα δεν τους λύγισε και ξεσηκώθηκαν ξανά 
το 1954, ενθαρρυμένοι από τη συντριπτική 
ήττα των Γάλλων στην Ινδοκίνα. Το σύνολο 
του αλγερινού λαού και των διάφορων πολιτι¬ 
κών ομάδων, αστικών και εργατικών, συσπει¬ 
ρώθηκαν στο Μέτωπο Εθνικής Απελευθέρω¬ 
σης (ΕΕΝ). Ο γαλλικός ιμπεριαλισμός, έχο¬ 
ντας ήδη δεχθεί ισχυρά πλήγματα, ήταν απο¬ 
φασισμένος να κρατήσει την Αλγερία πάση 
θυσία. Έτσι, παραχώρησε σχετικά αναίμακτα 
την ανεξαρτησία στο Μαρόκο και την Τυνη¬ 
σία και συγκέντρωσε στην Αλγερία 500.000 
στρατιώτες. Στα 8 χρόνια πολέμου, ένα εκατ. 
Αλγερινοί σκοτώθηκαν, δύο εκατ. κλείστηκαν 
σε στρατόπεδα συγκέντρωσης, 300.000 έγιναν 
πρόσφυγες σε Μαρόκο και Τυνησία. 

Παρόλα αυτά, τρεις καθοριστικοί παρά¬ 
γοντες οδήγησαν τελικά την αλγερινή επανά¬ 
σταση στη νίκη. Πρώτον, το αντάρτικο στην 
ύπαιθρο συνοδεύτηκε από την πρώτη στιγμή 
από σκληρές μάχες στις πόλεις αλλά και μαζι¬ 
κούς εργατικούς αγώνες και απεργίες. Δεύτε¬ 
ρον, το ΕΕΝ μετέφερε τον αγώνα και στην ίδια 
τη Γαλλία, όπου οι αλγερινοί μετανάστες προ¬ 
χώρησαν σε διαδηλώσεις, απεργίες αλλά και 
βομβιστικές ενέργειες. Αλλά ο πιο κρίσιμος 
ίσως παράγοντας ήταν η διεθνής αλληλεγ¬ 
γύη. Ο αγώνας της Αλγερίας έγινε σύμβολο 
για το σύνολο των αραβικών μαζών, οι οποί¬ 
ες ανάγκασαν τις κυβερνήσεις της Αιγύπτου, 


της Τυνησίας και του Μαρόκου να ενισχύσουν 
με όπλα και πολεμοφόδια το ΕΕΝ. Αλλά και 
στη Γαλλία αναπτύχθηκε ισχυρό κίνημα αλλη¬ 
λεγγύης, με πρωταγωνιστικό ρόλο της 4ης Δι¬ 
εθνούς και των αγωνιστών της. Η Διεθνής κα¬ 
τασκεύασε παράνομο εργοστάσιο όπλων για 
την ενίσχυση του αγώνα, στο οποίο εργάστη¬ 
καν εθελοντικά χιλιάδες τροτσκιστές από όλο 
τον κόσμο. Ο Μιχάλης Ράπτης (Πάμπλο), από 
τους βασικούς ηγέτες τότε της Διεθνούς, και 
ο τροτσκιστής αγωνιστής Δημήτρης Λιβιερά- 
τος στήριζαν με την πολιτική τους καθοδήγη¬ 
ση τον Αχμέτ Μπεν Μπελά και την υπόλοιπη 
ηγεσία του ΕΕΝ. Σε πλήρη αντιδιαστολή, το 
σταλινικό γαλλικό ΚΚ κράτησε από την αρχή 
μέχρι το τέλος εχθρική στάση απέναντι στον 
αγώνα των Αλγερινών, διακηρύσσοντας μάλι¬ 
στα ότι το ζήτημα των γαλλικών αποικιών θα 
λυθεί πολύ απλά με την άνοδό του στην εξου¬ 
σία (μέσα από τις εκλογές φυσικά)!Έτσι, η αλ- 
γερινή επανάσταση δημιούργησε τις προϋπο¬ 
θέσεις για τη ριζική ανασύνθεση του γαλλικού 
εργατικού κινήματος, καθώς η γενιά των αγω¬ 
νιστών που πρωταγωνίστησε στο Μάη του ’68 
αλλά και αργότερα αναδείχθηκε ουσιαστικά 
μέσα από το κίνημα αλληλεγγύης στην Αλ¬ 
γερία. Στην ίδια την Αλγερία, οι δυνάμεις των 
σταλινικών, όπως ήταν φυσικό, υποχωρούσαν 
συνεχώς, ενώ το νεαρό αλγερινό τμήμα της 
4 ης Διεθνούς ενισχύθηκε και έπαιξε σημαντικό 
ρόλο στη ριζοσπαστικοποίηση των μαζών και 
της κατεύθυνσης του αγώνα. 

Η κυβέρνηση της ανεξάρτητης Αλγερί¬ 
ας υπό τον Μπεν Μπελά, και με τη συμβολή 
του Πάμπλο, προχώρησε σε ριζικές μεταρρυθ¬ 
μίσεις που ανέβασαν κατακόρυφα το βιοτικό 
επίπεδο, εθνικοποίησε τη γη που κατείχαν οι 
γάλλοι έποικοι και εφάρμοσε την εργατική αυ¬ 
τοδιαχείριση στην παραγωγή. Ωστόσο, η πο¬ 
ρεία προς το σοσιαλισμό έμεινε στη μέση, κα¬ 
θώς ο Μπεν Μπελά επέτρεψε τη διείσδυση 
του ξένου κεφαλαίου και δεν ολοκλήρωσε την 
αγροτική μεταρρύθμιση. Το 1965 η κυβέρνηση 
Μπεν Μπελά ανατράπηκε από τον αντιδρα¬ 
στικό συνταγματάρχη Μπουμεντιέν και ξεκί¬ 
νησε η πορεία που οδήγησε στη μετατροπή 
του καθεστώτος σε μια δικτατορία ανάλογη 
με αυτές του Μουμπάρακ και του Μπεν Άλι. 
Σήμερα όμως, που η φλόγα της επανάστασης 
ανάβει ξανά σε όλο τον αραβικό κόσμο, οι επα¬ 
ναστατικές παραδόσεις των αλγερινών μαζών 
μπορούν να παίξουν καθοριστικό ρόλο. 


21 ΑΠΡΙΛΙΟΥ: 45 χρόνια από ιο πραξικόπημα 


/ V ^ χουν περάσει 45 χρόνια από 
Μλ την 21η Απριλίου 1967, όταν 
’ με στρατιωτικό πραξικόπη- 
Α Λ μα οι συνταγματάρχες κατέ¬ 
λυσαν την κοινοβουλευτική νομιμότητα. 
Η ελληνική αστική τάξη επέλεξε να επι¬ 
βιώσει μέσω στρατιωτικής δικτατορίας, 
αφού χρειαζόταν ένα ισχυρό κράτος που 
να μπορεί να περιορίζει ή και να εξαφα¬ 
νίζει τα δημοκρατικά και συνδικαλιστικά 
δικαιώματα των εργαζομένων, και να με¬ 
γιστοποιεί τα κέρδη της, προκειμένου να 
φορτώσει στους εργαζόμενους μία ακόμη 
κρίση του συστήματος. Καθώς ο συσχετι¬ 
σμός των κοινωνικών και πολιτικών δυ¬ 
νάμεων δεν άφηνε τους έλληνες αστούς 
να επιβάλουν τα μέτρα που ήθελαν με 
«ήπιο» τρόπο και μέσω της κοινοβουλευ¬ 
τικής δημοκρατίας, βρήκαν διέξοδο στο 
πραξικόπημα. Ταυτόχρονα εκμεταλλεύ¬ 
τηκαν την προσωρινή κάμψη των εργατι¬ 
κών αγώνων, προσπαθώντας να αποτρέ¬ 
ψουν τη νέα άνοδό τους και την ανάδειξη 
νέων επαναστατικών δυνάμεων. Οι επιδι¬ 
ώξεις τους συναντούσαν τα ιμπεριαλιστι¬ 
κά συμφέροντα στην περιοχή, τα οποία 
παρείχαν, στους όποιους τυχάρπαστους 
προλάβαιναν να πάρουν την εξουσία, την 
απαραίτητη στήριξη. Δυστυχώς τα σχέδιά 
τους δεν μπόρεσαν να απαντηθούν δυνα¬ 
μικά από το εργατικό κίνημα, καθώς ήταν 
εξαρτημένο ακόμη από μια ηγεσία που 
δεν είχε στόχο τη σοσιαλιστική επανά¬ 
σταση, αλλά να καλοπιάσει τους αστούς 
«δημοκράτες», ενισχύοντας τις εκλογι¬ 
κές αυταπάτες των μαζών και σαμποτά¬ 
ροντας κάθε αυθόρμητο αγώνα. 

Ένα σύνολο παραγόντων οδήγησε 
στην επικράτηση της δικτατορίας: 
α) Έπρεπε να κατασταλεί η άνοδος των 
αγώνων που σημειώθηκε κατά τη δεκαε¬ 
τία του 1960 και εκφράστηκε με πολλές 
και δυναμικές απεργίες, με τα Ιουλιανά 
και με την εκλογική άνοδο της ΕΔΑ. 
β) Έπρεπε να καλυφθεί το κενό εξουσί¬ 
ας που δημιουργήθηκε από την παραίτη¬ 
ση του Γ. Παπανδρέου, μετά την επέμβα¬ 
ση των ανακτόρων το 1965. Για 2 χρόνια η 
μία κυβέρνηση διαδεχόταν την άλλη χω¬ 
ρίς να μπορεί να στεριώσει καμία, αφού 
δεν είχε την υποστήριξη του κόσμου. 


γ) Χρειαζόταν ένα ανδρείκελο που να 
εξασφαλίζει τα συμφέροντα των ιμπερι¬ 
αλιστών στη Μεσόγειο, καθώς είχαν ήδη 
χάσει τον έλεγχο της Αιγύπτου και της 
Αλγερίας, εξαιτίας των αραβικών επανα¬ 
στάσεων. 

Από την πλευρά του εργατικού κινή¬ 
ματος, η χούντα επικράτησε καθώς οι μά¬ 
ζες δεν κατάφεραν να ξεφύγουν από τον 
έλεγχο και την επιρροή της ΕΔΑ, η οποία 
ακολουθούσε μια προδοτική ρεφορμι¬ 
στική πολιτική. Έχοντας εγκαταλείψει το 
στόχο της σοσιαλιστικής επανάστασης, η 
ΕΔΑ ήταν προσαρμοσμένη στα εκλογικά 
παιχνίδια των αστών, στηρίζοντας εκλο¬ 
γικά τον Παπανδρέου και προδίδοντας 
τους αγώνες. 

Έτσι εγκαθιδρύθηκε η δικτατορία στις 
21 Απριλίου 1967, με συνέπεια την ανα¬ 
κοπή της ανόδου του εργατικού κινήμα¬ 
τος και την ήττα της εργατικής τάξης για 
τα επόμενα χρόνια. Κατά τη διάρκεια της 
επταετίας τσακίστηκαν εργατικές οργα¬ 
νώσεις και συνδικάτα. Απαγορεύτηκαν οι 
απεργίες, λεηλατήθηκαν τα ασφαλιστικά 
ταμεία. Το μετεμφυλιακό αντικομουνιστι- 
κό καθεστώς που είχε αρχίσει να υποχω¬ 
ρεί, επανήλθε εξίσου δριμύ, με νέες εξο¬ 
ρίες, φυλακίσεις και βασανισμούς αγωνι¬ 
στών. Αποκορύφωμα των καταστρεπτι¬ 
κών της συνεπειών: η κυπριακή τραγωδία. 

Οι συνθήκες που επικρατούσαν επί 
χούντας δεν είναι διαφορετικές από τις 
σημερινές: η κυβέρνηση έχει αυτοδιορι- 
στεί, χωρίς εκλογές και χωρίς την ανοχή 
του λαού, οι εργατικοί αγώνες ποινικο- 
ποιούνται, τα ασφαλιστικά ταμεία «κου¬ 
ρεύτηκαν», περνάνε ένα σωρό μέτρα, οι¬ 
κονομικά και πολιτικά, που έχουν φέρει 
τους εργαζόμενους στην εξαθλίωση. 

Είτε με άμεση δικτατορία είτε με το 
κοινοβούλιο, η αστική τάξη έχει ξεκινήσει 
ολομέτωπη επίθεση στην κοινωνία. Το δί¬ 
λημμα και τώρα για το κίνημα είναι: ή με 
τη δικτατορία των αστών ή με τη δικτατο¬ 
ρία των εργατών. Όλα τα ενδιάμεσα είναι 
αυταπάτες που καλλιεργεί ο ρεφορμισμός 
και όσο γρηγορότερα το κίνημα καταφέ¬ 
ρει να ξεφύγει από αυτές τόσο γρηγορό¬ 
τερα η εργατική τάξη θα απελευθερωθεί. 


























16 Εργατική Πάλη 


Απρίλιος 2012 


Συρία 

Ένος χρόνος εξέγερσης 

■ Κώστας Δίκαιος 


Μαρτίου 2011: Στην αγρο¬ 
τική επαρχία Ντεράα (Νό¬ 
τια Συρία), η λαϊκή κινητο¬ 
ποίηση για τοπικά αιτήματα, μετά την 
άγρια καταστολή, γενικεύεται σε εξέ¬ 
γερση νέων, ανέργων, φτωχών, αγροτών 
και ενοποιείται με σύνθημα «κάτω η κυ¬ 
βέρνηση». Μαθητές γράφουν συνθήμα¬ 
τα στους τοίχους ζητώντας ανατροπή της 
δικτατορίας. Συλλαμβάνονται, βασανί¬ 
ζονται και κάποιοι εκτελούνται. Η σπί¬ 
θα όμως της επανάστασης βάζει φωτιά σ’ 
όλη τη Συρία. Η εξέγερση αντιμετωπίζει 
μέχρι σήμερα τη βίαιη καταστολή του κα¬ 
θεστώτος, που εξακολουθεί να ελέγχει το 
μεγαλύτερο μέρος του στρατού. Πόλεις, 
συνοικίες, χωριά περικυκλώνονται, βομ¬ 
βαρδίζονται, ισοπεδώνονται. Παρόλα 
αυτά η λαϊκή αντίσταση παραμένει ισχυ¬ 
ρή και απειλεί τη δικτατορία του Άσαντ. 
15 Μαρτίου 2012: Έναν χρόνο μετά, 
πάνω από 11.000 νεκροί και 40.000 τραυ¬ 
ματίες, πάνω από 40.000 πολίτες στις 
φυλακές, πάνω από 50.000 αγνοούμε¬ 
νοι. Τουλάχιστον 1 εκ. σύριοι έχουν ανά¬ 
γκη βοήθειας, επειδή τραυματίστηκαν 
στις συγκρούσεις, έχασαν τις οικογένειές 
τους και δεν έχουν πρόσβαση σε στοιχει¬ 
ώδεις υπηρεσίες. Όμως η λαϊκή επανά¬ 
σταση συνεχίζεται! Ωστόσο, λόγω της 
εμπλοκής του ανταγωνισμού πολλών 
συμφερόντων στην περιοχή, έχει περιέλ- 
θει σε σχετικό αδιέξοδο. 

Τα αίτια της εξέγερσης 

Τα αίτια της εξέγερσης δεν έχουν 
να κάνουν μόνο με τη δικτατορία του 
Άσαντ, με τον ερχομό μιας κυβέρνησης 
που θα εγγυηθεί δημοκρατικές ελευθερί¬ 
ες. Το Συριακό Εθνικό Συμβούλιο (ΣΕΣ), 
μια ομπρέλα της πλειοψηφίας των αντι¬ 
πολιτευτικών δυνάμεων (ιδρύθηκε τον 
Αύγουστο του 2011 στην Κωνσταντινού¬ 
πολη και αποτελείται από 230 αντικαθε- 
στωτικούς, 100 εκ των οποίων ζουν στην 
Συρία, οι οποίοι είναι ισλαμιστές, φιλε¬ 
λεύθεροι, εθνικιστές κλπ.), υποστηρίζει 
αυτή την άποψη και όχι τυχαία. 

Η εξέγερση έχει να κάνει κυρίως με 
την εξαθλίωση του λαού εξαιτίας των πο¬ 
λιτικών των τελευταίων δεκαετιών. Πο¬ 
λιτικές παρόμοιες μ αυτές που εφαρμό¬ 
στηκαν σ’ όλες τις αραβικές χώρες και 
σ’ όλο τον πλανήτη. Βιομηχανίες όπως 
των ακινήτων και του τουρισμού, ο τρα¬ 
πεζικός τομέας, ο τομέας των εισαγωγών 
απέκτησαν τεράστιο ρόλο σε βάρος της 
τοπικής παραγωγής, που έπεσε σε μαρα¬ 
σμό. Η Συρία, από εξαγωγέας των καλύ¬ 


τερων ποικιλιών σταριού, σήμερα εισά¬ 
γει στάρι! Η εξαγωγή βαμβακιού έφτασε 
σε τέλμα και ολόκληρες αγροτικές περιο¬ 
χές συντρίφτηκαν. Στη βιομηχανία υφα¬ 
σμάτων, εξαιτίας των τιμών των πρώ¬ 
των υλών και των καυσίμων (που ελέγ¬ 
χονται από τις πολυεθνικές) αλλά και της 
εισαγωγής ανταγωνιστικών κινέζικων 
και τούρκικων προϊόντων, η καταστρο¬ 
φή ήταν ολοκληρωτική! Μεγάλα κομμά¬ 
τια των λαϊκών μαζών περιθωριοποιήθη¬ 
καν, είτε λόγω ανεργίας (30% στην εργα¬ 
τική τάξη), είτε λόγω χαμηλών μισθών, 
ενώ η ακρίβεια ανέβαινε διαρκώς. Πα¬ 
ράλληλα, πάνω από 1 εκ. κατεστραμμέ¬ 
νοι αγρότες συνωστίστηκαν στις πόλεις! 
Οι ιδιωτικοποιήσεις κατέστρεψαν και την 
κρατική δομή (εκπαίδευση, υγεία), που 
έτσι κι αλλιώς διοικούνταν με απίστευτη 
διαφθορά από τη δικτατορία της οικογέ¬ 
νειας Άσαντ. Ο πλούτος συγκεντρώθηκε 
σε λίγους οικείους του καθεστώτος, τους 
«νέους επιχειρηματίες», που ελέγχουν και 
την μαύρη αγορά μέσω της μαφίας! 

Τοπικές κινητοποιήσεις, άγρια κατα¬ 
στολή και ο αέρας της Αραβικής Άνοι¬ 
ξης, οδήγησαν αναπόφευκτα στην εξέ¬ 
γερση, όπου συμμετέχουν νέοι που ζουν 
την πλήρη εξαθλίωση, αγροτικές μάζες 
(φτωχές, μεσαίες και ίσως και μεγαλοϊδι- 
οκτήτες), άνεργοι και περιθωριοποιημέ¬ 
νες κοινωνικές ομάδες. Δεν έχουν το ίδιο 
βάθος κινητοποιήσεις στους εργάτες και 
στους δημόσιους υπαλλήλους, που φαί¬ 
νεται να φοβούνται μήπως χάσουν την 
δουλειά τους, παρόλο που συμμετέχουν 
ατομικά στις διαδηλώσεις. Η εξέγερση 
ενοποιήθηκε κάτω από το σύνθημα «να 
πέσει η κυβέρνηση», ωστόσο είναι φα¬ 
νερό ότι απαιτείται και μια πλήρης οικο¬ 
νομική και κοινωνική ανανέωση για την 
ικανοποίηση των λαϊκών αναγκών. 

Εμπλοκή ανταγωνιστών 

Το καθεστώς του κόμματος Μπά- 
αθ (πατέρας και τώρα γιος Άσαντ) για 
δεκαετίες είχε μια αντιιμπεριαλιστική- 
αντιισραηλινή και μια παράλληλη φιλο¬ 
σοβιετική στάση. Ποτέ όμως δεν αμφι¬ 
σβήτησε ανοιχτά τον ρόλο των ΗΠΑ και 
του Ισραήλ στην περιοχή. Αυτή την ισορ¬ 
ροπία εφάρμοσε και τις τελευταίες δεκα¬ 
ετίες. 

Όμως οι ανερχόμενοι καπιταλισμοί 
της Ρωσίας και της Κίνας θέλουν πλέον 
να κερδίσουν πόντους στην περιοχή και 
στην παγκόσμια σκακιέρα. Το Ιράν, ένας 
ακόμη σύμμαχος του Άσαντ, λόγω γεω¬ 
γραφικής θέσης και ενεργειακών δυνατο- 

τήτων τάσσεται στο πλευρό των αναδυ- 
όμενών καπιταλισμών (Ινδία, Κίνα κλπ.). 
Όλα αυτά γίνονται γνωστά στις συριακές 
μάζες, που απομυθοποιούν τον «αντιι- 
μπεριαλισμό» του Άσαντ και την «φιλία» 
της Κίνας, της Ρωσίας και του Ιράν. Η 
Ρωσία όμως διατηρεί ναυτική βάση στην 
Ταρσό και δύο βάσεις ηλεκτρονικού πο¬ 
λέμου, που παρακολουθούν ΗΠΑ, ιμπε¬ 
ριαλιστές και Ισραήλ στη Μ. Ανατολή. Το 
10% του ρώσικου εμπορίου όπλων απορ- 
ροφάται από τη Συρία. Το Ιράν αξιοποι- 
εί τη βάση της Ρωσίας για να ειδοποιεί¬ 
ται έγκαιρα σε περίπτωση επίθεσης από 
το Ισραήλ. Τέλος, η Κίνα βλέπει τη Συ¬ 
ρία και το Ιράν σαν στρατηγικά αναχώ¬ 
ματα, που θα πρέπει να ξεπεράσουν πρώ¬ 
τα οι ιμπεριαλιστές πριν στραφούν ενα¬ 
ντίον της. Να γιατί αυτές οι χώρες στηρί¬ 
ζουν το καθεστώς Άσαντ, όχι τόσο στον 
ΟΗΕ όσο στέλνοντας όπλα, συστήματα 
παρακολούθησης, καύσιμα, εφόδια και 
ανταλλακτικά στις μονάδες του στρατού 
(τελευταία ερείσματα του καθεστώτος). 

Για τον ίδιο λόγο όμως βλέπουμε 
και το όψιμο ενδιαφέρον των ιμπεριαλι¬ 
στών, της Τουρκίας και των δικτατοριών 
σε Σ. Αραβίας και Κατάρ για τις «ελευ¬ 
θερίες του συριακού λαού». Η εξέγερση 
έδωσε μια ευκαιρία σ’ όλους αυτούς να 
επέμβουν, για ν’ αντικαταστήσουν το κα¬ 
θεστώς Άσαντ μ’ ένα παρόμοιο φιλοδυ¬ 
τικό. Να γιατί το ΣΕΣ και η πλειοψηφία 
των αντιπολιτευόμενων επιμένουν ότι το 
πρόβλημα είναι ο Άσαντ. Η υπό συγκρό¬ 
τηση αντιπολίτευση απευθύνεται στην 
κοινωνική και πολιτική ελίτ, όπου επιδι¬ 
ώκει ν’ αποκτήσει ερείσματα, και αποκό- 
βεται από τον κοινωνικό ριζοσπαστισμό 
που συντηρεί τη φωτιά της εξέγερσης με 
το αίμα του. Ο στόχος είναι να διαφυλά¬ 
ξουν την οικονομική διάρθρωση στην πε¬ 
ριοχή ως έχει ή με μικρές βελτιώσεις, ίσως 
και μια πιο «φιλελεύθερη» οικονομία. Γι’ 
αυτό οι ιμπεριαλιστές ενισχύουν το ΣΕΣ, 
με κομάντος και οπλικά συστήματα, συ¬ 
στηματικά όμως αποφεύγουν να εξοπλί¬ 
σουν τις μάζες, σχεδιάζουν «αποστρατιω- 
τικοποιημένη ζώνη» στα σύνορα με την 
Τουρκία για την προετοιμασία πιθανής 
επέμβασης, ζητούν μέσω του ΟΗΕ «δι¬ 
αδρόμους ανθρωπιστικής βοήθεια» που 
θα ελέγχουν κυανόκρανοι - και όλα αυτά 
υπό την αιγίδα των «φίλων της Συρίας» 
(περίπου 74 χώρες!) που συνεδρίασαν 
πρόσφατα στην Κωνσταντινούπολη για 
ν’ αναγνωρίσουν σαν «νόμιμο εκπρόσω¬ 
πο» της Συρίας το ΣΕΣ! 

Διαίρεση των εξεγερμένων 

Για χρόνια το καθεστώς Άσαντ χρη¬ 
σιμοποιούσε τις θρησκευτικές διαιρέσεις 
για να κυριαρχεί. Η Συρία περιλαμβάνει 
μουσουλμάνους Αλαουίτες (που έχουν 
την εξουσία μέσω του Μπάαθ), σουνίτες 
που είναι η πλειοψηφία αλλά με μικρή 
πρόσβαση στην εξουσία, χριστιανούς, 
Κούρδους κι άλλες μειονότητες. Οι σιί- 
τες μουσουλμάνοι του Ιράν, της Χεζμπο- 
λάχ του νοτίου Άιβάνου, της Χαμάς των 
Παλαιστινίων, της κυβέρνησης μαριονέ¬ 
τας του Ιράκ(!) βρίσκονται σε αντιπαρά¬ 
θεση με τους σουνίτες της Σ. Αραβίας, 
του Κατάρ, της Τουρκίας, του Μπαχρέιν. 
Οι πρώτοι στηρίζουν τον Άσαντ, οι υπό¬ 
λοιποι -μαζί με τις επεκτατικές τους βλέ¬ 


ψεις (βλ. Τουρκία)- βοηθούν τους ιμπερι¬ 
αλιστές με στόχο μεγαλύτερες προσβά¬ 
σεις και επιρροή στη νέα κατάσταση στη 
χώρα και μείωση τηνς επιρροής του Ιράν, 
η οποία έχει γίνει εξαιρετικά επικίνδυ¬ 
νη μετά και την άνοδο στην εξουσία στο 
Ιράκ φιλοϊρανών σιιτών. Σ. Αραβία, Κα¬ 
τάρ, Μπαχρέιν φοβούνται και μια σιιτική 
εξέγερση στις χώρες τους, όπως και μια 
Αραβική Άνοιξη που θα σάρωνε τα κα¬ 
θεστώτα τους. Γι’ αυτό αποτελούν τους 
πιο ένθερμους υποστηρικτές της επέμβα¬ 
σης στη Συρία και μάλιστα τον εξοπλισμό 
των φανατικών σαλαφιστών μουσουλ¬ 
μάνων, ώστε να χτυπηθεί το καθεστώς μ’ 
έναν εμφύλιο θρησκευτικό πόλεμο, που 
θα ισχυροποιούσε του σουνίτες στην πε¬ 
ριοχή και άρα και τα καθεστώτα τους. 
Αυτή την εξέλιξη θέλουν να αποφύγουν 
οι ιμπεριαλιστές, φοβούμενοι μια κατά¬ 
σταση παρόμοια με το Αφγανιστάν, όταν 
ενίσχυαν τους Ταλιμπάν ενάντια στο φι- 
λορωσικό καθεστώς τη δεκαετία του ’80! 
Μια ακόμα παράμετρος που ανησυχεί 
τους ιμπεριαλιστές είναι ότι, σε αντίθεση 
με το ΣΕΣ, στη Συρία δρουν η Επιτροπή 
Εθνικού Συντονισμού που συντονίζει δε¬ 
κάδες τοπικές επιτροπές αγώνα -κυρίως 
νεολαίων που αρνούνται κάθε εξωτερι¬ 
κή επέμβαση!- και ο Ελεύθερος Στρατός 
της Συρίας, που δεν είναι ξεκάθαρο προς 
τα που κινείται. Το καθεστώς Άσαντ απο¬ 
μονώνεται όλο και περισσότερο (η Χα¬ 
μάς πρόσφατα τον αποκήρυξε) αλλά αξι- 
οποιεί τις διαιρέσεις των εξεγερμένων, 
ενώ ταυτόχρονα στηρίζεται σε αλαουίτες 
και χριστιανούς. Χαρακτηριστικό παρά¬ 
δειγμα οι Κούρδοι της βορειοανατολικής 
Συρίας. Αν και έχουν εξεγερθεί πριν πολ¬ 
λά χρόνια ενάντια στο καθεστώς (πολυ¬ 
ήμερες συγκρούσεις με δεκάδες νεκρούς 
στην πόλη Καμίσλι το 2004), σήμερα 
-εκτός μικρών διαδηλώσεων στην αρχή 
της εξέγερσης- δεν συμμετέχουν στις κι¬ 
νητοποιήσεις. Το καθεστώς Άσαντ τους 
έχει τάξει αυτονομία στην περιοχή που 
οι Κούρδοι ονομάζουν «Δυτικό Κουρδι¬ 
στάν» και που επιθυμούν να ενώσουν με 
το αυτόνομο πλέον βόρειο Ιράκ. Παράλ¬ 
ληλα φοβούνται την Τουρκία, που πρω¬ 
τοστατεί στην στήριξη των εξεγερμένων 
και η οποία αναμφισβήτητα θα τερματί¬ 
σει κάθε ελπίδα για αυτονομία! 

Η εξέγερση σε αδιέξοδο 

Το βάρος που πέφτει πάνω στον εξε- 
γερμένο συριακό λαό είναι απίστευτο. 
Παγκόσμιοι ανταγωνισμοί, τοπικές θρη¬ 
σκευτικές και πολιτικές διαιρέσεις, προ¬ 
σπάθεια κυριαρχίας στην περιοχή από 
καθεστώτα, υποϊμπεριαλισμούς, άρχου- 
σες τάξεις - και κυρίως έλλειψη συμπαρά¬ 
στασης από το εργατικό κίνημα στην Ευ¬ 
ρώπη και διεθνώς, που φαίνεται ξεκάθα¬ 
ρα στην αδυναμία του συριακού λαού να 
αρθρώσει ένα πρόγραμμα διεκδικήσεων. 
Όλα αυτά έχουν βαρύνει πάνω στην εξέ¬ 
γερση, δημιουργώντας αδιέξοδο με την 
έννοια της μακροχρόνιας αιματοβαμ¬ 
μένης σύγκρουσης. Ας είμαστε βέβαιοι 
ότι κανένα σχέδιο του ΟΗΕ δεν θα λύ¬ 
σει το πρόβλημα. Ας στηρίξουμε τον συ- 
ριακό λαό να ξεπεράσει τις διαιρέσεις και 
να τσακίσει το καθεστώς Άσαντ, τους φί¬ 
λους του αλλά και τους ιμπεριαλιστές και 
τους συμμάχους τους. 



























